4malayalees - കാനഡയിലേക്ക് കുടിയേറാന് പുതിയൊരു ഇമിഗ്രേഷന് സ്ട്രീം കൂടി; ഓഗസ്റ്റ് 16ന് എംപ്ലോയര് ജോബ് ഓഫര് ഇന്-ഡിമാന്റ് സ്‌കില്‍സ് സ്ട്രീം ലോഞ്ച് ചെയ്ത് ഒന്റാറിയോ; ഉറപ്പായും ജോബ് ഓഫര് ലഭിക്കും; കൃഷി, നിര്‍മാണ മേഖലകളില് ഹൈ-ഡിമാന്റ് ഒക്യുപേഷനുകളില് അവസരം\nകാനഡയിലേക്ക് കുടിയേറാന് പുതിയൊരു ഇമിഗ്രേഷന് സ്ട്രീം കൂടി; ഓഗസ്റ്റ് 16ന് എംപ്ലോയര് ജോബ് ഓഫര് ഇന്-ഡിമാന്റ് സ്‌കില്‍സ് സ്ട്രീം ലോഞ്ച് ചെയ്ത് ഒന്റാറിയോ; ഉറപ്പായും ജോബ് ഓഫര് ലഭിക്കും; കൃഷി, നിര്‍മാണ മേഖലകളില് ഹൈ-ഡിമാന്റ് ഒക്യുപേഷനുകളില് അവസരം\nഒരു പുതിയ കനേഡിയന് ഇമിഗ്രേഷന് സ്ട്രീം കൂടി ലോഞ്ച് ചെയ്തിരിക്കുകയാണ് ഒന്റാറിയോ ഗവണ്‍മെന്റ്. എംപ്ലോയര് ജോബ് ഓഫര് ഇന്-ഡിമാന്റ് സ്‌കില്‍സ് സ്ട്രീം എന്നാണിത് അറിയപ്പെടുന്നത്. ഓഗസ്റ്റ് 16നാണ് ഇത് സംബന്ധിച്ച പ്രഖ്യാപനമുണ്ടായിരിക്കുന്നത്. ഇതേ ദിവസം തന്നെ ഇത് നിലവില് വരുകയും ചെയ്തിട്ടുണ്ട്. ഹൈ-ഡിമാന്റ് ഒക്യുപേഷനുകളിലുള്ള പ്രഫഷണലുകള്‍ക്കുള്ള ഒന്റാറിയോവിലേക്കുള്ള ജോബ് ഓഫര് സഹിതമുള്ള പൈലറ്റ് പ്രോഗ്രാമാണിത്.\nഒന്റാറിയോ ഇമിഗ്രന്റ് നോമിനീ പ്രോഗ്രാമി(ഒഐഎന്‍പി)ന്റെ ഭാഗമായിട്ടാണ് എംപ്ലോയര് ജോബ് ഓഫര് ഇന്-ഡിമാന്റ് സ്‌കില്‍സ് സ്ട്രീം പ്രവര്‍ത്തിക്കുന്നത്. പ്രവിശ്യ നിശ്ചയിച്ചിരിക്കുന്ന മാനദണ്ഡങ്ങളിലൂടെ കാനഡയിലേക്ക് വ്യക്തികളെ നോമിനേറ്റ് ചെയ്യുന്നതിന് ഒഐഎന്‍പിയിലൂടെ സാധിക്കുന്നു. നിലവിലുള്ള തൊഴിലുകള്‍ക്കുള്ള ലിസ്റ്റില് കൃഷി, നിര്‍മാണ മേഖലകളിലേക്കുള്ള തൊഴിലുകളാണ് ഉള്‍പ്പെടുന്നത്. ഇതിലേക്ക് നിര്‍ദേശിക്കപ്പെട്ടിരിക്കുന്ന മാനദണ്ഡങ്ങള് പാലിക്കുന്നവര്‍ക്ക് മാത്രമേ അപേക്ഷിക്കാന് സാധിക്കുകയുള്ളൂ. ഇവര്‍ക്ക് ഒന്റാറിയോവിലെ ഒരു തൊഴിലുടമയില് നിന്നും പെര്‍മനന്റ്, ഫുള്-ടൈം ജോബ് ഓഫര് ലഭിക്കുന്നതാണ്.\nഇതിന് പുറമെ അപ്ലിക്കേഷന് പാക്കേജിന്റെ ഭാഗമായി ഇവര്‍ക്ക് പൂര്‍ണമാക്കിയതും സൈന് ചെയ്തതുമായി ഒരു എംപ്ലോയര് ഫോം അപ്ലോഡ് ചെയ്യാനും ലഭിക്കും.\nഎംപ്ലോയര് ജോബ് ഓഫര് ഇന്-ഡിമാന്റ് സ്‌കില്‍സ് സ്ട്രീം പ്രകാരം താഴെപ്പറയുന്ന ഒക്യുപേഷനുകളിലാണ് ജോബ് ഓഫര് ഒന്റാറിയോവിലേക്ക് ലഭിക്കുന്നത്.\nഒന്റാറിയോ ഇന്-ഡിമാന്റ് സ്‌കില്‍സ് സ്ട്രീമിലേക്ക് അപേക്ഷിക്കുന്നതിനായി ഇവര്‍ക്ക് ഒന്റാറിയോവിലെ ഒരു അംഗീകൃത എംപ്ലോയറില് നിന്നും ജോബ് ഓഫര് നിര്‍ബന്ധമായും ലഭിച്ചിരിക്കണം. ഇതൊരു പെര്‍മനന്റ് അഥവാ ഇന്‍ഡിറ്റെര്‍മിനേറ്റും ഫുള് ടൈമുമായ ജോബ് ഓഫറായിരിക്കണം. അത് കാര്‍ഷിക മേഖലയിലോ അല്ലെങ്കില് നിര്‍മാണ മേഖലയിലോ ഉള്ള തൊഴിലുകള്‍ക്കുള്ള ജോബ് ഓഫറായിരിക്കണം. മുകളില് കൊടുത്തിരിക്കുന്ന ലിസ്റ്റിലെ തൊഴിലുകളിലൊന്നിനുള്ള ഓഫറായിരിക്കണമിത്. ഒന്റാറിയോവിലെ നിലവിലുള്ള വെയ്ജ് ലെവല് പ ാലിക്കുന്ന തൊഴിലായിരിക്കണമിത്. ഈ അപേക്ഷകന് നിലവില് ആ പോസ്റ്റില് വര്‍ക്ക് ചെയ്യുന്ന ആളാണെങ്കില് ആ എംപ്ലോയര് പ്രിവൈലിംഗ് ആവശ്യകതകള് പാലിക്കേണ്ടതാണ്. ഇതിന് പുറമെ നിലവില് ആ വ്യക്തിക്ക് നല്‍കുന്ന ശമ്പളമോ അല്ലെങ്കില് അതിനേക്കാള് കൂടുതല് ശമ്പളമോ നല്‍കേണ്ടതാണ്.\nജോബ് ഓഫറിന് പുറമെ മറ്റ് അടിസ്ഥാന യോഗ്യതകള് കൂടി പാലിക്കുന്നവര്‍ക്ക് മാത്രമേ എംപ്ലോയര് ജോബ് ഓഫര് ഇന്-ഡിമാന്റ് സ്‌കില്‍സ് സ്ട്രീമിന് അപേക്ഷിക്കാന് സാധിക്കുകയുള്ളൂ. അവ താഴെപ്പറയുന്നവയാണ്.\nഈ സ്ട്രീമിന് അപേക്ഷിക്കുന്നതിന് മുമ്പ് 36 മാസങ്ങള്‍ക്കിടെ ഒന്റാറിയോവില് 12 മാസങ്ങള് ജോലി ചെയ്തുള്ള പരിചയം ആവശ്യമാണ്. ഇത്തരം പ്രവൃത്തി പരിചയത്തിന്റെ സമയത്ത് ശമ്പളം ലഭിച്ചിരിക്കണം. മുകളില് പറഞ്ഞിരിക്കുന്ന ജോലികള്‍ക്ക് അര്‍ഹതയുള്ളവരുമായിരിക്കണം. സീസണല് വര്‍ക്ക് എക്‌സ്പീരിയന്‍സുളളവര്‍ക്ക് ഇതിന് അപേക്ഷിക്കാന് അര്‍ഹതയുണ്ടായിരിക്കുകയില്ല.\nകനേഡിയന് സെക്കന്‍ഡറി സ്‌കൂള് (ഹൈസ്‌കൂള്) എഡ്യുക്കേഷന് അല്ലെങ്കില് അതിന് മേല് വിദ്യാഭ്യാസം ഉള്ളവര്‍ക്കേ ഇതിന് അപേക്ഷിക്കാനാവൂ. വാലിഡ് എഡ്യുക്കേഷനല് ക്രെഡന്‍ഷ്യല് അസെസ്‌മെന്റ് ഡെമോന്‍സ്‌ട്രേറ്റ് ചെയ്യപ്പെട്ടതനുസരിച്ചുള്ള വിദ്യാഭ്യാസമായിരിക്കണമിത്.\nകനേഡിയന് ലാംഗ്വേജ് ബെഞ്ച് മാര്‍ക്കിന്റെ് (സിഎല്‍ബി) ലെവല്4അല്ലെങ്കില് അതിന് മേല് ഇംഗ്ലീഷിലോ അല്ലെങ്കില് ഫ്രഞ്ചിലോ അവഗാഹമുണ്ടായിരിക്കണം. റീഡിംഗ്, റൈറ്റിംഗ്,ലിസണിംഗ്, സ്പീക്കിംഗ് എന്നീ കാറ്റഗറികളില് നിഷ്‌കര്‍ഷിക്കുന്ന യോഗ്യത ഉണ്ടായിരിക്കണം.\nഒന്റാറിയോവില് കഴിയുന്നതിനുള്ള ഫണ്ട് അല്ലെങ്കില് വരുമാനം ഉണ്ടായിരിക്കണം.\nഎംപ്ലോയര് ജോബ് ഓഫര് ഇന്-ഡിമാന്റ് സ്‌കില്‍സ് സ്ട്രീമിന് കുടിയേറ്റക്കാരെ നോമിനേറ്റ് ചെയ്യാന് ഇവിടുത്തെ എംപ്ലോയര്‍മാര്‍ക്കും ചില അടിസ്ഥാന യോഗ്യതകള് ഉണ്ടായിരിക്കണം. ഇവര് ഇവിടെ ചുരുങ്ങിയത് മൂന്ന് വര്‍ഷമായി സക്രിയമായ രീതിയില് ബിസിനസ് ചെയ്യുന്നവരായിരിക്കണം. അപേക്ഷകന് പ്രവൃത്തി ചെയ്യാനുദ്ദേശിക്കുന്ന സ്ഥലത്തായിരിക്കണം ഈ ബിസിനസ്. എല്ലാ പ്രവിശ്യകളിലെയും തൊഴില് നിയമങ്ങള്‍ക്ക്ആനുപാതികമായി പ്രവര്‍ത്തിക്കുന്ന ബിസനസായിരിക്കണമിത്. എംപ്ലോയ്‌മെന്റ് സ്റ്റാന്‍ഡേര്‍ഡുകള്‍ക്ക് പരിമിതി ഏര്‍പ്പെടുത്തിയിരിക്കരുത്. ഹെല്‍ത്ത് , സേഫ്റ്റി, തൊഴില് നിയമങ്ങള് തുടങ്ങിവ പാലിച്ച് കൊണ്ട് പ്രവര്‍ത്തിക്കുന്ന ബിസിനസായിരിക്കണമിത്. ചുരുങ്ങിയത് 1,000,000 ഡോളറിന്റെ ഗ്രോസ് ആന്വല് റവന്യൂ അടുത്തിടെയുള്ള സാമ്പത്തിക വര്‍ഷത്തില് ഉണ്ടാക്കിയിരിക്കണം. അഞ്ച് ഫുള്‍ടൈം തൊഴിലാളികളുണ്ടായിരിക്കണം. അവര് കനേഡിയന് പൗരന്‍മാരോ പിആറുകളോ ആയിരിക്കണം.


ഹരീഷ് സാല്‍വേ അടുത്ത അറ്റോര്‍ണി ജനറല് ആയേക്കും\nഹരീഷ് സാല്‍വേ അടുത്ത...\n12 Jun 2017 1:25 PM GMT\nരാജ്യത്തെ പ്രമുഖ അഭിഭാഷകനും കുല്‍ഭൂഷണ് ജാദവ് കേസില് ഹേഗിലെ അന്താരാഷ്ട്ര കോടതിയില് പാകിസ്തിനെതിരേ ഇന്ത്യക്ക് അനുകൂലമായ വിധി നേടിയെടുക്കുകയും ചെയ്ത ഹരീഷ് സാല്‍വെ അടുത്ത അറ്റോര്‍ണി ജനറല് ആകാന് സാധ്യത. മുകുള് റോത്തഗി അറ്റോര്‍ണി ജനറല് സ്ഥാനത്ത് വിരമിക്കുന്ന ഒഴിവിലേക്കാണു സാല്‍വെ വരാന് സാധ്യത. സ്വതന്ത്രമായി പ്രാക്ടീസ് നടത്താന് ആഗ്രഹിക്കുന്നതിനാല് എജി സ്ഥാനത്ത് കാലാവധി നീട്ടിക്കിട്ടാന് ആഗ്രഹിക്കുന്നില്ലെന്നു നേരത്തെ റോത്തഗി വ്യക്തമാക്കിയിരുന്നു.\n2014 നരേന്ദ്ര മോദി സര്‍ക്കാര് അധികാരത്തില് എത്തിയ സമയത്ത് തന്നെ അറ്റോര്‍ണി ജനറല് സ്ഥാനത്തേക്ക് ഹരീഷ് സാല്‍വേയുടെ പേരാണ് ആദ്യ പരിഗണനയില് വന്നത്. എന്നാല് താന് ഏറ്റെടുത്തിരിക്കുന്ന കേസുകളുടെ ഉത്തരവാദിത്വത്തില് നിന്നും ഒഴിയാന് കഴിയില്ലെന്ന കാരണത്താല് സാല്‍വേ സ്ഥാനം ഏറ്റെടുക്കാന് വിസമ്മതിക്കുകയായിരുന്നു. വാജ്‌പേയ് സര്‍ക്കാരിന്റെ കാലത്തും സാല്‍വേയെ അറ്റോര്‍ണി ജനറലാക്കാന് ശ്രമം ഉണ്ടായിരുന്നുവെന്നും അന്നും സാല്‍വേ വിസ്സമതം പ്രകടിപ്പിക്കുകയായിരുന്നുവെന്നും വാര്‍ത്തകളുണ്ട്.\nകുല്‍ഭൂഷണ് ജാദവ് കേസിലെ വിജയത്തോടെ സാല്‍വേ ഇന്ത്യയില് ഒരു ഹീറോ പരിവേഷത്തില് നില്‍ക്കുകയാണ്. വെറും ഒരു രൂപ പ്രതിഫലത്തിലാണു സാല്‍വേ ജാദവ് കേസ് വാദിച്ചതെന്നും പറയുന്നു. സര്‍ക്കാരിന്റെ ഭാഗമായി സാല്‍വെ വേണമെന്നത് മോദിയുടെ താത്പര്യമാണെന്നാണു പ്രധാനമന്ത്രിയുടെ ഓഫിസ് നല്‍കുന്ന സൂചന.\nപദവി ഏറ്റെടുക്കാന് ഹരീഷ് സാല്‍വേ വിസമ്മതിക്കുകയാണെങ്കില് നിലവിലെ സോളിസിറ്റര് ജനറല് രഞ്ജിത്ത് കുമാറിന്റെ പേരാണ് അടുത്ത അറ്റോര്‍ണി ജനറലിന്റെ സ്ഥാനത്തേക്ക് ഉയര്‍ന്നു വരുന്നത്.\nAttorney Genaral Harish Salve Kulbhushan Jadhav modi modi government mukul rohtagi Ranjith Kumar


LONGEST SANDY CAVE IS IN MEGHALAYA, INDIA | ലോകത്തിലെ ഏറ്റവും നീളമുള്ള മണല്‍ക്കല്ല് ഗുഹ മേഘാലയയില് കണ്ടെത്തി - Malayalivartha.com Widgets Magazine\nഒടുവില് വ്യോമ സേനയുമിറങ്ങി; ചൈനക്കെതിരെ പടനയിക്കാന് സൈന്യം സുസജ്ജം; ഇന്ത്യ ചൈന അതിര്‍ത്തിയെ ഉറ്റുനോക്കി ലോകരാജ്യങ്ങള്; ഇനി യുദ്ധമോ?\nലോകത്തിലെ ഏറ്റവും നീളമുള്ള മണല്‍ക്കല്ല് ഗുഹ മേഘാലയയില് കണ്ടെത്തി\n20 MARCH 2018 03:19 PM IST\nലോകത്തിലെ ഏറ്റവും നീളമുള്ള മണല്‍ക്കല്ല് ഗുഹ മേഘാലയയില് കണ്ടെത്തി. 24,583 മീറ്ററാണ് ഗുഹയുടെ നീളം. ഈ വര്‍ഷം മാര്‍ച്ച്, ഏപ്രില് മാസങ്ങളില് നടത്തിയ പരിശോധനയിലാണ് ഗുഹയുടെ വലിപ്പം അളന്നുതിട്ടപ്പെടുത്താന് കഴിഞ്ഞത്.രണ്ടു വര്‍ഷം മുമ്പ് ഈ ഗുഹ കണ്ടെത്തിയിരുന്നു.\nനിലവില് ഏറ്റവും നീളമുണ്ടായിരുന്ന മണല്‍ക്കല്ല് ഗുഹ വെനസേലയിലെ കുയേവ ഡെല് സമാന് ഗുഹയായിരുന്നു. 18,200 മീറ്ററായിരുന്നു ഈ ഗുഹയുടെ നീളം. എന്നാല് ഇപ്പോള് കണ്ടെത്തിയ ഗുഹയ്ക്ക് ഇതിനേക്കാള് 6000 മീറ്ററില് അധികം നീളം കൂടുതലാണ്.\nമേഘാലയ അഡ്വഞ്ചേഴ്‌സ് അസോസിയേഷന്റെ നേതൃത്വത്തിലായിരുന്നു ഗുഹയില് പരിശോധന നടന്നത്. യുകെ, അയര്‍ലന്‍ഡ്, റൊമാനിയ, സ്വിറ്റ്‌സര്‍ലന്‍ഡ്, പോളണ്ട്, നെതര്‍ലന്‍ഡ്‌സ്, ഇറ്റലി എന്നീ രാജ്യങ്ങളില് നിന്നുള്ള പര്യവേക്ഷകര് ഗുഹയില് പരിശോധന നടത്തുന്ന സംഘത്തില് ഉള്‍പ്പെടുന്നു.\nഉമ്മന് ചാണ്ടി കട്ടക്കിറങ്ങി വെട്ടിലായി പിണറായി; പ്രവാസികളെ പെരുവഴിയിലിട്ട് അടുത്ത ഇലക്ഷന് വോട്ടുപിടിക്കാന് രണ്ടരക്കോടി പൊട്ടിച്ച് പിണറായി (5 minutes ago)\nഒടുവില് വ്യോമ സേനയുമിറങ്ങി; ചൈനക്കെതിരെ പടനയിക്കാന് സൈന്യം സുസജ്ജം; ഇന്ത്യ ചൈന അതിര്‍ത്തിയെ ഉറ്റുനോക്കി ലോകരാജ്യങ്ങള്; ഇനി യുദ്ധമോ? (8 minutes ago)\nഎംപി വീരേന്ദ്രകുമാറിന് വിട; കോഴിക്കോട്ടെ സ്വകാര്യ ആശുപത്രിയില് വച്ച് ഹൃദയാഘാതം മൂലമായിരുന്നു അന്ത്യം; ഇന്നലെയാണ് ആശുപത്രിയില് പ്രവേശിപ്പിച്ചത് (22 minutes ago)\nഅശ്ലീല ചിത്രത്തോടൊപ്പം മുഖ്യമന്ത്രി ; മുസ്ലീം ലീഗ് പ്രവര്‍ത്തകനെതിരെ താമരശേരി പൊലീസ് കേസെടുത്തു (2 hours ago)\nനടന് ആര്.ജെ ബാലാജിക്ക് നയന്‍താരയെ കുറിച്ച് പറയാനുള്ളത്... (3 hours ago)\nകാസര്‍കോട് ജില്ലയില് സമൂഹ വ്യാപന സാധ്യത തള്ളിക്കളയാനാവില്ലെന്ന് ജില്ലാ മെഡിക്കല് ഓഫീസര് (4 hours ago)\nമദ്യശാലകള് തുറക്കാമെങ്കില് അരാധനാലയങ്ങളും തുറക്കാം ; വിര്‍ച്വല് ക്യൂ സംവിധാനം വേണം (4 hours ago)


ന്യൂഡൽഹി: ലാവ്‌ലിന് കേസില് കൂടുതല് തെളിവുകള് ഹാജരാക്കാന് സമയം വേണമെന്ന് സിബിഐ സുപ്രീം കോടതിയിൽ ആവശ്യപ്പെട്ടു. നാളെ കേസ് പരിഗണിക്കാനിരിക്കെയാണ് സി.ബി.ഐയുടെ നിർണായക നീക്കം. ഒക്ടോബർ എട്ടിന് കേസിൽ വാദം കേട്ടപ്പോൾ രണ്ട് കോടതികൾ വെറുതെ വിട്ട കേസാണെന്നും ശക്തമായ തെളിവുകൾ ഹാജരാക്കണമെന്നും ജസ്റ്റിസ് യു.യു ലളിത് അധ്യക്ഷനായ ബെഞ്ച് ആവശ്യപ്പെട്ടിരുന്നു. സി.ബി.ഐയ്ക്ക് പറയാനുള്ളതെല്ലാം ഒരു കുറിപ്പായി സമർപ്പിക്കണമെന്നും പറഞ്ഞിരുന്നു. ഈ സാഹചര്യത്തിലാണ് വിശദമായ സ്റ്റേറ്റ്‌മെന്റ് ഫയൽ ചെയ്യാൻ കൂടുതൽ സമയം വേണമെന്ന് സി.ബി.ഐ അറിയിച്ചിരിക്കുന്നത്.\nമുഖ്യമന്ത്രി പിണറായി വിജയന് ഉള്‍പ്പെടെയുള്ള പ്രതികളെ കുറ്റവിമുക്തരാക്കിയത് ചോദ്യം ചെയ്ത് സി.ബി.ഐയും കേസില് നിന്ന് ഒഴിവാക്കണമെന്ന് ആവശ്യപ്പെട്ട് നിലവിലുള്ള പ്രതികളും നല്‍കിയ ഹര്‍ജികളാണ് കോടതിയുടെ പരിഗണിക്കുന്നത്. 2017 ഒക്ടോബറിലാണ് ലാവ്‌ലിന് അഴിമതിക്കേസ് സുപ്രീംകോടതിയിലെത്തിയത്. ജസ്റ്റിസ് എൻ.വി രമണ അധ്യക്ഷനായ ബെഞ്ചായിരുന്നു കേസ് പരിഗണിച്ചിരുന്നത്. ഇക്കഴിഞ്ഞ ഓഗസ്റ്റ് 28നാണ് കേസ് ജസ്റ്റിസ് യു.യു ലളിത്, ജസ്റ്റിസ് വിനീത് സരൺ എന്നിവരടങ്ങിയ ബെഞ്ചിലേക്ക് മാറ്റിയത്. മൂന്നു വര്‍ഷം കഴിഞ്ഞിട്ടും അന്തിമ വാദം ആരംഭിച്ചിട്ടില്ല. കഴിഞ്ഞ ഒക്ടോബര് ഒന്നിനായിരുന്നു അവസാനം കേസ് പരിഗണിച്ചത്.\nമുൻ ഊർജ സെക്രട്ടറി കെ.മോഹനചന്ദ്രൻ ഒന്നാം പ്രതിയും, മുന് ജോയിന്‍റ് സെക്രട്ടറി എ. ഫ്രാന്‍സിസ് എട്ടാം പ്രതിയുമായ കേസിന്റെ കുറ്റപത്രം റദ്ദാക്കിയ വിചാരണ കോടതി നടപടി 2017 ഓഗസ്റ്റ് 23ന് ഹൈക്കോടതി ശരിവച്ചിരുന്നു. ഇതിനെതിരെയാണ് സി.ബി.ഐയുടെ ഹർജി. വ്യക്തമായ തെളിവുണ്ടായിട്ടും അംഗീകരിക്കാതെയാണ് പിണറായി വിജയനെ കുറ്റവിമുക്തനാക്കിയതെന്നാണ് സി.ബി.ഐയുടെ വാദം. പിണറായി വിജയൻ വിചാരണ നേരിടേണ്ടതുണ്ടോ എന്നതിൽ അന്തിമ തീർപ്പാണ് സുപ്രീംകോടതിയിൽ നിന്ന് വരേണ്ടത്.\nഇടുക്കിയിലെ പള്ളിവാസൽ, ചെങ്കുളം, പിന്നിയാർ ജലവൈദ്യുത പദ്ധതികളുടെ നവീകരണത്തിനായി കനേഡിയൻ കമ്പനിയായ എസ്.എൻ.സി ലാവ്‌ലിനുമായി ഉണ്ടാക്കിയ കരാറിൽ പിണറായി വിജയൻ വൈദ്യുതി മന്ത്രിയായിരിക്കെ അഴിമതി നടത്തിയെന്നാണ് കേസ്. കേരളത്തിൽ പൊതു തിരഞ്ഞെടുപ്പ് അടുത്തിരിക്കുന്ന സമയത്ത് ഏറെ നിർണായകമാണ് ഈ വിധി\nലാവ്‌ലിന് കേസ്; അപ്പീല് സമര്‍പ്പിക്കാന് സമയം നീട്ടിക്കിട്ടണമെന്ന് സിബിഐ; സിപി‌എം-ബിജെപി ബാന്ധവത്തില് സിബിഐ ഒളിച്ചുകളിക്കുകയാണെന്ന് കെപിസിസി ഉപാധ്യക്ഷന് വി.ഡി. സതീശന് എം.എല്.എ.\nലാവ്‌ലിന് കേസ്; പിണറായി വിജയന് പ്രതിക്കൂട്ടില്; നിയമപരമായി നിലനില്‍ക്കാത്ത കരാറില് ഒപ്പു വെച്ചു; കരാര് വിവരങ്ങള് മന്ത്രിസഭയില് നിന്ന് മറച്ചു വെച്ചു\nമാറ്റി വെച്ച ശ്വാസകോശങ്ങളുമായി സഹോദരര് ജീവിതത്തിലേക്ക്\nഎം എ ബേബിയുടെ രാജി മാധ്യമസൃഷ്ടി: കോടിയേരി ബാലകൃഷ്ണന്\nഅപകീര്‍ത്തി പ്രസ്താവന; പി.സി. ജോര്‍ജിനെ കുറ്റവിമുക്തനാക്കി\nചോര്‍ന്നൊലിക്കുന്ന വീടും ചോരാതെ പെയ്യുന്ന കണ്ണീരും\nകുട്ടികളുടെ തിരോധാന വിഷയങ്ങളില് സംഘടനകള് വ്യത്യാസങ്ങള് മറന്ന് ഒന്നിക്കണം: ഫൊക്കാന ജനറല് സെക്രട്ടറി\nവിമാനത്താവളത്തിലെ ടോയ്ലറ്റില് തോക്ക്\nപറവൂര് പെണ്‍വാണിഭം: പെണ്‍കുട്ടിയുടെ സുരക്ഷക്ക് വനിതാ പൊലിസുകാരെ മഫ്തിയില് നിയോഗിക്കും\nകുടക് കലാപം: കര്‍ണാടക ആഭ്യന്തര മന്ത്രിയെ തിരുത്തി കര്‍ണാടക മുഖ്യമന്ത്രി\nഅഫ്ഗാന് പാര്‍ലമെന്‍റില് ബോംബ് സ്ഫോടനം: 19 പേര്‍ക്ക് പരിക്കേറ്റു;7താലിബാന് ഭീകരരെ വധിച്ചു\nക്രിസ്ത്യാനികളെ ഉന്മൂലനം ചെയ്യുമെന്നും ക്രിസ്ത്യന് പള്ളികള് തകര്‍ക്കുമെന്നും ബൊക്കോ ഹറാം\nസാധക സ്കൂള് ഓഫ് മ്യൂസിക് ഫിലാഡല്‍ഫിയ ചാപ്റ്റര് ഉല്‍ഘാടനം ഡിസംബര് മൂന്നിന്


വനിതാമതില്; സര്‍ക്കാര് സംവിധാനങ്ങളെ അണിനിരത്താന് നീക്കം\nമതിലില് പങ്കെടുക്കണമെന്ന് നിര്‍ദേശിച്ച് വിവിധ വകുപ്പ് തലവന്‍മാര് അതാത് ജീവനക്കാര്‍ക്ക് സര്‍ക്കുലര് അയച്ചു\n31 Dec, 2018 at 02:12 PM\nവനിതാ മതില് വിജയിപ്പിക്കാനായി സര്‍ക്കാര് സംവിധാനങ്ങളെ പൂര്‍ണമായും അണിനിരത്തുന്നു. മതിലില് പങ്കെടുക്കണമെന്ന് നിര്‍ദേശിച്ച് വിവിധ വകുപ്പ് തലവന്‍മാര് അതാത് ജീവനക്കാര്‍ക്ക് സര്‍ക്കുലര് അയച്ചു. അവധിയെടുത്ത് മതിലില് പങ്കെടുക്കണമോയെന്ന് സര്‍ക്കാര് ഉദ്യോഗസ്ഥര്‍ക്ക് തീരുമാനിക്കാമെന്ന് മന്ത്രി ജി സുധാകരന് പറഞ്ഞു.\nഅധ്യാപകര്, അനധ്യാപകര്, വിവിധ സര്‍ക്കാര്, അര്‍ദ്ധ സര്‍ക്കാര് സ്ഥാപനങ്ങളിലെ വനിതാ ജീവനക്കാര് തുടങ്ങിയവരെ മതിലിന്റെ ഭാഗമാക്കാനാണ് തിരക്കിട്ട നീക്കങ്ങള്. ഇതിനായി വിവിധ തലങ്ങളില് വകുപ്പ് മേധാവിമാര് സര്‍ക്കുലറുകള് വഴി വനിതാ മതിലില് പങ്കെടുക്കാനുള്ള നിര്‍ദേശം നല്‍കി. ഹയര്‍സെക്കണ്ടറി ഡയറക്ടറേറ്റില് നിന്നും ഇന്ന് രാവിലെ ഇത് സംബന്ധിച്ച സര്‍ക്കുലര് റീജണല് ഡയറക്ടറേറ്റുകളടക്കമുള്ള സ്ഥലങ്ങളിലേക്ക് എത്തി. ഇത് പ്രകാരം വനിതാ മതിലിന് വേണ്ട സഹായങ്ങള് ചെയ്തു നല്‍കണമെന്നാണ് നിര്‍ദേശം.\nതിരുവനന്തപുരം മെഡിക്കല് കോളേജിലും സമാനമായ സര്‍ക്കുലര് പുറത്തിറക്കി. കല്ലംപള്ളി മുതല് ചാവടി മുക്ക് വരെയുള്ള സ്ഥലങ്ങളിലാണ് മെഡിക്കല് കോളേജിലെ വനിതാ ജീവനക്കാര് നില്‍ക്കേണ്ടതെന്നും ഇവര്‍ക്ക് വാഹന സൌകര്യം ഏര്‍പ്പെടുത്തിയതായും സര്‍ക്കുലറിയില് പറയുന്നു. സര്‍ക്കാര് ജീവനക്കാരുടെ പങ്കാളിതത്തെ കുറിച്ച് അവര് സ്വയം തീരുമാനിക്കട്ടെയെന്നായിരുന്നു മന്ത്രി ജി സുധാകരന്റെ പ്രതികരണം.\nആലപ്പുഴ വിദ്യാഭ്യാസ ഉപഡയറക്ടര്, സാങ്കേതിക വിദ്യാഭ്യാസ വകുപ്പ് ഡയറക്ടര് തുടങ്ങിയവരും വനിതാ മതിലിനായി ഇറക്കിയ സര്‍ക്കുലറുകളും പുറത്ത് വന്നു. ഇത്തരത്തില് നിരവധി സ്ഥാപന മേധാവികള് ജീവനക്കാര്‍ക്ക് നിര്‍ദേശം നല്‍കിയിട്ടുണ്ട്.\nKeralaKerala governmentvanitha mathil


പ്രശ്നങ്ങളിൽ നിന്നും തലയൂരിയെ പറ്റൂ; ക്ഷമാപണം നടത്തി ഷെയ്ൻ നിഗം..!! – Online Malayali\nപ്രശ്നങ്ങളിൽ നിന്നും തലയൂരിയെ പറ്റൂ; ക്ഷമാപണം നടത്തി ഷെയ്ൻ നിഗം..!!\nBy Revathi S On Dec 11, 2019\nവിവാദങ്ങൾ കത്തിനിൽക്കുമ്പോൾ കഴിഞ്ഞ ദിവസം ആണ് മലയാളത്തിന്റെ യുവതാരം ഷെയ്ൻ നിഗത്തിനു വീണ്ടും നാക്ക് പിഴച്ചത്. നിർമാതാക്കൾ ഷെയ്ന് വിലക്ക് കൊടുത്ത സംഭവത്തിൽ നിർമാതാക്കൾ മനോവിഷമം മൂലം ചെയ്തത് അല്ലെ എന്ന മാധ്യമ പ്രവർത്തകന്റെ ചോദ്യത്തിന് നിർമാതാക്കൾക്ക് ഉള്ളത് മനോവിഷമം ആണോ മനോരോഗമാണോ എന്ന് ആണ് ഷെയ്ൻ മാധ്യമങ്ങൾക്ക് മുന്നിൽ ചോദിച്ചത്.\nഈ വിഷയത്തിൽ ക്ഷമാപണം നടത്താതെ വിലക്ക് വിഷയത്തിൽ ചർച്ച പോലും ഉണ്ടാവില്ല എന്നാണ് നിർമാതാക്കൾ തുടർന്ന് അറിയിച്ചത്. ഇപ്പോൾ ക്ഷമ ചോദിച്ചു രംഗത്ത് എത്തിയിരിക്കുകയാണ് ഷെയിൻ നിഗം. ഷെയിൻ നിഗത്തിന്റെ പോസ്റ്റ് ഇങ്ങനെ,\nകഴിഞ്ഞ ദിവസം തിരുവനന്തപുരത്ത് IFFK വേദിയിൽ ഞാൻ നടത്തിയ പ്രസ്താവന വലിയതോതിൽ തെറ്റിദ്ധരിക്കപ്പെട്ടു. അതുമൂലം നിർമ്മാതാക്കളുടെ സംഘടനയിലെ മുഴുവൻ അംഗങ്ങൾക്കും മനോരോഗം ഉണ്ടെന്ന് പറഞ്ഞു എന്നതാണ് വാർത്തകളിൽ വന്നത്.\nദൃശ്യ മാധ്യമ സുഹൃത്തുക്കൾ നിർമ്മാതാക്കൾക്ക് മനോവിഷമം ഉണ്ടോ എന്ന ചോദ്യത്തിന് മനോവിഷമം ആണോ മനോരോഗം ആണോ എന്ന് ചോദിച്ചത് സത്യമാണ്. ഞാനെന്റെ രീതിയിലുള്ള ചിരിച്ചുകൊണ്ടുള്ള മറുപടി മാത്രമാണ് നൽകിയത്. ഞാൻ പറഞ്ഞ ആ വാക്കിൽ ആർക്കെങ്കിലും വിഷമം ഉണ്ടെങ്കിൽ നിർവാജ്യം ക്ഷമാപണം നടത്തുന്നു…\nഎന്നെക്കുറിച്ച് ഇതിനുമുമ്പ് പറഞ്ഞ വാക്കുകളൊന്നും ഞാനും പൊതുസമൂഹവും മറന്നിട്ടുണ്ടാകില്ല എന്നാണ് എന്റെ വിശ്വാസം. അന്ന് ഞാനും ക്ഷമിച്ച് താണ്. അതുപോലെ ഇതും ക്ഷമിക്കും എന്ന പ്രതീക്ഷയിലാണ് ഞാൻ.\nക്ഷമയാണ് എല്ലാത്തിനും വലുത് എന്ന് വിശ്വസിക്കുന്നു. ഞാൻ ആരാധിക്കുന്ന എന്റെ ദൈവവും ഞാൻ വിശ്വസിക്കുന്ന എന്റെ സംഘടനയും എന്നും എന്റെ കൂടെ ഉണ്ടാകും എന്ന് പ്രതീക്ഷിക്കുന്നു. നമുക്ക് ക്ഷമയുടെ പാതയിലൂടെ പോകാം.\nRevathi S 2297 posts0comments\nതട്ടം ഇടാത്തതിനെ കുറിച്ചും ശരീര പ്രദർശനത്തെ കുറിച്ചും വെളിപ്പെടുത്തി നൂറിൻ ഷെരീഫ്..!!


കൊച്ചിയില് അഞ്ച് പേര്‍ക്ക് കൂടി കൊവിഡ് 19 സ്ഥിരീകരിച്ചു\nകൊച്ചിയില് അഞ്ച് പേര്‍ക്ക് കൂടി കൊവിഡ് 19 രോഗബാധ സ്ഥിരീകരിച്ചു. ജില്ലയുടെ ചുമതലയുള്ള മന്ത്രി വി എസ് സുനില്‍കുമാറാണ് വാര്‍ത്താ സമ്മേളനത്തില് ഇക്കാര്യം അറിയിച്ചത്. കളക്ടര് എസ് സുഹാസും വാര്‍ത്താ സമ്മേളനത്തില് പങ്കെടുത്തു.\nയുകെയില് നിന്ന് വന്ന സഞ്ചാരികള്‍ക്കാണ് രോഗബാധ സ്ഥിരീകരിച്ചത്. ഇവര് കളമശേരി മെഡിക്കല് കോളജിലെ ഐസൊലേഷന് വാര്‍ഡിലാണ് ഇപ്പോള്. രോഗം സ്ഥിരീകരിച്ച എല്ലാവരും അറുപത് വയസിന് മുകളിലുള്ളവരാണെന്നും ഇവരുടെ ആരോഗ്യ നില നിലവില് തൃപ്തികരമാണെന്നും മന്ത്രി അറിയിച്ചു. യുകെയില് നിന്ന് കൊച്ചിയില് എത്തിയ 17 അംഗ സംഘത്തിലെ അഞ്ച് പേര്‍ക്കാണ് രോഗം സ്ഥിരീകരിച്ചത്. സംഘത്തിലുള്ളവരില് ഒരാള്‍ക്ക് നേരത്തെ കൊവിഡ് സ്ഥിരീകരിച്ചിരുന്നു. നിലവില് എറണാകുളം ജില്ലയില് 4196 പേരാണ് നിരീക്ഷണത്തിലുള്ളത്. ഇതില് 28 പേര് ആശുപത്രികളില് ചികിത്സയിലാണ്. ഇതോടെ സംസ്ഥാനത്ത് ഇതോടെ കൊവിഡ് 19 ബാധിച്ചവരുടെ എണ്ണം 30 ആയി.\nജില്ലയില് അടിയന്തര സാഹചര്യങ്ങളെ നേരിടാന് 197 ഐസൊലേഷന് ബെഡുകള് തയാറാണെന്ന് മന്ത്രി അറിയിച്ചു. 94 ഐസിയു ബെഡുകള് തയാറാക്കിയിട്ടുണ്ട്. ആറ് ഐസൊലേഷന് വാര്‍ഡുകള്, 32 വെന്റിലേറ്ററുകള് എന്നിവ തയാറാക്കിയിട്ടുണ്ട്. സ്വകാര്യ ആശുപത്രിയില് അടക്കം അത്യാവശ്യമുള്ള ആളുകളെ മാത്രമെ അഡ്മിറ്റ് ചെയ്യാവൂ എന്ന നിര്‍ദേശം നല്‍കിയിട്ടുണ്ടെന്നും മന്ത്രി അറിയിച്ചു.


ജോലിയുടെ സമ്മര്‍ദം ദഹനവ്യവസ്ഥയുടെ താളാത്മകതയെ സമ്മര്‍ദത്തിലാക്കും\n|7 Aug 2018 4:00 AM GMT\nപണ്ടൊക്കെ നമ്മുടെ വീടുകളില് അതിരാവിലെ എഴുന്നേറ്റ്, പ്രഭാത കൃത്യങ്ങള് നിര്‍വഹിച്ച്, കുടുംബത്തോടെ പ്രാര്‍ത്ഥിച്ച് ഒരുമിച്ച് ഭക്ഷണം കഴിച്ച് വളരെ ചിട്ടയോടെയുള്ള രീതികളായിരുന്നു. എന്നാലിന്നോ? തിരക്കുള്ള ഉദ്യോഗസ്ഥനാണ് കുടുംബനാഥനെങ്കില് കുട്ടികളുടെ കാര്യംപോലും തകരാറിലാകും. അച്ഛന് എന്നും രാത്രി 10മണിക്കാണ് വരുന്നതെങ്കില് കുടുംബത്തിന്റെ മൊത്തം താളംതെറ്റില്ലേ?\nമാതാപിതാക്കള്‍ക്ക് തിരക്കാണെങ്കില് ഭക്ഷണമുണ്ടാക്കാനോ കുട്ടികള്‍ക്ക് ശരിയായ ടോയ്‌ലറ്റ് ട്രെയ്‌നിംഗ് നല്‍കാനോ ഒന്നും കഴിയാതെ വരും. അതോടെ 'സ്‌കൂള്‍പ്പേടി' കൂടിയാകുമ്പോള് കുട്ടികള്‍ക്കും ഉദരരോഗമുണ്ടാകാനുള്ള സാധ്യതയേറെയാണ്. ജോലിയുടെ ടെന്‍ഷന് കാരണം 20- 40 വയസുള്ള ചെറുപ്പക്കാര്‍ക്കിടയിലും ഏതെങ്കിലും തരത്തിലുള്ള ഉദരരോഗം സാധാരണയാണിന്ന്.\nജോലിയുടെ ഭാഗമായുള്ള സ്‌ട്രെസ് ശാരീരിക പ്രവര്‍ത്തനങ്ങളെ, പ്രത്യേകിച്ചും ദഹനവ്യവസ്ഥയെ പ്രതികൂലമായി ബാധിക്കുന്നതെപ്പോഴാണ്?\nതിരക്കുള്ള ജോലിക്കിടയില് ഇന്ന് ആരോഗ്യസംരക്ഷണത്തിനായി സമയം നീക്കിവെക്കാനില്ല എന്നതാണ് യാഥാര്‍ത്ഥ്യം. എന്തിന്, 'വര്‍ക്കഹോളിക്' ആകുന്തോറും ശരിയായ രീതിയില് ഭക്ഷണം കഴിക്കാന് പോലും പലര്‍ക്കും കഴിയാറില്ല. ഭക്ഷണമില്ലാതെ ഓവര് വര്‍ക്ക് ചെയ്യുന്നത് നമ്മുടെ ദഹനവ്യവസ്ഥയേയും ആരോഗ്യത്തേയുമൊക്കെ തകരാറിലാക്കുമെന്ന കാര്യം പലരും തിരക്കിനിടയില് മറക്കുന്നു. അതോടൊപ്പം മണിക്കൂറുകള് ഇരുന്ന് ജോലി ചെയ്യുന്നതിനിടയില് യാതൊരു ശാരീരിക വ്യായാമങ്ങളുമില്ല. ഇത് അമിതവണ്ണത്തിന് കാരണമാകുകയും ചെയ്യും.\nനമ്മുടെ ദഹനവ്യവസ്ഥ വളരെ താളാത്മകമായാണ് പ്രവര്‍ത്തിക്കുന്നത്. 'ന്യൂറോളജിക്കല് റിഥം' എന്ന് പറയാമിതിനെ. പക്ഷേ ക്രമം തെറ്റിയുള്ള ഭക്ഷണശൈലി ഈ താളാത്മകതയെ തകരാറിലാക്കും. ഇത് ഗുരുതരമായ പ്രത്യാഘാതങ്ങളുണ്ടാക്കും.\nഇത് ഏതൊക്കെ തരത്തിലാണ് ബാധിക്കുക?\nപ്രധാനമായും മൂന്ന് തരത്തിലാണിത് ബാധിക്കുക.\nഅസിഡിറ്റിയാണ് ഒന്നാമത്തേത്. നെഞ്ചെരിച്ചില്, പുളിച്ചുതികട്ടല് തുടങ്ങിയവയ്‌ക്കൊക്കെ ഇത് കാരണമാകും.\nകുടലിന്റെ ചലനത്തിന് വ്യത്യാസമനുഭപ്പെടുന്ന 'ഇറിറ്റള് ബൗള് സിന്‍ഡ്രോം' ആണ് രണ്ടാമത്തേത്. വയര് എപ്പോഴും നിറഞ്ഞിരിക്കുന്നതുപോലെ തോന്നുന്നതും മലശോധനയിലുള്ള തകരാറുകളും ഭക്ഷണം കഴിച്ചാലുടനെ ടോയ്‌ലറ്റില് പോകണമെന്ന് തോന്നുന്നതും പലതവണ ടോയ്‌ലറ്റില് പോകുന്നതുമൊക്കെ ഈ തകരാറ് മൂലമാണ്.\nമദ്യമുപയോഗിക്കാത്ത ആളാണെങ്കിലും കരളില് കൊഴുപ്പ് അടിഞ്ഞുകൂടുന്ന നോണ് ആല്‍ക്കഹോളിക് സ്റ്റിയറ്റോ ഹെറ്റൈറ്റിസ് (നാഷ്) ആണ് മൂന്നാമത്തെ തകരാറ്. ഇത് കരളിനെ ഗുരുതരമായി ബാധിക്കും.\nഈ പ്രശ്‌നങ്ങളെങ്ങനെ പരിഹരിക്കാനാകും?\nശരിയായ ഭക്ഷണം, ജീവിതരീതിയിലുള്ള ക്രമം, ആവശ്യത്തിന് വ്യായാമം, മതിയായ\nചികില്‍സ ഇത് നാലുമാണ് പരിഹാര മാര്‍ഗങ്ങള്.\nയഥാസമയം ഭക്ഷണം കഴിക്കാതിരുന്നിട്ട് എപ്പോഴെങ്കിലും ഒരു നേരം വാരിവലിച്ച് കഴിക്കുന്നതൊഴിവാക്കുക. ഇത്തരം അമിതഭക്ഷണം അപകടകാരിയാണ്. വൈകുന്നേരങ്ങളില് ജോലിയുടെ ഭാഗമായി പാര്‍ട്ടിയില് പങ്കെടുക്കുമ്പോഴാകും ചിലരെങ്കിലും അന്നത്തെ പ്രഭാതഭക്ഷണവും ഉച്ച ഭക്ഷണവുമൊക്കെ കഴിക്കുന്നത്. അതോടൊപ്പം മദ്യവും. ചെറിയ അളവിലാണെങ്കിലും എന്നും മദ്യം\nഒരു 'റെഗുലര് ഡയറ്റ്' പാലിക്കുക. അരമണിക്കൂര് വീതം ആഴ്ചയില് അഞ്ച് ദിവസമെങ്കിലും വ്യായാമം ശീലമാക്കുക. വര്‍ഷത്തിലൊരിക്കല് മെഡിക്കല് പരിശോധന നടത്തണം. നെഞ്ചെരിച്ചിലുള്ളവര് എണ്ണയില് വറുത്ത ആഹാരങ്ങള് കഴിക്കുന്നതും ആഹാരം കഴിച്ചാലുടന് മലര്‍ന്നു കിടക്കുന്നതും നന്നല്ല.\nപച്ചക്കറി സാലഡുകളും നാരുകളടങ്ങിയ വിഭവങ്ങളും ഭക്ഷണത്തില് കൂടുതലായുൾപ്പെടുത്തുന്നതോടൊപ്പം റെഡ് മീറ്റ് (മട്ടന്, ബീഫ്) കുറയ്ക്കുകയും വേണം. ഇറുകിപ്പിടിച്ച വസ്ത്രങ്ങള് ധരിക്കരുത്. ഇത്തരം കാര്യങ്ങള് ശ്രദ്ധിച്ചാല് പ്രശ്‌നങ്ങളെ ഒരു പരിധിവരെയെങ്കിലും അകറ്റി നിര്‍ത്താനാകും.\ndigestion and stress worklife stress


L.P.R. Varma dies - Malayalam Filmibeat\nസ്ഥിരം വഴികളില് നിന്നും മാറി നടക്കുന്ന ഭീമന്; ആസ്വാദനത്തിന്റെ പുതുവഴി\nNews അമിത് ഷാ ചര്‍ച്ചയ്ക്ക് വിളിച്ചു; സമരം തുടരാന് കര്‍ഷകരുടെ തീരമാനം...\nFinance നഷ്ടപ്പെട്ട പ്രതാപം തിരികെ പിടിക്കുന്ന ഫാര്‍മ സ്‌റ്റോക്ക് ഇപ്പോള് വാങ്ങാം; 25% നേട്ടം ലഭിക്കും\nSports IND vs NZ: ഇതു അശ്വിന്റെ വര്‍ഷം, പുതിയ ഒന്നാംനമ്പര്!- ഷഹീന് അഫ്രീഡിയെ പിന്തള്ളി\n| Published: Monday, July 7, 2003, 5:30 [IST]\nജൂലൈ 07, 2003\nചങ്ങനാശ്ശേരി: പ്രമുഖ സംഗീതജ്ഞനും ചലച്ചിത്രസംഗീതസംവിധായകനും ഗായകനുമായ എല്‍പിആര് എന്ന ചുരുക്കപ്പേരിലറിയപ്പെടുന്ന എല്.പി.ആര്. വര്‍മ്മ അന്തരിച്ചു. 76 വയസ്സായിരുന്നു. ശവസംസ്കാരം ജൂലൈ ഏഴ് തിങ്കളാഴ്ച ഉച്ചയ്ക്ക് പുഴവാത് സ്വരരാഗസുധയിലെ വളപ്പില് നടക്കും.\nനെഞ്ചുവേദനയെ തുടര്‍ന്ന് ചങ്ങനാശേരിയിലെ വീട്ടില് നിന്നും തിരുവല്ലയിലെ സ്വകാര്യ ആശുപത്രിയിലേക്ക് കൊണ്ടുപോകും വഴിയാണ് അന്ത്യം സംഭവിച്ചത്.\nചങ്ങനാശ്ശേരി ലക്ഷ്മിപുരം കൊട്ടരത്തില് വാസുദേവന് നമ്പൂതിരിപ്പാടിന്റെയും മംഗലാഭായി തമ്പുരാട്ടിയുടെയും മകനായി1927 ഫിബ്രവരി 17നാണ് എല്.പി.ആര് വര്‍മ്മ ജനിച്ചത്. ഭാര്യ തിരുവല്ല നെടുമ്പുറത്ത് കൊട്ടാരത്തില് മായാറാണി. ആകാശവാണി വാര്‍ത്താവായനക്കാരനായിരുന്ന അന്തരിച്ച പ്രതാപവര്‍മ്മ സഹോദരനാണ്.\nമലയാള ചലച്ചിത്രഗാനശാഖയ്ക്ക് ഒട്ടേറെ അവിസ്മരണീയ ഗാനങ്ങള് സമ്മാനിച്ച എല്‍പിആര് കഴിഞ്ഞ അഞ്ച് ദശകമായി സംഗീതരംഗത്തെ സജീവസാന്നിധ്യമായിരുന്നു. നാടകരംഗത്ത് സംഗീതം നല്കിക്കൊണ്ടായിരുന്നു തുടക്കം. അക്കാലത്ത് വയലാര് രാമവര്‍മ്മയുടെ ഗാനങ്ങള്‍ക്കാണ് എല്‍പിആര് ഈണം പകര്‍ന്നത്. പറന്നു പറന്നു പറന്നു ചെല്ലാന്...., മാനത്തെ മഴവില്ലിനേഴുനിറം ... എന്നീ ഗാനങ്ങള് അവിസ്മരണീയമായി.\nതിരുവനന്തപുരം,കോഴിക്കോട് ആകാശവാണിയില് ഒട്ടേറെ ലളിതഗാനങ്ങള്‍ക്കും സംഗീതം നല്‍കി. 1969 ല് സംഗീതസംവിധാനത്തിനുള്ള ദേശീയ പുരസ്കാരം ലഭിച്ചു. 1978 ല് ശാസ്ത്രീയ സംഗീതത്തിന് കേന്ദ്രസംഗീത നടാക അക്കാദമി പുരസ്കാരവും ലഭിച്ചു.\nകുടുംബിനി, ഉള്ളതുമതി, സന്ധ്യവന്ദനം, സ്ത്രീഹൃദയം, മേയര്‍നായര്, സ്ഥാനാര്‍ത്ഥി സാറാമ്മ, തൊട്ടാവാടി തുടങ്ങി ഒട്ടേറെ സിനിമകളുടെ സംഗീത സംവിധായകനായിരുന്നു. ജയചന്ദ്രന് പാടിയ ഉപാസന, ഉപാസന ഇതു ധന്യമാം ഉപാസന, സന്ധ്യാവനന്ദനം എന്നീ പാട്ടുകള് പ്രസിദ്ധമാണ്.\nകിടപ്പാടം, അവന് വരുന്നു തുടങ്ങിയ സിനിമകളില് എല്.പി. ആര്. വര്‍മ്മ പാടിയിട്ടുണ്ട്. അയിത്തം എന്ന ചിത്രത്തില് അഭിനയിച്ചിട്ടുണ്ട്.\nStory first published: Monday, July 7, 2003, 5:30 [IST]\nOther articles published on Jul 7, 2003\nതല കുനിക്കാതെ പിടിച്ച നമ്മുടെ നാടിൻ്റെ കഥ കാണിച്ച് കൊടുക്കണം; മരക്കാരിനെ കുറിച്ച് ആര് രാമാനന്ദ്\nകത്രീനയുടെ വിവാഹത്തിന് മുന് കാമുകന് രണ്‍ബീര് കപൂറിന് ക്ഷണമില്ല! നിയന്ത്രണങ്ങള് ഒട്ടനവധി


ആ കണ്ണുകള് അടഞ്ഞു, ലോകത്തെ വേദനിപ്പിച്ച യെമന് പെണ്‍കുട്ടി മരിച്ചു - Samakalika Malayalam\nആ കണ്ണുകള് അടഞ്ഞു, ലോകത്തെ വേദനിപ്പിച്ച യെമന് പെണ്‍കുട്ടി മരിച്ചു\nദേഹം വലിഞ്ഞൊട്ടി ക്ഷീണിച്ച ഏഴ് വയസുകാരിയുടെ കണ്ണുകളായിരുന്നു ലോകത്തെ കഴിഞ്ഞ ഒരാഴ്ചയായി ഏറെ വേട്ടയാടിയത്. യെമന് നേരിട്ടുകൊണ്ടിരിക്കുന്ന യുദ്ധത്തിന്റെ കെടുതികള് അസ്ഥികൂടം പോലെയിരിക്കുന്ന തന്റെ ശരീരത്തിലൂടെ അവള് ലോകത്തിന് മനസിലാക്കി കൊടുത്തു. ലോകത്തെ വേദനിപ്പിച്ച അമല് ഹുസൈന് ഒരാഴ്ചയ്ക്കിപ്പുറം മരണത്തിന് കീഴടങ്ങി.\nആശുപത്രി കിടക്കയില് നിശബ്ദമായി കിടക്കുന്ന അമലിന്റെ ചിത്രം ദി ന്യൂയോര്‍ക്ക് ടൈംസായിരുന്നു ലോകത്തിന്റെ മുന്നിലെത്തിച്ചത്. ഇതോടെ ചികിത്സയ്ക്കുള്ള സാമ്പത്തികം വാഗ്ദാനം ചെയ്തുള്‍പ്പെടെ വായനക്കാര് മുന്നോട്ടു വന്നു. അവള് സുഖം പ്രാപിക്കുകയാണോ എന്ന ചോദ്യം ന്യൂയോര്‍ക്ക് ടൈംസിന്റെ ഓഫീസിലേക്ക് ഒഴുകി.\nഅമല് മരണത്തിന് കീഴടങ്ങി എന്നാണ് അവളുടെ കുടുംബം ഇപ്പോള് പറയുന്നത്. അഭയാര്‍ഥി ക്യാമ്പില് വെച്ചായിരുന്നു അമലിന്റെ മരണം. എപ്പോഴും ചിരിക്കുമായിരുന്നു അവള്, ഇനി എന്റെ മറ്റു മക്കളെ ഓര്‍ത്താണ് എന്റെ ആധി എന്നാണ് അമലിന്റെ അമ്മ പറയുന്നത്.\nസൗദിയുടെ വ്യോമാക്രമണത്തെ തുടര്‍ന്ന് മൂന്ന് വര്‍ഷം മുന്‍പ് അമലിനും കുടുംബത്തിനും വീട് ഉപേക്ഷിച്ച് അഭയാര്‍ഥി ക്യാമ്പില് അഭയം തേടേണ്ടി വന്നു. മറ്റ് രോഗികള്‍ക്ക് ചികിത്സ നല്‍കണം എന്നതിനാല് അമലിനെ ആശുപത്രിയില് നിന്നും പറഞ്ഞു വിടുകയായിരുന്നു. ഛര്‍ദ്ദിയും ഡയേറിയയും മൂലും,, ആശുപത്രിയില് നിന്നും ഡിസ്ചാര്‍ജ് ചെയ്ത് മൂന്ന് ദിവസത്തിന് ശേഷം അമല് മരിച്ചു.\nയെമന് അമല് ഹുസൈന്


റൈസ്-ജോവർ നെയ്പത്തിരി 🍁🍁റൈസ്-ഗാർലിക് ചട്നി🍁 | Malayali Manasu\nHome Taste റൈസ്-ജോവർ നെയ്പത്തിരി 🍁🍁റൈസ്-ഗാർലിക് ചട്നി🍁\nഓരോ പാചകമത്സരങ്ങളിൽ പങ്കെടുക്കുമ്പോളും ഒന്നോ അതിലധികമോ വിഭവങ്ങൾ എന്റെ സ്വന്തം പാചകക്കുറിപ്പിലൂടെ തയ്യാറാക്കാറുണ്ട്. കഴിഞ്ഞ ഓണത്തോടനുബന്ധിച്ച് നടന്ന ഒരു മത്സരത്തിലെ ഇന്നവേറ്റീവ് റൗണ്ടിൽ ഞാനുണ്ടാക്കിയ ടേസ്റ്റി വിഭവമാണ് ഇന്നത്തെ താരം. ഇതുവരെ ആരും ഉണ്ടാക്കാത്തതും കൂലംകഷമായി ചിന്തിച്ചുണ്ടാക്കിയതുമായ എന്റെ സ്വന്തം പാചകക്കുറിപ്പു കൊണ്ടുണ്ടാക്കിയ വിഭവമാണിത്. പാചകക്കുറിപ്പിലൂടെ പോയി വരാം👇\n🌻ജോവർ പൊടി-1കപ്പ് (millet)\n🌻 പത്തിരിപ്പൊടിയും ജോവർ പൊടിയും ഒന്നിച്ചാക്കി ഇളക്കി അതിലേക്ക് ഉപ്പും മുളകുപൊടിയും ജീരകപ്പൊടിയും ചേർത്ത് നന്നായി യോജിപ്പിക്കുക. തിളച്ചവെള്ളം അല്പാല്പമായി ഒഴിച്ചു സ്പൂൺ കൊണ്ട് ഇളക്കി യോജിപ്പിക്കുക. വെള്ളം കൂടാതെ നോക്കണം. കൈകൊണ്ട് കുഴക്കാൻ പറ്റുന്ന ചൂടായാൽ നന്നായി കുഴച്ചെടുക്കുക. നല്ല സോഫ്റ്റ് ആയിട്ടുള്ള മാവായിരിക്കും. കുറേശ്ശ മാവെടുത്ത് നാരങ്ങ വലുപ്പത്തിലുരുട്ടി ഓയിൽ പേപ്പറിൽ വച്ച് കൈകൊണ്ട് പരത്തിയെടുക്കുക.\n🌻ചപ്പാത്തിക്കല്ല്/തവ ചൂടാക്കി പരത്തിയ പത്തിരി ഇട്ട് ചുറ്റും നെയ്യ് തൂവി തിരിച്ചും മറിച്ചുമിട്ട് ചുട്ടെടുക്കുക. ടേസ്റ്റി റൈസ്-ജോവർ നെയ്യ്പത്തിരി തയ്യാർ. ചൂടോടെ റൈസ്-ഗാർലിക് ചട്നി കൂട്ടിക്കഴിക്കാം.\n🍁മട്ട പൊടിയരി-2 ടീസ്പൂൺ\n🍁പുളി-ഒരു നെല്ലിക്ക വലുപ്പത്തിൽ\n🍁പാനിൽ 1/2 ടീസ്പൂൺ എണ്ണ ചൂടാക്കി മുളക് വറുത്തെടുക്കുക, പുളിയും ഒന്നു ചൂടാക്കിയെടുക്കുക.\n🍁1/2 ടീസ്പൂൺ എണ്ണ ചൂടാക്കി പൊടിയരി ചേർത്ത് ചൂടായിക്കഴിഞ്ഞാൽ തൊലി കളഞ്ഞ് കഴുകി വൃത്തിയാക്കിയ വെളുത്തുള്ളി അല്ലികൾ ചേർത്തു നന്നായി മൂപ്പിക്കുക. അപ്പോഴേക്കും അരി നന്നായി മൊരിഞ്ഞിട്ടുണ്ടാവും. അതിലേക്ക് തേങ്ങ ചിരവിയതും ഉപ്പും ചേർത്ത് നന്നായി ഇളക്കി സ്റ്റൗ ഓഫ് ചെയ്ത് ചൂടാറിയതിനു ശേഷം വറുത്തുവച്ചിരിക്കുന്ന മുളകും പുളിയും ചേർത്ത് ഒരു സ്പൂൺ വെള്ളം ചേർത്ത് തരുതരുപ്പായി അരച്ചെടുക്കുക. റൈസ്-ജോവർ നെയ്യ്പത്തിരിയുടെ കൂടെ കഴിക്കാനുള്ള ഛട്പടാ ചട്നി തയ്യാർ.\nPrevious article☘☘☘☘☘☘☘☘☘☘☘ ഓർമ്മകൾക്ക് എന്ത് സുഗന്ധം-ഭാഗം (37) – കിണർ\nNext articleപുണ്യ ദേവാലയങ്ങളിലൂടെ – (12) പ്രകാശമാതാ ആലയം


(dhoni) | ധോണിയെപ്പോലൊരാളെ മറ്റൊരു ക്യാപ്റ്റന് ഒപ്പം ടീമില് നിലനിര്‍ത്തില്ലെന്നുറപ്പാണ്, പക്ഷേ കോഹ്ലി ആ പതിവും തെറ്റിച്ചു! | hussey on kohli and dhoni\nധോണിയെപ്പോലൊരാളെ മറ്റൊരു ക്യാപ്റ്റന് ഒപ്പം ടീമില് നിലനിര്‍ത്തില്ലെന്നുറപ്പാണ്, പക്ഷേ കോഹ്ലി ആ പതിവും തെറ്റിച്ചു!\nBy സ്പോർട്സ് ഡെസ്ക് • 01/07/2020 at 2:31PM\nഇന്ത്യന് ക്യാപ്റ്റന് വിരാട് കോഹ്ലിയുടെയും മുന് നായകൻ എംഎസ് ധോണിയുടെയും സൗഹൃദത്തെ പുകഴ്ത്തി ഓസ്‌ട്രേലിയയുടെ മുന് സ്റ്റാര് ബാറ്റ്‌സ്മാന് മൈക്കല് ഹസി രംഗത്ത്. കളിക്കളത്തിന് അകത്തും പുറത്തും കോഹ്ലിയും ധോണിയും തമ്മില് നല്ല സൗഹൃമാണുള്ളത്. ധോണിയെപ്പോലൊരാളെ മറ്റൊരു ക്യാപ്റ്റന് ഒപ്പം ടീമില് നിലനിര്‍ത്തില്ലെന്നുറപ്പാണ്. ഹസി പറയുന്നു.\nഇത്രയും സീനിയറും ഏവരും ആരാധിക്കുന്ന വ്യക്തിത്വവുമുള്ള ധോണിയെപ്പോലൊരാളെ സ്വന്തം ടീമില് നിലനിര്‍ത്താന് മറ്റൊരു ക്യാപ്റ്റന് ധൈര്യപ്പെടില്ല. അക്കാര്യത്തില് കോഹ്ലിയുടെ സമീപനം അഭിനന്ദനീയമാണ്. ധോണി തനിക്കൊപ്പം ദേശീയ ടീമില് വേണമെന്നാണ് കോഹ്ലി എല്ലായ്‌പ്പോഴും ആഗ്രഹിക്കുന്നത്. ധോണിയുടെ സാമീപ്യം മാനസികമായും, തന്ത്രപരമായും തനിക്കു ഗുണം ചെയ്യുമെന്ന് വിശ്വസിക്കുന്നുണ്ടാവാം. ഹസി പറയുന്നു.\nതന്നേക്കാള് അനുഭവസമ്പത്തുള്ള, വലിയ ആരാധകവൃന്ദമുള്ള താരങ്ങളെ പല ക്യാപ്റ്റന്‍മാരും ദേശീയ ടീമില് നിന്നും മാറ്റി നിര്‍ത്തുന്നത് നേരത്തേ കണ്ടു കഴിഞ്ഞതാണ്. ടീമില് തന്റെ പൂര്‍ണ നിയന്ത്രണം കൊണ്ടു വരുന്നതിനു വേണ്ടി ക്യാപ്റ്റന്‍മാര് ഇവരെ ഒഴിവാക്കുകയാണ് ചെയ്യാറുള്ളത്. സ്വന്തം ബാറ്റിങ് മാത്രമല്ല ക്യാപ്റ്റന്‍സിയും എല്ലായ്‌പ്പോഴും മെച്ചപ്പെടുത്താന് ശ്രമിക്കുന്ന താരമാണ് കോഹ്ലി. ഇതിനായി ധോണിയേക്കാള് മികച്ചൊരു ഉപദേശകനെ തനിക്കു ഇനി ലഭിക്കാനില്ലെന്നും അദ്ദേഹം വിശ്വസിക്കുന്നു. ഹസി ചൂണ്ടിക്കാട്ടുന്നു.\n2017ലാണ് ധോണി ഇന്ത്യയുടെ ഏകദിന, ടി20 ടീമുകളുടെ നായകസ്ഥാനമൊഴിഞ്ഞത്. ഇതോടെ വിരാട് കോഹ്ലി മൂന്നു ഫോര്‍മാറ്റിലും ക്യാപ്റ്റനായി നിയോഗിക്കപ്പെടുകയായിരുന്നു. ടെസ്റ്റില് ധോണി വിരമിച്ചതിനെ തുടര്‍ന്ന് നേരത്തേ തന്നെ അദ്ദേഹം 2014 ൽ നായകനായിരുന്നു.\nധോണിയോ? പ്രത്യേക പരിഗണനയൊന്നും വേണ്ട; അടുത്ത 10 വർഷം ക്രിക്കറ്റ് ഭരിക്കേണ്ടത് പുതുതലമുറയാണ്


കാമുകിയെ സ്വന്തമാക്കാന് ഭാര്യയെ കൊന്നു; മുന്‍കൂര് ജാമ്യമെടുക്കാന് കോടതിയിലെത്തി കുരുങ്ങി - Malayalam Daily News\nDec 10, 2019 Dec 10, 2019 സ്വന്തം ലേഖകന്\nഉദയംപേരൂര്: തൃപ്പൂണിത്തുറ ഉദയംപേരൂരില് പെണ്‍സുഹൃത്തുമായി ചേര്‍ന്ന് ഭര്‍ത്താവ് ഭാര്യയെ കൊലപ്പെടുത്തി. ഉദയംപേരൂര് ആമേടയില് വാടകയ്ക്ക് താമസിച്ചിരുന്ന ചേര്‍ത്തല സ്വദേശിനി വിദ്യയാണ് കൊല്ലപ്പെട്ടത്. കേസില് വിദ്യയുടെ ഭര്‍ത്താവ് പ്രേംകുമാറിനെയും സുഹൃത്ത് സുനിത ബേബിയെയും പൊലീസ് അറസ്റ്റ് ചെയ്തു.\nകഴിഞ്ഞ സെപ്തംബറിലായിരുന്നു കൊലപാതകം. തിരുവനന്തപുരത്ത് വെച്ച് കൊല നടത്തിയ ശേഷം തിരുനെല്‍വേലിയില് മൃതദേഹം മറവ് ചെയ്യുകയായിരുന്നു. വിദ്യയുടെ ഫോണ് ദീര്‍ഘദൂര ട്രെയിനില് ഉപേക്ഷിച്ചു. തുടര്‍ന്ന് വിദ്യയെ കാണാനില്ലെന്ന് പൊലീസില് പരാതി നല്‍കി.\nഎന്നാല് കാണാനില്ലെന്ന പരാതി നല്‍കിയ ശേഷം പ്രേംകുമാര് കോടതിയില് പോയി മുന്‍കൂര് ജാമ്യമെടുത്തിരുന്നു. ഇതാണ് പൊലീസിന് സംശയമുണ്ടാക്കിയത്. തുടര്‍ന്ന് നടത്തിയ അന്വേഷണത്തിലാണ് പ്രേംകുമാറും പെണ്‍സുഹൃത്തും അറസ്റ്റിലാകുന്നത്.\nFeb 6, 2019 സ്വന്തം ലേഖകന് 0\nഹൊസങ്കാബാദ് : സര്‍ക്കാര് ഡോക്ടര് തന്റെ ഡ്രൈവറെ 24 കഷ്ണങ്ങളാക്കിയശേഷം ആസിഡിലിട്ടു. ഡ്രൈവറുടെ ഭാര്യയുമായി അടുപ്പത്തിലായിരുന്ന ഡോക്ടര്, ഡ്രൈവറെ ഒഴിവാക്കാനാണ് ഈ...\nOct 27, 2018 സ്വന്തം ലേഖകന് 0\nകാമുകിയെ സ്വന്തമാക്കാന് ഭാര്യയെ കൊല്ലുകയും പിടിക്കപ്പെടാതിരിക്കാന് മറ്റൊരാളുടെ സര്‍ട്ടിഫിക്കറ്റുകള് കൈക്കലാക്കി ആള്‍മാറാട്ടം നടത്തി ജോലി സമ്പാദിച്ച് ജീവിക്കുകയായിരുന്ന ഗുജറാത്ത് മലയാളിയെ 15...


ആര്‍ത്തവശുചിത്വത്തിനായി ശ്രദ്ധിക്കേണ്ട കാര്യങ്ങള് – The Editor\nSunday August 18th, 2019 webdesk\nപെണ് ശരീരത്തിലെ സ്വഭാവിക പ്രക്രിയയാണ് ആര്‍ത്തവം. ആര്‍ത്തവദിനങ്ങള് സ്ത്രീകളെ സംബന്ധിച്ചിടത്തോളം പ്രയാസം നിറഞ്ഞതാണ്. ആ ദിനങ്ങളിലെ വേദന പലര്‍ക്കും ഒരു പേടി സ്വപ്നമാണ്. ആര്‍ത്തവ സമയത്ത് ശാരീരിക വൃത്തിക്ക് വളരെയധികം പ്രാധാന്യമുണ്ട്. ആര്‍ത്തവശുചിത്വത്തിനായി ശ്രദ്ധിക്കേണ്ട ചില കാര്യങ്ങള് നോക്കാം\n1. ആര്‍ത്തവ ദിനങ്ങളില് പ്രത്യേകമായി ഒരു അടിവസ്ത്രം അധികം കരുതുക.\n2. കറ പുരണ്ട അടിവസ്ത്രം തന്നെ അധികം നേരേ ധരിക്കുന്നത് വൃത്തികരമല്ല. സ്‌കൂളില് പോകുന്ന കുട്ടികള് ഒരു അടിവസ്ത്രം, പാഡ് എന്നിവ അധികം കരുതുക.\n3. ആര്‍ത്തവ രക്തം ശരീരത്തിന് പുറത്ത് വന്ന് കഴിഞ്ഞാല് അതിന്റെ തീക്ഷ്ണത കൂടും. ഇത് അണുബാധ അടക്കമുള്ള രോഗങ്ങള് ഉണ്ടാക്കുകയും ചെയ്യും. അതിനാല് പാഡുകള് അധികനേരം ഉപയോഗിക്കാതിരിക്കുക. 4-5 മണിക്കൂറുകള് കൂടുമ്പോള് പാഡ് മാറ്റുക.\n4. ആര്‍ത്തവ ദിനങ്ങളില് സ്വകാര്യഭാഗങ്ങള് വൃത്തിയായി സൂക്ഷിക്കുക. ശുദ്ധജലം ഉപയോഗിച്ച് തന്നെ കഴുകുക.\n5. സാനിറ്ററി നാപ്കിനുകളുടെ നിര്‍മ്മാര്‍ജ്ജനവും ഒരു പ്രധാന പ്രശ്‌നാണ്. ഉപയോഗിച്ച പാഡുകള് നന്നായി പൊതിഞ്ഞ് വേണം ഉപേക്ഷിക്കാന്.\n6. തുണി ഉപയോഗിക്കുന്നവരുണ്ടെങ്കില് മൂന്നോ നാലോ മണിക്കൂര് കൂടുമ്പോള് തുണി മാറ്റുക. ഉപയോഗിച്ച തുണി നന്നായി കഴുകുക. സോപ്പിന്റെ പത പോകും വരെ വെള്ളത്തില് കഴുകുക. നല്ല വെയിലും കാറ്റും ഉള്ളിടത്ത് ഉണക്കുക. പൂപ്പല് ബാധ തടയാന് ഈ രീതി സഹായിക്കും. അടിവസ്ത്രങ്ങളുടെ കാര്യവും ഇതുപോലെ തന്നെ ശ്രദ്ധിക്കണം.\n7. Menstrual cup ഉപയോഗിക്കുന്നവര് നിശ്ചിത സമയത്തില് കൂടുതല് അത് ശരീരത്തിനുള്ളില് വെക്കരുത്.\n8. സ്വകാര്യഭാഗങ്ങളുടെ സമീപമുള്ള രോമങ്ങള് ആര്‍ത്തവദിനങ്ങളില് നീക്കം ചെയ്യുന്നതാണ് നല്ലത്. അല്ലെങ്കില് അണുബാധ ഉണ്ടാകാന് സാധ്യത ഏറെയാണ്.\nBlogs, Health, Lifestylemenstrual\_hygiene\_tips


ദുബൈയില് വാര്‍ഷീക അവധിദിനങ്ങള് വര്‍ദ്ധിപ്പിച്ചു; പ്രവൃത്തി സമയം കുറച്ചു - Kannur Varthakal Online\nദുബൈ: മാനവ വിഭവ ശേഷി വകുപ്പിന്റെ പുതിയ നിയമം അനുസരിച്ച്\nദുബൈയിലെ വാര്‍ഷീക അവധിദിനങ്ങള് വര്‍ദ്ധിപ്പിച്ചു. ദുബൈയിലെ എല്ലാ സര്‍ക്കാര് ജീവനക്കാരുടേയും അവധിദിനങ്ങളില് വര്‍ദ്ധനവ് വരുത്തിയിട്ടുണ്ട്.\nഞായറാഴ്ചയാണ് പുതിയ പ്രഖ്യാപനമുണ്ടായിരിക്കുന്നത്. എട്ടാം ഗ്രേഡിലുള്ള ജീവനക്കാര്‍ക്ക് വര്‍ഷത്തില് 25 പെയ്ഡ് അവധിദിനങ്ങള് ലഭിക്കും. നേരത്തേ ഇത് 22 ആയിരുന്നു. ഏഴാം ഗ്രേഡിലുള്ള ജീവനക്കാര്‍ക്ക് വാര്‍ഷീക അവധിദിനങ്ങള് പതിനഞ്ചില് നിന്നും 18 ആക്കി ഉയര്‍ത്തി.\nദുബൈ ഭരണാധികാരിയും യു എ ഇ പ്രധാനമന്ത്രിയും വൈസ് പ്രസിഡന്റുമായ ഹിസ് ഹൈനസ് ഷെയ്ഖ് മുഹമ്മദ് ബിന് റാഷിദ് അല് മക്തൂമിന്റെ താല്പര്യപ്രകാരമാണ് പുതിയ പ്രഖ്യാപനം ഉണ്ടായിരിക്കുന്നത്.\nഇതുവരെ ജീവനക്കാരുടെ കുടുംബാംഗങ്ങളില് 18 വയസ് വരെയുള്ളവര്‍ക്കായിരുന്നു ട്രാവല് അലവന്‍സ് ലഭിച്ചിരുന്നത്. പുതിയ നിയമപ്രകാരം ഇത് 21 വയസാക്കി നിജപ്പെടുത്തി. പ്രവാസി ജീവനക്കാരുടെ കുടുംബാംഗങ്ങളില് 21 വയസിന് താഴെയുള്ള മൂന്ന് കുട്ടികള്‍ക്ക് ട്രാവല് അലവന്‍സ് ലഭിക്കും.\nആഴ്ചയില് 40 മണിക്കൂര് നിര്‍ബന്ധമായും ജോലി ചെയ്യണമെന്ന നിയമത്തിലും മാറ്റം വരുത്തി. ഓവര്‍ടൈം ജോലി ചെയ്യാന് ജീവനക്കാര്‍ക്ക് അവസരമുണ്ട്.\nPrevious നൂറു ദിവസങ്ങളായിട്ടും ജസ്‌നയുടെ തിരോധാനവുമായി ബന്ധപ്പെട്ട ഒരു സൂചനയും നല്‍കാന് കഴിയാത്തത് കേരളാ പോലിസിന് അപമാനമാണെന്ന് ഐഎന്‍ടിയുസി സംസ്ഥാന പ്രസിഡന്റ് ആര് ചന്ദ്രശേഖരന\nNext വീണ്ടും എസ്ഡിപിഐ ആക്രമണം; ആലപ്പുഴയില് എസ്‌എഫ്‌ഐ പ്രവര്‍ത്തകര്‍ക്ക് വെട്ടേറ്റു


പുത്തൻ എതിരാളികൾക്കിടയിലും തലയെടുപ്പോടെ വിറ്റാര ബ്രെസ; വിൽപ്പനയിൽ 70 ശതമാനം വർധനവ് - Malayalam DriveSpark\n6 min ago ഓഫ് റോഡിംഗ് അനുഭവം മെച്ചപ്പെടുത്തുക ലക്ഷ്യം; പുതിയ മാറ്റങ്ങളുമായി മഹീന്ദ്ര ഥാര്\n8 min ago വിൽപ്പനയിൽ 402 ശതമാനം വർധന, സ്കോഡ നിരയിൽ താരമായി റാപ്പിഡ്\n53 min ago സിയാസിന്റെ ടൊയോട്ട പതിപ്പിന് പേരിട്ടു "ബെൽറ്റ"\nപുത്തൻ എതിരാളികൾക്കിടയിലും തലയെടുപ്പോടെ വിറ്റാര ബ്രെസ; വിൽപ്പനയിൽ 70 ശതമാനം വർധനവ്\nPublished: Friday, March 12, 2021, 9:19 [IST]\nരാജ്യത്തെ സബ്-4 മീറ്റർ ശ്രേണിയിൽ വിറ്റാര ബ്രെസയുമായി 2016-ലാണ് മാരുതി സുസുക്കി കടന്നുവരുന്നത്. അന്ന് സെഗ്മെന്റിൽ ഫോർഡ് ഇക്കോസ്പോർട്ടിൽ നിന്നും മാത്രമാണ് മത്സരം നേരിടേണ്ട വന്നിരുന്നത്.\nഎന്നാൽ പോകപോകെ ധാരാളം മോഡലുകൾ ഈ ശ്രേണിയിലേക്ക് എത്തി. ചുരുക്കി പറഞ്ഞാൽ ഇന്ത്യയിലെ ഒട്ടുമിക്ക എല്ലാ വാഹന നിർമാണ കമ്പനികൾക്കും ഇന്ന് ഒരു സബ്-4 മീറ്റർ കോംപാക്‌ട് എസ്‌യുവി ഉണ്ട് എന്നതാണ് ശ്രദ്ധേയം.\nതുടക്കകാലത്ത് ബ്രെസയ്ക്ക് ലഭിച്ചത് ഗംഭീര സ്വീകരണമായിരുന്നു. ഒരു വർഷത്തിനുള്ളിൽ വാഹനത്തിന്റെ ഒരു ലക്ഷം യൂണിറ്റുകൾ മാരുതി നിരത്തിലെത്തിച്ചു. സബ്-4 മീറ്റർ എസ്‌യുവി സെഗ്‌മെന്റിന്റെ ജനപ്രീതി വർധിച്ചതോടെ പുതിയ എതിരാളികളും എത്തി.\nMOST READ: 2022 പ്രൊഡക്ഷൻ സ്പെക് വാഗനീർ, ഗ്രാൻഡ് വാഗനീർ മോഡലുകൾ അവതരിപ്പിച്ച് ജീപ്പ്\nഎന്നിരുന്നാലും വിറ്റാര ബ്രെസയുടെ വിൽപ്പനയെ തൊടൊൻ ആർക്കുമായില്ല എന്നുവേണം പറയാൻ. 2018 മധ്യത്തോടെ അഞ്ച് സീറ്റർ എസ്‌യുവി മൂന്ന് ലക്ഷം വിൽപ്പനയെന്ന നാഴികക്കല്ലിലെത്തി. 2019 ഫെബ്രുവരിയിൽ തന്നെ നാല് ലക്ഷം യൂണിറ്റ് വിൽപ്പനയും ബ്രെസ സ്വന്തം പേരിലാക്കി.\n2017-ന്റെ അവസാനത്തിൽ ടാറ്റ നെക്സോൺ, 2019 ഫെബ്രുവരിയിൽ മഹീന്ദ്ര XUV300, അതേ വർഷം തന്നെ ഹ്യുണ്ടായി വെന്യു, അടുത്തിടെ കിയ സോനെറ്റ്, നിസാൻ മാഗ്നൈറ്റ്, റെനോ കൈഗർ എന്നിവയുടെ കടന്നു വരവോടെ സെഗ്‌മെന്റെ വിഹിതം വലിയ വ്യത്യാസത്തിൽ വികസിച്ചു.\nഒരൊറ്റ എഞ്ചിൻ ഓപ്ഷൻ വാഗ്ദാനം ചെയ്തിട്ടും മാരുതി സുസുക്കി വിറ്റാര ബ്രെസ പ്രതിമാസ വിൽപ്പന കണക്കുകളിൽ ആദ്യ മൂന്ന് സ്ഥാനങ്ങളിൽ തുടർന്നു. നിലവിൽ കടുത്ത മത്സരം ശ്രേണിയിൽ നടക്കുമ്പോഴും ബ്രെസയെ തേടി ആളുകൾ എത്തുന്നുണ്ട് എന്നത് ശ്രദ്ധേയമാണ്.\nകഴിഞ്ഞ ദിവസം ഇന്ത്യയിൽ ആറ് ലക്ഷം വിൽപ്പനയും ബ്രെസ പിന്നിട്ടു. ഫെയ്‌സ്‌ലിഫ്റ്റ് പതിപ്പിനെ ഒരു വർഷം മുമ്പാണ് മാരുതി വിപണിയിൽ പരിചയപ്പെടുത്തിയത്. കോംപാക്‌ട് എസ്‌യുവി വിഭാഗത്തിൽ 2021 ഫെബ്രുവരിയിൽ 95 ശതമാനം വളർച്ചയും മോഡലിനുണ്ടായി.\n2020-ൽ ഇതേ കാലയളവിൽ വിറ്റ 28,169 യൂണിറ്റുകളിൽ നിന്ന് ഇത്തവണയത് 54,850 യൂണിറ്റുകളായി മാറിയെന്ന് സാരം. 69 ശതമാനം വളർച്ചയോടെ വിറ്റാര ബ്രെസ മുന്നിലെത്തി. 2021 ജനുവരിയിൽ ഇത് 11,585 യൂണിറ്റായിരുന്നു.\nപുത്തൻ എതിരാളികളായ വെന്യു, സോനെറ്റ്, നെക്സോൺ, കൈഗർ എന്നിവയേക്കാൾ മുന്നിലാണ് ബ്രെസ എന്നതും ശ്രദ്ധേയമാണ്. നിലവിൽ, 1.5 ലിറ്റർ നാല് സിലിണ്ടർ K15B മൈൽഡ്-ഹൈബ്രിഡ് പെട്രോൾ എഞ്ചിൻ ഉപയോഗിച്ച് മാത്രമാണ് മാരുതി വാഹനത്തെ വിൽപ്പനയ്ക്ക് എത്തിക്കുന്നത്.\nഈ പെട്രോൾ യൂണിറ്റ് പരമാവധി 104.7 bhp കരുത്തിൽ 138 Nm torque ഉത്പാദിപ്പിക്കാൻ പ്രാപ്‌തമാണ്. കൂടാതെ അഞ്ച് സ്പീഡ് മാനുവൽ അല്ലെങ്കിൽ നാല് സ്പീഡ് ടോർഖ് കൺവെർട്ടർ ഓട്ടോമാറ്റിക് ഗിയർബോക്‌സിലേക്കാണ് എഞ്ചിൻ ജോടിയാക്കിയിരിക്കുന്നത്.\n7.39 ലക്ഷം രൂപ മുതൽ 11.40 ലക്ഷം രൂപ വരെയാണ് മാരുതി സുസുക്കി വിറ്റാര ബ്രെസയുടെ എക്സ്ഷോറൂം വില. LXi, VXi, ZXi, ZXi Plus എന്നിങ്ങനെ നാല് വേരിയന്റുകളിലായി എസ്‌യുവി തെരഞ്ഞെടുക്കാനും സാധിക്കും.\nഎൽഇഡി ഡേടൈം റണ്ണിംഗ് ലൈറ്റുകൾ, 16 ഇഞ്ച് പ്രിസിഷൻ കട്ട് അലോയ് വീലുകൾ മൂന്ന് ഡ്യുവൽ-ടോൺ പെയിന്റ് സ്കീമുകൾ, ഏഴ് ഇഞ്ച് സ്മാർട്ട്പ്ലേ ടച്ച്സ്ക്രീൻ ഇൻഫോടെയ്ൻമെന്റ് സിസ്റ്റം എന്നിവയും വാഹനത്തിന്റെ പ്രധാന സവിശേഷതകളിൽ ഉൾപ്പെടുന്നു.\nMaruti Vitara Brezza Sales Increased By 70 Percent. Read in Malayalam\nStory first published: Friday, March 12, 2021, 9:19 [IST]


സര്‍പ്പപാപങ്ങള് - Thattudosa\nScribbling about the lives and people around us\nHome › Publish › സര്‍പ്പപാപങ്ങള്\nShaji Posted on January 12, 2015 Posted in Publish, Scribble\nകോണ്‍വെന്റിന്റെ കൂറ്റന് മതില്‍ക്കെട്ടിനകത്തേക്ക് പടര്‍ന്ന് നിന്നിരുന്ന വടവൃക്ഷത്തിന്റെ ശാഖകളിലൂടെയാണ് അവളുടെ സ്വപ്നങ്ങളിലേക്ക് ഉരഗങ്ങള് ഇഴഞ്ഞ് കയറിയത്. സ്വപ്നങ്ങളുടെ തമ്പുരാന്റെ വലിയ പറ്റ് പുസ്തകത്തില് അതിന് മുമ്പ് അവള് പാമ്പുകളെ കിനാവ് കണ്ടതായി എഴുതിയിട്ടില്ല. ജീവിതത്തിന്റെ ആരംഭം മുതല് അവ നിഴല് പോലെ കൂടെയുണ്ടായിരുന്നിട്ട് പോലും.\nഅമ്മയുടെ വയറ്റില് അവള് ഉരുവായ കാലം മുതലാണ് തുടക്കം. കടലില് മീന് പിടിക്കാന് പോയ അച്ഛന്റെ നീലിച്ച ദേഹം വള്ളത്തില് കൂടെപോയവര് പിറ്റേന്ന് ചുമന്നുകൊണ്ട് വന്നു. കൊത്തിയത് വലകടിയനാണെന്നും അല്ല നീലവരയനാണെന്നും ഒക്കെ കൂടെ പോയവര്‍ക്ക് പറയാനുണ്ടായിരുന്നു. ഒരു വിധവയ്ക്ക് പെണ്‍കുഞ്ഞിനെ വളര്‍ത്താനുള്ള കഷ്ടപ്പാടുകള് വിവരിക്കുന്നത് വളരെ വിരസമായിരിക്കുമെന്നതിനാല് അതിന് തുനിയുന്നില്ല. മാത്രമല്ല അതൊന്നും ഈ പുസ്തകത്തില് രേഖപ്പെടുത്തിയിട്ടുമില്ല.\nകോണ്‍വെന്റിലെത്തുന്നത് വരെ അവള് പാമ്പുകളെ കുറിച്ച് ചിന്തിച്ചിട്ട് പോലുമില്ല. മണ്ണിനടിയില് ഇഴഞ്ഞ് പിന്തുടരുന്ന മണ്ണൂലികളുടെ ശല്ക്കങ്ങള് ഉരയുന്ന ശബ്ദം ഭൂമിയുടെ മര്‍മ്മരം ആണെന്നാണ് ആ പാവം കരുതിയിരുന്നത്.\nകുറെയധികം നാള് കഴിഞ്ഞ് വീടിന്റെ വാതില്‍പ്പടിയിലിരുന്ന് മയങ്ങുമ്പോള് തെങ്ങോലയിലൂടെ ഊര്‍ന്ന് വന്ന ചുരുളന് പാമ്പ് കൊത്തുന്നകാലംവരെ അവള് പാമ്പുകളെ സ്വപ്നം കണ്ടിരുന്നതായി കിനാക്കളുടെ പുസ്തകത്തില് പറയുന്നു. അപ്പൊഴേക്കും അവള് കൌമാരത്തിന്റെ പടവുകള് ചവിട്ടിക്കയറി യൌവ്വനത്തിലേക്ക് കാലൂന്നിയിരുന്നു.\nകോണ്‍വെന്റില് ആ മരത്തിന്റെ കൊമ്പുകള് പെണ്‍കുട്ടികളുടെ ഡോര്‍മിറ്ററിക്ക് ഇതാ ഇത്രയ്ക്ക് അടുത്തായിരുന്നു. ഒന്ന് കയ്യെത്തിയാല് തൊടാമെന്ന് തോന്നുന്ന ദൂരം.\nകോണ്‍വെന്റിലെ ആദ്യ ദിവസം. മദര്‍സുപ്പീരിയറുടെ മുറിക്ക് മുന്നില് വിളിപ്പിക്കുന്നതും കാത്ത് അവളും അമ്മയും ഇരുന്നു. അമ്മ മുറുകെ പിടിച്ചിരുന്ന ഇടവകയച്ഛന്റെ ശുപാര്‍ശ കത്തില് ദുരന്തങ്ങളാലും ദാരിദ്ര്യത്താലും ആ കുടുംബം അനുഗൃഹീതമായതെങ്ങനെയെന്ന് വിവരിച്ചെഴുതിയിരുന്നു. പോളിയോ പിടിച്ച് ശോഷിച്ച ഇടം കയ്യ്മുട്ടിനുമുകളിലെ ഭാഗം പിഞ്ഞുതുടങ്ങാറായ ബ്ലൌസ്സിന്റെ ഇറക്കമുള്ള കൈകള് കൊണ്ട് മൂടി അവള് അങ്ങോട്ടുമിങ്ങോട്ടും നടന്നു. വരാന്തയുടെ ഒരറ്റത്തെത്തിയപ്പോള് കോമ്പൌണ്ടിനകത്ത് ദൂരെ മൂലയിലെ ഒരു കെട്ടിടത്തില് നിന്നും പെരുന്നാള് പ്രദക്ഷിണം പോലെ കൂട്ടംകൂട്ടമായി കുട്ടികള് സ്കൂളിലേക്ക് പോകുന്നു. മദര് സുപ്പീരിയര് അനുവദിച്ചാല് നാളെ മുതല് അവള്‍ക്കും ആ കൂട്ടത്തില് ചേരാം.\nവൈകുന്നേരം അവള് ഡോര്‍മിറ്ററിയുടെ ജനാലയില് നെഞ്ചമര്‍ത്തി നിന്ന് സ്വാധീനമുള്ള കൈ നീട്ടി നീട്ടി ചാഞ്ഞ്കിടക്കുന്ന കൊമ്പിന്റെ തുമ്പത്തെ തളിരിലകളിലൊന്ന് വിരലുകളില് കുടുക്കിയെടുക്കാന് നോക്കി.\nപാമ്പ്.. പാമ്പ്.. ആരോ വിളിച്ച് പറഞ്ഞു\nഊഹ്.. അവള് ഞെട്ടിത്തെറിച്ച് പിറകിലേക്ക് മാറി. പെണ്‍കുട്ടികളുടെ കരച്ചില് കേട്ട് സാത്താന് ഒരു വള്ളിക്കഷ്ണമായി രൂപാന്തരം പ്രാപിച്ച് മരത്തില് നിന്ന് താഴേക്ക് വീണ് പുല്ക്കൂട്ടങ്ങള്‍ക്കിടയിലേക്ക് ഉരുണ്ട് പോയി ഒളിച്ചു. അന്ന് രാത്രിയാണ് അവള് ആദ്യമായി പാമ്പിനെ സ്വപ്നം കാണുന്നത്. തളിരിലയുടെ നിറമുള്ള ഉടലില് സ്വര്‍ണ്ണ വരകളുമായി ചുവന്ന നാക്കും നീട്ടി ഒരു സുന്ദരന് പച്ചില പാമ്പ്.\nകോണ്‍വെന്റില് നിന്ന് സ്കൂളിലേക്ക് കുറെ നടക്കാനുണ്ട്. കൂട്ടത്തില് മുഴുപ്പുള്ള കുട്ടികളെ നമ്പര് ചാര്‍ത്തി ലേലം വിളിച്ചെടുക്കാന് വഴിയരികില് ചെക്കന്മാര് കൂട്ടം കൂട്ടമായ് ഇരിക്കും. അവളുടെ കൂടെയുള്ളവര് പലതരത്തിലാണ് ഈ സമയം പ്രതികരിക്കുക. മിക്കവരും ഇതൊന്നും കാണാത്ത മട്ടില് മുന്നോട്ട് പോകുമ്പോള് ചില തന്റേടി പെണ്‍കുട്ടികള് ചെക്കന്മാരോട് വഴക്കിന് ചെല്ലും. മറ്റ് ചിലര് “അയ്യോടീ.. എനിക്ക് വയ്യ, അവനിന്നും വന്നിട്ടുണ്ട്” എന്ന് കൈകള് ആട്ടി കൂടെയുള്ളവളോട് പരിതപിക്കുകയും കടന്ന് പോയി കുറെ കഴിയുമ്പോള് പുഞ്ചിരിയോടെ തിരിഞ്ഞുനോക്കി ജീവിതകാലം മുഴുവന് കാത്തിരിക്കാന് തക്ക പ്രതീക്ഷ അവന് നല്കുകയും ചെയ്യും. ആദ്യ ദിവസം തന്നെ ഇടത്ത് നിന്ന് നാലാമത് നടക്കുന്ന പൊക്കമുള്ള പുതിയകുട്ടിയെ എനിക്ക് എനിക്ക് എന്ന് ആരൊക്കെയോ പറയുന്നത് കേള്‍ക്കാമായിരുന്നു. തോളത്തിട്ട ബാഗിന്റെ വള്ളിക്കടിയില് തന്റെ കയ്യിന്റെ രഹസ്യം ഭദ്രമല്ലേയെന്ന് വലംകൈ കൊണ്ട് പരതി നോക്കി അവള് വേഗത്തില് സ്കൂളിലേക്ക് നടന്നു.\nകണക്ക് സാറിന്റെ നീളന് ചൂരല് വളഞ്ഞ് പുളഞ്ഞ് ഒരു വില്ലുന്നി പാമ്പായി കൊത്താന് വരുന്ന സ്വപ്നമാണ് പിന്നെ കണ്ടത്. മാഷിനെ പോലെ നേര്‍ത്ത മീശയും വിറപ്പിച്ച് അവളുടെ മുഖത്ത് കൊത്താനാഞ്ഞുകൊണ്ട് അത് പറഞ്ഞു. “ശവം ഇതുപോലും അറിയില്ലേ, ഞാന് പറയുന്നത് പോലെ പറയൂ എ പ്ലസ് ബി ദ ഹോള്‍സ്ക്വയര് സമം..”. സ്വപ്നം കാണുന്ന സമയം അവള് വല്ലാതെ ഞെളിപിരി കൊള്ളുകയും വലം കയ്യിലെ ചുവന്ന ചൂരല്‍പ്പാടുകളില് അമര്‍ത്തി തിരുമ്മുകയും ചെയ്തു.\nഅവളെ ലേലത്തിനെടുത്ത ഉടമസ്ഥനെ കൂട്ടുകാരി വഴിയില് വച്ച് കാണിച്ച് കൊടുത്തു. കറുത്ത് ചപ്രത്തലമുടിക്കാരനായ സോഡാക്കുപ്പി ഗ്ലാസ്സ് വച്ച വൃത്തികെട്ട ഒരുത്തന്. ഫ്രെഡറിക്ക് എന്നാണത്രേ പേര്. അവളോടൊപ്പം കോണ്‍വെന്റില് കഴിയുന്ന കൂട്ടുകാരി ഇതെല്ലാം എങ്ങനെ അറിയുന്നോ ആവോ. നാവ് നീട്ടി ചുണ്ടുകള് നനച്ച് ആര്‍ത്തിയോടെ നോക്കുന്ന അവനെ കണ്ടപ്പോള് അവള്‍ക്ക് അറപ്പാണ് തോന്നിയത്.\nഅന്ന് രാത്രി ദേഹമാസകലം ചുണങ്ങ് പിടിച്ച വൃത്തികെട്ട ഒരു പെരുമ്പാമ്പിന്റെ ഉടലില് കയറി ഫ്രെഡറിക്കിന്റെ തല അവളുടെ കിടയ്ക്കയ്ക്ക് അരികില് വന്നു. ഷീറ്റിനടിയിലേക്ക് ഊര്‍ന്നുകയറി ചുറ്റിവരിഞ്ഞ് ശ്വാസം മുട്ടിച്ച് വിഴുങ്ങാന് തുടങ്ങുന്നതിന് മുമ്പ് ഏതോ ഭാഗ്യത്തിന് അവള് കിതച്ച്കൊണ്ട് ഉറക്കമുണര്‍ന്നു.\nസ്കൂള് അടപ്പിന് കുറച്ച് ദിവസം വീട്ടിലേക്ക് പോകാം. അമ്മ എവിടെയൊക്കെയോ പണികള്‍ക്ക് പോകുന്ന കാരണം ഇല്ലായ്മകള്‍ക്ക് തെല്ല് കുറവുണ്ട്. പക്ഷേ കോണ്‍വെന്റിലേക്ക് തിരിച്ച് പോകണമെന്ന് അമ്മ നിര്‍ബന്ധം പറഞ്ഞു. അടുത്ത വീടുകളില് മൂന്നുവയസ്സുകാരിക്കും ആറുവയസ്സുകാരിക്കും സംഭവിച്ച ദുരന്തമൊക്കെ കാറ്റ് വന്ന് കോണ്‍വെന്റിന്റെ കന്മതിലിനകത്തും പറഞ്ഞിരുന്നല്ലോ.\nഅവധികള് ആശ്വാസത്തിന്റെ കാലമായിരുന്നു. കണ്ണ് കനത്തിലെഴുതിയത് ആരെക്കാണിക്കാനാണെന്ന് ചോദിക്കാനും മുടിയിലെ പുതിയതരം പിന്നിക്കെട്ടല് ബലമായി അഴിച്ചുകളയാനും കന്യാസ്ത്രീ വാര്‍ഡനില്ല.\nപക്ഷേ അവളുടെ സര്‍പ്പഭീതിയില് അമ്മ വല്ലാതെ അസ്വസ്ഥയായി. ചെറുപ്പത്തില് അവളുറങ്ങിക്കിടന്ന തൊട്ടിലിന് താഴെ പാമ്പിഴഞ്ഞ് കണ്ട മിനുസ്സമുള്ള പാടുകളെപ്പറ്റി അവര് ഓര്‍ത്തു. നാഗത്താനായി വേഷം മാറിയ സാത്താനെ അശ്വാരൂഢനായ വിശുദ്ധന് കുന്തം കൊണ്ട് നിഗ്രഹിക്കുന്ന ചിത്രം അവളുടെ തലയണയ്ക്ക് താഴെ വയ്ക്കാന് അമ്മ കൊടുത്തു. സഞ്ചിയില് എടുത്ത് വയ്ക്കുന്നതിന് മുമ്പ് ചിത്രത്തില് പാമ്പിന് പുറ്റുകളുള്ള മരത്തിന് താഴെ നില്ക്കുന്ന പെണ്‍കുട്ടിയില് പേടിയുടെ അനുരണനങ്ങള് എന്തേ കാണാത്തത് എന്നവള് അത്ഭുതത്തോടെ ആലോചിച്ചു.\nധീരനായ വിശുദ്ധന് പോലും അവളുടെ പേടിസ്വപ്നങ്ങള്‍ക്ക് അറുതിയുണ്ടാക്കാന് സാധിച്ചില്ല. എന്തിനും ഏതിനും കുറ്റം പറയുന്ന വാര്‍ഡന് അവളുടെ സ്വപ്നത്തില് ബാല മാസികയിലെ ഭീകര കഥാപാത്രമായി. അവരുടെ ശിരോവസ്ത്രം അഴിഞ്ഞുപോയിരുന്നു. ജഡപിടിച്ച മുടിയിഴകള് ഒരായിരം ശംഖുവരയന്മാരായി എഴുന്നു നിന്നു വിഷം ചീറ്റി. തലയുയര്‍ത്തി നോക്കുന്നവരെയെല്ലാം പ്രതിമകളാക്കി തച്ചുടച്ച് കളയണമെന്നുള്ള തീവ്രമായ വാഞ്ഛയില് അവരുടെ കോങ്കണ്ണുകള് വന്യമായി തിളങ്ങി. സ്വപ്നത്തിന്റെ തീഷ്ണത താങ്ങാനാകാതെ ഉറക്കത്തിനും അപ്പുറത്തെ അബോധതലങ്ങളിലേക്ക് അവള് മൂര്‍ച്ഛിച്ച് വീണു.\nചൂടത്ത് തിളയ്ക്കുന്ന രാത്രിയില് ഒരു മൂര്‍ഖന് പാമ്പായി ഡോര്‍മിറ്ററിയിലൂടെ പത്തി വിടര്‍ത്തി ഇഴഞ്ഞ് നീങ്ങിയത് വാച്ച്മാന് ആന്റണിച്ചേട്ടനായിരുന്നു. ശാന്തം ഉറങ്ങുന്ന പാവം പെണ്‍കുട്ടികളെ വിഷപ്പല്ല് കൊണ്ട് കൊത്തി കൊത്തി അയാള് അശുദ്ധരാക്കി. ആ പെരുംസര്‍പ്പത്തിന്റെ കണ്ണില്‍പ്പെടാതിരിക്കാന് അവള് കിടക്കവിരി തലയിലേക്ക് വലിച്ചിട്ട് കണ്ണുകളിറുക്കിയടച്ച് ഒളിച്ചിരുന്നു.\nഅസമയത്ത് ശബ്ദം കേട്ടത് എന്തെന്ന് നോക്കാനാണ് പെണ്‍കുട്ടികളുടെ വാര്‍ഡില് കയറിയതെന്ന് അയാള് മദര് സുപ്പീരിയറുടെ മുന്നില് ക്രൂശിതരൂപത്തില് പിടിച്ച് ആണയിട്ട് പറഞ്ഞു. കുറച്ച് ദിവസം കഴിഞ്ഞപ്പോള് പരാതിപ്പെട്ട മാര്‍ഗററ്റിന്റെ കവിളിടം ചുവന്ന് വീര്‍ത്തിരുന്നു, ചുണ്ടുകള് മുറിഞ്ഞിരുന്നു. എന്താണെന്നറിയില്ല, അതാരും കണ്ടതായി ഭാവിച്ചില്ല. എന്ത് പറ്റിയതാണെന്ന് ചോദിച്ചതുമില്ല.\nഇങ്ങനെയൊക്കെ സ്വപ്നങ്ങള് കാണുന്നുണ്ടെങ്കിലും അവള് ശരിക്കും ഭയന്നിരുന്നത് മറ്റൊന്നാണ്. ഉറക്കത്തിന്റെ ആഴങ്ങളിലേക്ക് അവള് വീഴുന്ന സമയം നോക്കി, യാത്ര പോലും പറയാതെ, അവളുടെ ശോഷിച്ച കൈ ശരീരത്തില് നിന്ന് അടര്‍ന്ന്മാറി ഒരു മണ്ണുതീനി പാമ്പായി ഇഴഞ്ഞുപോകുന്നു. വിയര്‍ത്ത് ഞെട്ടിയെണീറ്റ് കഴിഞ്ഞാല് പിന്നെ ഉറങ്ങാന് കഴിയാറില്ല. വലംകൈ കൊണ്ട് ശരീരം ആകെ ചുറ്റിപ്പിടിക്കും. ഒന്നുമൊന്നുമെന്നെ ഒറ്റയ്ക്കാക്കി ഇഴഞ്ഞുപോകരുതേ..\nകോണ്‍വെന്റിലുള്ള കുട്ടികളില് ദൈവവിളി കിട്ടുന്നത് അവള്‍ക്കായിരിക്കുമെന്ന് എല്ലാവരും പറഞ്ഞു. കന്യാസ്ത്രീമാരുമായി സ്ഥിരം വഴക്കിടുന്ന കുട്ടികള് “നീയും അവരുടെ കൂട്ടല്ലേ” എന്ന് പറഞ്ഞ് അവളെ ഒറ്റപ്പെടുത്തി. വാര്‍ഡനൊഴിച്ച് മറ്റെല്ലാ കന്യാസ്ത്രികള്‍ക്കും അവളോട് “കൈ വയ്യാത്ത കുട്ടി” എന്ന ഭാവമായിരുന്നു. വാര്‍ഡന് മാത്രം അവളുടെ തിങ്ങിവളരുന്ന കറുത്ത നീളന് മുടിയും, കരട് വീഴാത്ത തെളിഞ്ഞ കണ്ണുകളും നോക്കി “കൈ വയ്യെങ്കിലെന്ത് കോതയുടെ ഒരുക്കം കണ്ടില്ലേ” എന്ന് പിറുപിറുത്തു.\nകന്യാസ്ത്രീ ആകുന്നതില് അവള്‍ക്കെതിര്‍പ്പൊന്നും ഇല്ലായിരുന്നു. പക്ഷേ അവരുടെ വിശുദ്ധകുപ്പായത്തിനകത്ത് കയറിയാല് താനും അവരെ പോലെ നിഷ്ക്കളങ്കതകള്‍ക്ക് നേരെ ചാടി കയര്‍ത്താലോ എന്നവള് ഭയപ്പെട്ടു. കടല്‍തീരത്തെ മണല്‍ത്തരികള് പോലെയും ആകാശത്തെ നക്ഷത്രങ്ങള് പോലെയും നിനക്ക് സന്തതിപരമ്പരകളുണ്ടാകും എന്ന വചനം അവളുടെ വേദപുസ്തകത്തില് പ്രത്യേകം അടയാളപ്പെടുത്തിയിരുന്നു. ആദിമാതാവിനെന്നപോലെ ഒരു വിശുദ്ധ സര്‍പ്പം തന്റെ വൈകല്യം മാറ്റാനുള്ള കനിയുമായി ഇഴഞ്ഞെത്തും എന്നവള് എപ്പഴൊക്കെയോ ആശിച്ചു.\nശിശിരം എത്തി, ഡോര്‍മിറ്ററിക്ക് സമീപമുള്ള മരം ഇലകളെല്ലാം പൊഴിച്ചു. നിലാവുള്ള രാത്രികളില് ഉയര്‍ന്നു നിന്ന് നഗ്നമായ മരക്കൊമ്പുകള് വിചിത്രമായ അസ്ഥികൂടങ്ങളുടെ രൂപങ്ങള് തീര്‍ത്തു. വസന്തത്തില് മഞ്ഞപ്പൂക്കള് കൊണ്ട് മരം നിറഞ്ഞു. വേനലായപ്പോള് കരിഞ്ഞുണങ്ങി. മഴവീണു വീണ്ടും ഇലകള് തളിര്‍ത്തു.\nസ്കൂള് പഠിത്തം കഴിഞ്ഞ് മകളെ കൊണ്ടുപോകാന് വന്ന അമ്മയുടെ മുന്നില് വച്ച് മദര്‍സുപ്പീരിയര് അവളുടെ നെറുകയില് കൈവച്ച് പ്രാര്‍ത്ഥിച്ചു.\n“പേടി സ്വപ്നങ്ങളുടെ ചെകുത്താനെ ഈ പാവം കുട്ടിയെ വിട്ട് ദൂരെ പോ..”\nതിരുവസ്ത്രമണിയാന് മകള്‍ക്ക് ആഗ്രഹമില്ല എന്ന് മനസ്സിലായപ്പോള് അമ്മ അവള്‍ക്ക് പ്രത്യേകം തയ്പിച്ച വസ്ത്രങ്ങള് വാങ്ങി കൊടുത്തു. കുറഞ്ഞ പോളിസ്റ്റര് തുണികൊണ്ടാണെങ്കിലും നീളന് കൈകളുള്ള ആ ചുരിദാറുകള് നന്നായിരുന്നു. അവളുടെ ദുര്‍ബ്ബലമായ ഇടംകൈയ്ക്ക് പോലും തനിക്കൊരു കുഴപ്പവുമില്ലല്ലോ എന്ന് തോന്നിപ്പോകുവോളം നല്ലത്.\nപിന്നെയും ഒരമ്മയുടെ കഷ്ടപ്പാടുകളാണ് പറയാനുള്ളത്..\nആണുങ്ങളുടെ കൊത്തിവലിക്കുന്ന നോട്ടത്തില് നിന്നും നാനാര്‍ത്ഥങ്ങളടങ്ങിയ വാചകങ്ങളില് നിന്നും ആ ഇളം പെണ്‍കിളിയെ പാമ്പുകള്‍ക്ക് എത്താ ദൂരത്തുള്ള ഒരു കൂട്ടിലാക്കാന് എന്തു ചെയ്യാനാകുമെന്ന് അവര് എപ്പോഴും തലപുകഞ്ഞ് ആലോചിച്ചു, നാട്ടിലും മറുനാട്ടിലുമുള്ള സ്വന്തക്കാരോടെല്ലാം അതിനെപ്പറ്റി ഓരോന്ന് ഓരോന്ന് പറഞ്ഞ് വച്ചു.\nമൂര്‍ഖന്മാരില് നിന്നും അണലികളില് നിന്നും തന്നെ കാക്കാന് അവര് കഷ്ടപ്പെടുന്നതൊക്കെ ആ സുന്ദരി പെണ്‍കുട്ടി സ്വപ്നങ്ങളിലൂടെ അറിയുന്നുണ്ടായിരുന്നു. വിധിഹിതത്തെപ്പറ്റി എന്തുപറയാന്..\nആ അമ്മ അത്രയൊക്കെ കാത്തിട്ടും, മകളെ പൊത്തി പൊത്തി വച്ചിട്ടും ഒരു മദ്ധ്യാഹ്നത്തില് വീടിന്റെ വാതില്‍പ്പടിയില് ചാഞ്ഞിരുന്ന് മയങ്ങിയ അവളെ ഒരു കറുത്ത ചുരുളന്‍പാമ്പ് കടിച്ചു. ആകാശമിടിഞ്ഞ് വീഴുന്ന ശബ്ദത്തില് തെങ്ങോലകളിലൂടെ പടാപടാ എന്നൂര്‍ന്നിറങ്ങി മുറ്റത്തെ മണല്‍ത്തരികള് ചുറ്റും തെറിക്കുമാറ് ശക്തിയില് ചുരുളുകളഴിച്ച് പാമ്പ് അവളുടെ ഇടംകയ്യില് കൊത്തി.\nനിലവിളിച്ച് കൊണ്ട് ചാടി എണീറ്റപ്പോള് പൊട്ടിവീണ കേബിളിന് പിറകെ വന്ന, ചപ്രത്തലമുടി ജെല്ല് തേച്ച് ഒതുക്കിവച്ചിരുന്ന ചെറുപ്പക്കാരന് അവളെ കളിയാക്കി ചിരിച്ചു. മുന്നില് നില്‍ക്കുന്ന കറുത്ത യുവാവിനെ കണ്ടപ്പോള് ഇതിനുമുമ്പൊരിക്കലും ഉണ്ടാകാത്തവിധം വല്ലാത്ത നാണം വന്ന് അവള് അകത്തേക്ക് ഓടിക്കയറി വാതില്‍പാളികള്‍ക്ക് പിറകില് ഒളിച്ച് മുറ്റത്തേക്ക് കണ്ണെറിഞ്ഞു.\nപിന്നീടൊരിക്കലും അവള് പാമ്പുകളെ സ്വപ്നം കണ്ടിട്ടില്ലായെന്നും കുറച്ച് നാള് കൂടിപോയപ്പോള് അവള് സ്വപ്നം കാണുന്നത് തന്നെ നിര്‍ത്തിയെന്നുമാണ് കിനാക്കളുടെ ഈ പുസ്തകം പറയുന്നത്.\nഅതില് കാര്യമില്ല, അവള് പേടിസ്വപ്നം കാണുന്നത് നിര്‍ത്തിയല്ലോ. അല്ലെങ്കിലും ഈ നാട്ടില് വീടാംകൂട്ടിലെ തത്തമ്മകളില് എത്രപേരാണ് നല്ല സ്വപ്നങ്ങള് കാണുന്നത്?\nPrevious Post is ‹ കുട\nNext Post is നിഘണ്ടു ›


ഗോഡ്‌സെയെ സ്തുതിച്ച പ്രജ്ഞയ്‌ക്കെതിരേ ബി.ജെ.പി. നടപടി | BJP acts against Pragya Thakur\nഗോഡ്‌സെയെ സ്തുതിച്ച പ്രജ്ഞയ്‌ക്കെതിരേ ബി.ജെ.പി. നടപടി\nപാർലമെന്ററി സമിതിയിൽനിന്ന് നീക്കി പാർലമെന്ററി പാർട്ടി യോഗത്തിലും വിലക്ക്\nന്യൂഡല്‍ഹി: ഗോഡ്‌സെസ്തുതി പതിവാക്കിയ പ്രജ്ഞാസിങ് ഠാക്കൂറിനെതിരേ നടപടിയെടുത്ത് മുഖംരക്ഷിക്കാൻ ബി.ജെ.പി. ശ്രമം. പ്രതിരോധമന്ത്രാലയത്തിന്റെ പാര്‍ലമെന്ററി ഉപദേശകസമിതിയിൽനിന്ന് നീക്കിയും പാര്‍ലമെന്ററിപാര്‍ട്ടി യോഗത്തില്‍നിന്ന് വിലക്കിയുമാണ് പ്രതിഷേധം മയപ്പെടുത്താനുള്ള നീക്കം. രണ്ടാഴ്ചമാത്രമേ ഇനി ലോക്‌സഭാസമ്മേളനം ബാക്കിയുള്ളൂവെന്നതിനാൽ പാർലമെന്ററിപാർട്ടിയോഗവിലക്ക് കാര്യമായി ബാധിക്കില്ല.\nപ്രജ്ഞയുടെ പരാമര്‍ശത്തെ അപലപിക്കുന്നതായി പാര്‍ട്ടി വര്‍ക്കിങ് പ്രസിഡന്റ് ജെ.പി. നഡ്ഡ പറഞ്ഞു. വിഷയം പാര്‍ട്ടിയുടെ അച്ചടക്കസമിതി വിലയിരുത്തുമെന്ന് ബി.ജെ.പി. നേതാക്കള് സൂചിപ്പിക്കുന്നുണ്ടെങ്കിലും ഈ പരിശോധന എപ്പോള് എന്ന് വ്യക്തമല്ല.\nഎന്നാല്, പ്രസ്താവന വളച്ചൊടിക്കുകയായിരുന്നെന്ന് പ്രജ്ഞാസിങ് പ്രതികരിച്ചു. ബുധനാഴ്ച ലോക്‌സഭയില് ചര്‍ച്ചയ്ക്കിടയിൽ ഇടപെട്ടാണു ഭോപാലില്‍നിന്നുള്ള എം.പിയായ അവർ ഗോഡ്‌സെയെ രാജ്യസ്നേഹിയെന്ന് വാഴ്ത്തിയത്. ഇതിനെതിരേ പ്രതിപക്ഷം കടുത്ത എതിര്‍പ്പുയര്‍ത്തിയപ്പോള് സ്പീക്കര് പരാമര്‍ശം സഭാരേഖകളില്‍നിന്ന് നീക്കി.\nവ്യാഴാഴ്ചയും ഇതേച്ചൊല്ലി പാർലമെന്റിൽ ബഹളമുണ്ടായി. ഗോഡ്‌സെയെ ദേശഭക്തനെന്നുവിളിക്കുന്ന ചിന്താധാരയെ അപലപിക്കുന്നതായി പ്രതിരോധമന്ത്രി രാജ്‌നാഥ് സിങ്ങും വ്യക്തമാക്കി.


Shafi Parambil Muslim League: ഷാഫിയുടെ ജയം മുസ്ലിം ലീഗിന്‍റെ വോട്ടിലെന്ന് ജില്ലാകമ്മിറ്റി; പാലക്കാട്ടെ പഴിചാരല് തുടരുന്നു, വീഡിയോ കാണാം - report on muslim league report on shafi parambil victory at palakkad | Samayam Malayalam\nreport on muslim league report on shafi parambil victory at palakkad\nEdited by Samayam Desk | Lipi | Updated: May 12, 2021, 9:59 PM\nകോൺഗ്രസിനെ വിമർശിച്ചുകൊണ്ടാണ് മുസ്ലിം ലീഗ് റിപ്പോർട്ട് പുറത്ത്‌വന്നിരിക്കുന്നത്. അമിത ആത്മവിശ്വാസമായിരുന്നു കോൺഗ്രസിനെന്നും കുറ്റപ്പെടുത്തുന്നു.തദ്ദേശതെരഞ്ഞെടുപ്പിലെ തിരിച്ചടി പാഠമാക്കിയില്ലെന്നും റിപ്പോർട്ട്\nകോൺഗ്രസിനെ വിമർശിച്ച് മുസ്ലിം ലീഗ്\nവോട്ടുകൾ ബിജെപിക്ക് ചോർന്നെന്ന് ലീഗ്\nകോൺഗ്രസിന് അമിതാവേശം ആയിരുന്നെന്നും വിമർശനം\nപാലക്കാട്: നിയമസഭാ തിരഞ്ഞെടുപ്പില് പാലക്കാട് മണ്ഡലത്തില് യുഡിഎഫ് സ്ഥാനാര്‍ത്ഥി ഷാഫി പറമ്പില് വിജയിച്ചത് മുസ്ലിം ലീഗിന്റെ വോട്ടിലാണെന്ന് ജില്ലാ കമ്മിറ്റി. സംസ്ഥാന പ്രവര്‍ത്തക സമിതിയ്ക്കു മുമ്പായി ജില്ലാ കമ്മിറ്റി തയ്യാറാക്കി സംസ്ഥാന കമ്മിറ്റിക്ക് കൈമാറിയ റിപ്പോര്‍ട്ടിലാണ് പരാമര്‍ശം. പാലക്കാട് മണ്ഡലത്തില് മാത്രം കോണ്‍ഗ്രസ്സിന് ലഭിയ്‌ക്കേണ്ട പതിനായിരം വോട്ട് ബിജെപിയിലേക്ക് ചോര്‍ന്നുവെന്നാണ് മുസ്ലിംലീഗ് വിലയിരുത്തുന്നത്. തദ്ദേശ തിരഞ്ഞെടുപ്പില് കോണ്‍ഗ്രസ് ദുര്‍ബലമായതിന്റെ തുടര്‍ച്ചയാണ് നിയമസഭാ തിരഞ്ഞെടുപ്പിലും പ്രതിഫലിച്ചത്. മുസ്ലിംലീഗിന്റെ ചിട്ടയായ പ്രവര്‍ത്തനവും വോട്ടുസമാഹരണവും കൊണ്ടു മാത്രമാണ് പാലക്കാട് മണ്ഡലം നിലനിര്‍ത്താനായതെന്നും സംസ്ഥാന കമ്മിറ്റിയ്ക്ക് നല്‍കിയ റിപ്പോര്‍ട്ടില് പറയുന്നു.\nപ്രചാരണക്കാലത്ത് ഇടതുപക്ഷം ആരോപിച്ചതുപോലെ കോണ്‍ഗ്രസ്-ബിജെപി ധാരണയും മുസ്ലിംലീഗ് സംശയിക്കുന്നുണ്ട്. ഇക്കാര്യം പരിശോധിച്ചുവരികയാണെന്നും റിപ്പോര്‍ട്ടില് പറയുന്നു. തൃത്താല, നെന്മാറ മണ്ഡലങ്ങളില് ബിജെപി വോട്ട് സ്വീകരിച്ചെന്നും മലമ്പുഴ, ഷൊര്‍ണൂര്, പാലക്കാട് മണ്ഡലങ്ങളില് കോണ്‍ഗ്രസ് വോട്ട് മറിച്ചുനല്‍കിയെന്നുമാണ് സംശയിക്കുന്നത്. നേതൃത്വത്തിലെ ചിലരും തിരഞ്ഞെടുപ്പുകാലത്ത് വിമതരായി എത്തിയവരും ഇതിനായി പരിശ്രമിച്ചു. തൃത്താലയിലെയും നെന്മാറയിലെയും ബിജെപിയുടെ വോട്ടുനിലയും റിപ്പോര്‍ട്ടില് തെളിവായി നല്‍കിയിട്ടുണ്ട്.\nജില്ലയില് നിന്ന് രണ്ടു മന്ത്രിമാര് എന്നായിരുന്നു പ്രചാരണത്തില് വാഗ്ദാനം ചെയ്തിരുന്നത്. തൃത്താലയിലെ റോഡ്‌ഷോയില് യുഡിഎഫ് നേതാക്കള് ഇക്കാര്യം പ്രസംഗിക്കുകയും ചെയ്തു. എന്നാല് ഇടതുമുന്നണി സര്‍ക്കാരിനെ ജനങ്ങള് എങ്ങനെ വിലയിരുത്തുന്നുവെന്ന് വസ്തുതാപരമായി പഠിയ്ക്കാന് തയ്യാറായില്ല.\nയുഡിഎഫ് യോഗങ്ങളില് ഇക്കാര്യം മുസ്ലിം ലീഗ് സൂചിപ്പിച്ചപ്പോഴും കോണ്‍ഗ്രസ് നേതാക്കള് അമിത ആത്മവിശ്വാസത്തിലായിരുന്നുവെന്നും ഇത് തോല്‍വിയുടെ ആക്കംകൂട്ടിയെന്നും മുസ്ലിം ലീഗ് ജില്ലാ നേതൃത്വം വിലയിരുത്തുന്നു. തദ്ദേശ തിരഞ്ഞെടുപ്പില് മുസ്ലിം ലീഗിന് പിന്നിലായ കോണ്‍ഗ്ര്‌സ് നിയമസഭാ തിരഞ്ഞെടുപ്പിലും മാറ്റമുണ്ടാക്കിയില്ല. നാലു നഗരസഭകളായിരുന്നു ജില്ലയില് യുഡിഎഫിനുണ്ടായിരുന്നത്. ചിറ്റൂര്, പട്ടാമ്പി, ചെര്‍പ്പുളശ്ശേരി നഗരസഭകള് കോണ്‍ഗ്രസ്സിനും മണ്ണാര്‍ക്കാട് മുസ്ലിംലീഗിനുമായിരുന്നു. ഇക്കഴിഞ്ഞ തദ്ദേശ തിരഞ്ഞെടുപ്പില് കോണ്‍ഗ്രസ്സിന്റെ കൈവശമുണ്ടായിരുന്ന മൂന്നു നഗരസഭകളും നഷ്ടമായി. യുഡിഎഫിന് ജില്ലയില് നഗരസഭാ ചെയര്‍മാനുള്ള പാര്‍ട്ടിയായി മുസ്ലിം ലീഗ് മാറി.\nജില്ലാ പഞ്ചായത്തിലും കോണ്‍ഗ്രസ്സിന് രണ്ട് അംഗങ്ങള് നഷ്ടമായപ്പോള് മുസ്ലിം ലീഗിന് രണ്ടംഗങ്ങളായി ഉയര്‍ന്നു. ജില്ലാ പഞ്ചായത്തില് പ്രതിപക്ഷത്തുള്ള മൂന്ന് അംഗങ്ങളില് ഒരാള് മാത്രമാണ് കോണ്‍ഗ്രസ്. തദ്ദേശത്തിരഞ്ഞെടുപ്പ് ഫലം തിരിച്ചടിയുടെ സൂചനയാണെന്ന് മുന്നറിയിപ്പ് നല്‍കിയിട്ടും മുഖവിലയ്‌ക്കെടുത്തില്ല. ബിജെപിയുമായുള്ള നീക്കുപോക്കുകളും ശബരിമലയും ഗുണം ചെയ്യുമെന്നാണ് കോണ്‍ഗ്രസ് ജില്ലാ നേതൃത്വം വിശ്വസിച്ചിരുന്നത്. ജില്ലയില് രണ്ട് എംഎല്‍എമാരുണ്ടായിരുന്ന കോണ്‍ഗ്രസ് തിരഞ്ഞെടുപ്പിന് ശേഷം പാലക്കാട് മാത്രമായി ഒന്നില് ഒതുങ്ങി. തൃത്താല നഷ്ടമായതോടെ പാലക്കാട് ജില്ലയിലെ പന്ത്രണ്ട് മണ്ഡലങ്ങളില് മുസ്ലിം ലീഗിനും കോണ്‍ഗ്രസ്സിനും ഓരോ മണ്ഡലത്തില് മാത്രമാണ് പ്രതിനിധിയുള്ളത്.ജില്ലയിലെ തിരിച്ചടിയിലും പാലക്കാട് നിയമസഭാ മണ്ഡലത്തില് വോട്ട് കുറഞ്ഞതിലും ഗ്രൂപ്പ് തിരിഞ്ഞ് പഴിചാരുന്നതിനിടെയാണ് ഘടക കക്ഷിയായ മുസ്ലിം ലീഗും രൂക്ഷ വിമര്‍ശനങ്ങളുയര്‍ത്തുന്നത്.\nആര്‍ട്ടിക്കിള് ഷോചെറിയ പെരുന്നാളിന് എന്ത് ബലി? പാലക്കാട് കലക്ടര്‍ക്കെതിരെ രൂക്ഷ വിമര്‍ശനം, വീഡിയോ കാണാം\nഷാഫി പറമ്പിൽ മുസ്ലിം ലീഗ് shafi parambil palakkad Shafi Parambil Muslim League Palakkad\nWeb Title : report on muslim league report on shafi parambil victory at palakkad


സൗരോർജവേലി കടന്നും കാട്ടാനക്കൂട്ടം; അടുക്കത്ത് വൻ കൃഷിനാശം | Rajapuram| Kasaragod\nഅടിയന്തരസഹായം ലഭ്യമാക്കും -റേഞ്ച് ഓഫീസർ\nകാട്ടാന കൃഷിനശിപ്പിച്ച പ്രദേശം കാഞ്ഞങ്ങാട് റേഞ്ച് ഓഫീസർ സുധീർ നെരോത്ത് സന്ദർശിക്കുന്നു\nരാജപുരം: കനത്ത മഴയോടൊപ്പം കാട്ടാനശല്യവും രൂക്ഷം. ജീവിതംതന്നെ വഴിമുട്ടി പനത്തടി പഞ്ചായത്തിലെ കർഷകർ. കഴിഞ്ഞരാത്രിമാത്രം പഞ്ചായത്തിലെ ചാമുണ്ഡിക്കുന്നടുക്കം പ്രദേശത്ത് ആനക്കൂട്ടം നശിപ്പിച്ചത് നൂറിലധികം വാഴകളും തെങ്ങും കമുകും.\nഅടുക്കത്തെ എ.കെ.സീതാറാം, എ.സി.കൃഷ്ണൻ നായ്ക്ക്, എ.കെ.കുഞ്ഞാണു, രാധാകൃഷ്ണൻ, പി.കെ.സുമതി തുടങ്ങിയവരുടെ കൃഷിയിടത്തിലെ വിളകളാണ് തിങ്കളാഴ്ച രാത്രിയെത്തിയ ആനക്കൂട്ടം നശിപ്പിച്ചത്.\nദിവസങ്ങൾക്കുമുൻപ് പാണത്തൂർ ടൗണിനടുത്തുള്ള പ്രദേശങ്ങളിലും പനത്തടി പഞ്ചായത്ത് ഓഫീസിന് സമീപവും ആനക്കൂട്ടമെത്തിയിരുന്നു. വന്യമൃഗശല്യം രൂക്ഷമായ ചാമുണ്ഡിക്കുന്ന് അടുക്കം പ്രദേശത്ത് സൗരോർജ വേലി സ്ഥാപിച്ചിരുന്നു.\nഇതിനുശേഷം ആനക്കൂട്ടം ജനവാസമേഖലയിലെത്തി കൃഷി നശിപ്പിക്കുന്നത് നിലച്ചിരുന്നു. കഴിഞ്ഞദിവസം മരംവീണ് സൗരോർജവേലി തകർന്നതും വേലിവഴിയുള്ള വൈദ്യുതവിതരണശേഷി കുറഞ്ഞതുമാണ് ജനവാസമേഖലയിൽ വീണ്ടും ആനക്കൂട്ടമെത്താൻ കാരണമെന്ന് നാട്ടുകാർ പറയുന്നു.\nപേടിച്ച് പലരും രാത്രി വീടിന് പുറത്തിറങ്ങാൻപോലും മടിക്കുകയാണ്. തിങ്കളാഴ്ച രാത്രി സീതാറാം എന്ന കർഷകന്റെ വീടിന് തൊട്ടടുത്തുവരെയെത്തിയാണ് കൃഷി നശിപ്പിച്ചത്. കുട്ടിയാനയടക്കം ഏഴ് ആനകളാണ് പ്രദേശത്തെ എൻ.എസ്.എസ്. കശുമാവിൻ തോട്ടത്തിൽ തമ്പടിച്ചിരിക്കുന്നത്.\nകനത്തമഴ വകവെയ്ക്കാതെ പടക്കംപൊട്ടിച്ചും ശബ്ദമുണ്ടാക്കിയും ഇവയെ വനത്തിനകത്തേക്ക് കയറ്റിവിടാൻ റേഞ്ച് ഓഫീസർ സുധീർ നെരോത്തിന്റെയും സെക്‌ഷൻ ഫോറസ്റ്റർ ടി.പ്രഭാകരന്റെയും നേതൃത്വത്തിൽ വനം വകുപ്പ് ജീവനക്കാരും നാട്ടുകാരും ചേർന്ന് ശ്രമംനടത്തിയെങ്കിലും പരാജയപ്പെട്ടു.\nരാത്രി വൈകിയും ആനക്കൂട്ടത്തെ വനത്തിനകത്തേക്ക് കയറ്റിവിടാനുള്ള ശ്രമം തുടരുകയാണ്. കർണാടകവനത്തിൽനിന്ന് കരിങ്കോളി വനാതിർത്തിയിൽ സ്ഥാപിച്ചിരിക്കുന്ന സൗരോർജവേലിയും കടന്നാണ് 2.5 കിലോമീറ്റർ അകലെയുള്ള അടുക്കം ജനവാസമേഖലയിൽ ആനക്കൂട്ടമെത്തിയത്.\nനിലവിൽ മൂന്നോ നാലോ കിലോമീറ്റർ ഇടവിട്ടാണ് സൗരവേലിയുടെ ബാറ്ററി പവർ സ്റ്റേഷൻ സ്ഥാപിച്ചിരിക്കുന്നത്. ഇത് രണ്ടുകിലോമീറ്റർ ഇടവിട്ട് സ്ഥാപിക്കുകയും സൗരോർജവേലിവഴിയുള്ള വൈദ്യുതപ്രസരണശേഷി കൂട്ടുകയും ചെയ്യണം. കൂടാതെ സൗരോർജവേലിയുടെ പ്രവർത്തനം കൃത്യമല്ലാത്തിടത്ത് കിടങ്ങ് നിർമിക്കണമെന്നും നാട്ടുകാർ ആവശ്യപ്പെടുന്നു.\nരാജപുരം: ചാമുണ്ഡിക്കുന്ന് അടുക്കത്തിൽ കാട്ടാനകൂട്ടം കൃഷിനശിപ്പിച്ചത് കാഞ്ഞങ്ങാട് റേഞ്ച് ഓഫീസർ സുധീർ നെരോത്ത് സന്ദർശിച്ചു. കർഷകരുടെ പരാതികേട്ട അദ്ദേഹം കൃഷിനശിച്ച കർഷകർക്ക് അടിയന്തരമായി സഹായധനം ലഭ്യമാക്കുമെന്ന് ഉറപ്പുനൽകി. നികുതിരശീതിയുടെ കോപ്പിയടക്കം അപേക്ഷ അക്ഷയവഴി സമർപ്പിക്കാനും റേഞ്ചർ കർഷകർക്ക് നിർദേശം നൽകി. തകർന്ന സൗരോർജവേലി അടിയന്തരമായി നന്നാക്കും. വേലിയുടെ മുകളിൽവീണ മരം നാട്ടുകാരുടെ സഹായത്തോടെ മുറിച്ചുനീക്കും. സൗരോർജവേലിയുമായി ബന്ധപ്പെട്ടുള്ള ബാറ്ററി പവർ സ്റ്റേഷൻ ഓരോ രണ്ടുകിലോമീറ്റർ അകലത്തിൽ സ്ഥാപിക്കും. ഇതോടെ സൗരോർജവേലിയിലൂടെയുള്ള വൈദ്യുതപ്രസരണത്തിന്റെ തോത് വർധിപ്പിക്കാനും നടപടിയെടുക്കുമെന്ന് അദ്ദേഹം പറഞ്ഞു. പഞ്ചായത്ത് പ്രസിഡന്റ് പി.ജി.മോഹനൻ, പഞ്ചായത്തംഗം ജി.ഷാജിലാൽ, പനത്തടി സെക്‌ഷൻ ഫോറസ്റ്റർ ബി.മോഹൻകുമാർ, എം.എം.തോമസ് തുടങ്ങിയവരും നാശംസംഭവിച്ച കൃഷിയിടങ്ങൾ സന്ദർശിച്ചു.\nContent Highlights: Rajapuram, Wild Elephants, Agri loss\nഎം.എസ്.എഫ്. ഹെൽപ് ലൈൻ തുടങ്ങി\nകാസർകോട് : ബിരുദ, ബിരുദാനന്തര ബിരുദത്തിന് അപേക്ഷിക്കുന്ന വിദ്യാർഥികൾക്ക് സഹായത്തിനായി ..\nഎ.ടി.എം. കൗണ്ടർ നശിപ്പിച്ചു\nആരോഗ്യ പരിശോധന മാറ്റി


ജിഎസ്ടി: വ്യാപാരികള് അപ്പീല് നല്‍കി :: Janmabhumi Daily\nSaturday 23 March 2019 1:14 am IST\nകൊച്ചി: ജിഎസ്ടി നിലവില് വന്നെങ്കിലും പഴയ വാറ്റ് നിയമപ്രകാരമുള്ള കുടിശ്ശികയും പിഴയും ഈടാക്കാന് സര്‍ക്കാരിന് അധികാരമുണ്ടെന്ന സിംഗിള് ബെഞ്ചിന്റെ വിധിക്കെതിരെ വ്യാപാരികള് നല്‍കിയ അപ്പീല് ഹൈക്കോടതി ഡിവിഷന് ബെഞ്ച് ഫയലില് സ്വീകരിച്ചു.\nഎന്നാല് സിംഗിള് ബെഞ്ചിന്റെ വിധി സ്റ്റേ ചെയ്യണമെന്ന ഇടക്കാല ആവശ്യം ഡിവിഷന് ബെഞ്ച് അനുവദിച്ചില്ല. നികുതി നിര്‍ണയവും പിഴ കണക്കാക്കലും പൂര്‍ത്തിയാക്കിയ കേസുകളില് കുടിശ്ശികയുടെ 20 ശതമാനം തുക അടച്ചാല് റിക്കവറി നടപടികള്‍ക്ക് സ്റ്റേ ലഭിക്കുമെന്ന് ഡിവിഷന് ബെഞ്ച് വ്യക്തമാക്കി.\n20 ശതമാനം തുക കണക്കാക്കി ഇതിന്റെ പകുതി മാര്‍ച്ച് 30 ന് മുമ്പും ബാക്കി ഏപ്രില് 30നകവും അടയ്ക്കണം. നോട്ടീസ് ഘട്ടത്തിലുള്ള കേസുകളില് നികുതി, പിഴ നിര്‍ണയ നടപടികളുമായി ആദായ നികുതി വകുപ്പിന് മുന്നോട്ടു പോകാനാവുമെന്നും ഡിവിഷന് ബെഞ്ച് വ്യക്തമാക്കി. അപ്പീലുകള് വിശദമായ വാദത്തിനായി മേയ് 27ലേക്ക് മാറ്റി.


ziyablog: ഹിപ്‌നോട്ടിക്ക് അനുഭവങ്ങള് - 2\nഹിപ്‌നോട്ടിക്ക് അനുഭവങ്ങള് - 2\nലഘുമാനസിക പ്രശ്‌നം തന്നെയാണ് അവനെന്നു ഉറപ്പുവരുത്താനായി കുറേ നേരം സധാരണരീതിയില് അവനോടു സംസാരിച്ചു.\nമാനസികമായും ശാരീരികമായും ആകെ അവശനായിരുന്ന ആ പയ്യന് ഒരു ഹിപ്‌നോ അനലൈസിസിനു വിധേയനാകാന് കഴിയില്ല എന്നെനിക്കു തോന്നി. ഏകാഗ്രതയോടെ എന്റെ നിര്‍ദ്ദേശങ്ങള് ശ്രദ്ധിക്കാനുള്ള അവസ്ഥയിലായിരുന്നില്ല അവന്. ആകയാല് അവനു വേണ്ടത്ര വിശ്രമം നല്‍കുവാന് ഞാന് തീരുമനിച്ചു. ചില റിലാക്‍സേഷന് ടെക്‍നിക്കുകള് ഉപയോഗിച്ച് അവനെ ഞാന് മെല്ലെ ഉറക്കി.\nഹിപ്‌നോസിസെന്നാല് ഉറക്കമല്ലാതെ മറ്റൊന്നുമല്ല. യ്ഥാര്‍ത്ഥത്തില് സ്വാഭാവിക നിദ്രയും ഹിപ്‌നോട്ടിക് നിദ്രയും തമ്മില് ഗാഢമായ അന്തരമില്ല. സ്വാഭാവിക നിദ്രക്കു വേണ്ട ആന്തരികവും ബഹ്യവുമായ പ്രേരണകളെ കൃത്രിമമായി സൃഷ്‌ടിച്ചുകൊണ്ട് വ്യക്തിയെസ്വാഭാവിക നിദ്രയിലേക്ക് തന്നെ വീഴ്ത്തുകയാണ് ഹിപ്‌നോട്ടിസ്റ്റ് ചെയ്യുന്നത്.\nഹിപൊസിസിനെകുറിച്ച് പറയുമ്പോള് സാധാരണ നിദ്രയെക്കുറിച്ച് പറയണമല്ലോ? എന്താണീ സ്വാഭാവിക നിദ്ര?\nപ്രവര്‍ത്തന നിരതമായ മസ്തിഷ്‌കത്തിന്റെയും ശരീരത്തിന്റെയും ക്ഷീണം തീര്‍ക്കുവനുള്ള വിശ്രമമല്ലാതെ മറ്റൊന്നുമല്ല നിദ്ര. ഉണര്‍ന്നിരിക്കുമ്പോള് മനുഷ്യന്റെ പഞ്ചേന്ദ്രിയങ്ങളും അതിന്റെ ജോലി നിര്‍വ്വഹിക്കുകയും മസ്തിഷ്‌കത്തിലെ കേന്ദ്രനാഡീവ്യൂഹം അതിന്റെപ്രവര്‍ത്തനങ്ങളെ ഉള്‍ക്കൊള്ളുകയും ചെയ്യുന്നു. എന്നാല് നിദ്രാവസ്ഥ എന്നു പറയുന്നത് മസ്തിഷ്‌കത്തിന്റെ ഉന്നത നാഡീ വ്യൂഹം പ്രവര്‍ത്തനരഹിതമാകുന്ന അവസ്ഥയെയാണ്. കേന്ദ്രനാഡീവ്യൂഹം പ്രവര്‍ത്തന രഹിതമാകുന്നത് മൂലം പഞ്ചേന്ദ്രിയപ്രവര്‍ത്തനങ്ങള് മസ്തിഷ്‌കത്തില് പ്രതിഫലിക്കയില്ല.\nമനുഷ്യന്റെ എല്ലാ പ്രവര്‍ത്തനങ്ങളും കേന്ദ്രനാഡീവ്യൂഹത്തിന്റെ നിയന്ത്രണത്തിലാണ്. അധ്വാനിക്കുമ്പോഴും ഒന്നും ചെയ്യാതെ ഉണര്‍ന്നിരിക്കുമ്പോഴും ഉന്നതനാഡീകേന്ദ്രം പ്രവര്‍ത്തനനിരതമാണ്. ഏറെനേരത്തെ പ്രവര്‍ത്തന നിരത കൊണ്ട് ക്ഷീണിക്കുന്ന നാഡീകേന്ദ്രത്തിനു വിശമം ആവശ്യമായിത്തീരുന്നു.\nതാളലയത്തില് പാട്ടുപാടുമ്പോള് കുഞ്ഞ് ഉറങ്ങുന്നത് ഒരേ രീതിയിലുള്ള ഉത്തേജനം അധികരിക്കുന്നത് മൂലം കുഞ്ഞിന്റെ\nനാഡീവ്യൂഹകേന്ദ്രത്തിനു ക്ഷീണം സംഭവിക്കുകയും തന്മൂലം പ്രസ്തുത നാഡീവ്യൂഹകേന്ദ്രത്തില് ഒരു തരം നിരോധനം വന്നു ഭവിക്കുകയും ചെയ്യുന്നു. അതായത് ആഭാഗം പ്രവര്‍ത്തനരഹിതമായി അഥവാ ഉറങ്ങി എന്നര്‍ത്ഥം. ആ നിരോധനം ക്രമേണ മസ്തിഷ്‌കത്തെ മൊത്തം വ്യാപിക്കുന്നതോടെ പൂര്‍ണ്ണമായ ഉറക്കമായി മാറുന്നു. നമ്മള് ഒരേ വിഷയത്തില് ഏറെ നേരം ശ്ര‍ദ്ധിച്ചിരുന്നാല് ക്രമേണ ബോറടിച്ച് ഉറങ്ങുന്നതിനെപുറകിലുള്ള ശാസ്ത്രവും ഇതു തന്നെ.\nഉറക്കം, ഹിപ്‌നോട്ടിസം തുടങ്ങിയവയെ സംബന്ധിച്ച് ധാരാളം അന്ധവിശ്വാസങ്ങള് ഇന്നും നിലനില്‍ക്കുന്നുണ്ട്.\nബോധമനസ്സ്, ഉപബോധ മനസ്സ്, അബോധ മനസ്സ് തുടങ്ങിയ ഫ്രോയിഡിയന് അസംബന്ധങ്ങള് ചില മനഃശാ‍സ്ത്രജ്ഞര് പോലും ഇന്നും വിശ്വസിക്കുന്നു. അതേക്കുറിച്ച് നമുക്ക് മറ്റൊരിക്കല് പറയാം.\nആധുനിക ഗവേഷണങ്ങളുടെ വെളിച്ചത്തില് ഉറക്കത്തെ പ്രധാനമായും മൂന്നായി തരം തിരിച്ചിരിക്കുന്നു. അതിലൊന്നാണ് ഗാഢനിദ്ര. മസ്തിഷ്‌കം പൂര്‍ണ്ണമായും നിരോധിക്കപ്പെടുന്ന അവസ്ഥയെയാണ് ഗാഢനിദ്ര എന്നു പറയുന്നത്. മസ്തിഷ്‌കത്തിന്റെ കുറേ ഭാഗങ്ങള് ഉണര്‍ന്നിരിക്കുകയും മറ്റുചില ഭാഗങ്ങള് നിരോധിതാവസ്ഥയിലായിരിക്കുകയും ചെയ്യുന്ന സ്ഥിതി വിശേഷമാണ് മറ്റൊന്ന്.\nഇതു രണ്ടുമല്ലാത്ത മറ്റൊരവസ്ഥയാണ് ജാഗ്രതയുള്ള ഗാഢനിദ്ര. മസ്തിഷ്‌കത്തിലെ ഒരു ചെറിയ കേന്ദ്രം ഏതെങ്കിലും പ്രത്യേക വസ്തുവിനോടോ പ്രതിഭാസത്തോടോ ജാഗ്രത പുലര്‍ത്തിക്കൊണ്ട് ഉണര്‍ന്നിരിക്കുകയും ബാക്കി എല്ലാ ഭാഗവും നിരോധിക്കപ്പെടുകയും ചെയ്യുന്ന അവസ്ഥയാണത്. മസ്തി‌കത്തിലെ ഉണര്‍ന്നിരിക്കുന്ന ആ ഭാഗത്തെ സെന്‍ട്രി പോസ്റ്റ് (Centry Post) എന്നാണ് മനഃശാസ്ത്രജ്ഞന്മാര് വിളിക്കുക.\nഒരുദാഹരണം പറയാം. ശിശുവിനോടൊത്ത് ഉറങ്ങിക്കിടക്കുന്ന അമ്മയുടെ നിദ്ര ഈ മൂന്നാമത്തെ വിഭാഗത്തിലുള്ളതാണ്. കുഞ്ഞിന്റെ ചെറിയ അനക്കങ്ങള്‍ക്കും ശബ്‌ദങ്ങള്‍ക്കും ഉണരുന്ന അമ്മ അതിലും വലിയ ശബ്ദം മറ്റൊരാളുണ്ടാക്കിയാലും അറിയണമെന്നില്ല.\nശിശുവിന്റെ ചലനത്തിനു പോലും അമ്മ ഉണരുന്നത് സെന്‍ട്രി പോസ്റ്റിന്റെ പ്രവത്തനം കൊണ്ടും തല്‍ഫലമായി കുഞ്ഞിനോട് ഒരു പ്രത്യേക ബന്ധം നിലനില്‍ക്കുന്നത് കൊണ്ടുമാണ്. റപ്പോര് (Rapport) എന്നാണ് ഈ ജാഗ്രതാവസ്ഥക്ക് പറയുന്ന പേര്.\nഅമ്മക്ക് ശിശുവിനോടുള്ള ജാഗ്രത -റപ്പോര്- ഹിപ്‌നോട്ടിക് നിദ്രാവസ്ഥയില് നിദ്രാവിധേയന് ഹിപ്‌നോട്ടൈസറോടും ഉണ്ടാവും.\nസാധാരണ ഉറക്കത്തിന്റെ കാരണങ്ങള് തന്നെയാണ് ഹിപ്‌നോട്ടിക് നിദ്രയുടെയും കാരണങ്ങള്. ഒരേ ശബ്‌ദം തന്നെ ആവര്‍ത്തിച്ചു കേള്‍പ്പിക്കുന്നതിലൂടെയോ പ്രകാശമുള്ള ഒരു വസ്തുവില് ദൃഷ്‌ടി കേന്ദ്രീകരിപ്പിക്കുന്നതിലൂടെയോ മസ്തിഷ്‌കത്തിന്റെ കേന്ദ്രനാഡീ വ്യൂഹത്തിന്റെ ദൃശ്യ-ശ്രാവ്യ കോശങ്ങള്‍ക്ക് തളര്‍ച്ച ബാധിപ്പിക്കുന്നു. പ്രസ്തുത തളര്‍ച്ച കാരണം ആ മേഖലയില് നിരോധനം ഏര്‍പ്പെടുത്തുന്നു. ആ നിരോധനം മസ്തിഷ്‌ക്കാസകലം വ്യാപിക്കുന്നതിനിടയില് ഹിപ്നോട്ടൈസറുമായി റപ്പോര് ബന്ധം സ്ഥപിക്കുന്നതിനു വേണ്ട നിര്‍ദ്ദേശങ്ങള് നല്‍കുക മൂലം സെന്‍ട്രി പോസ്റ്റ് നിലനില്‍ക്കുന്നു. ഈ സെന്‍ട്രിപോസ്റ്റിന്റെ പ്രവര്‍ത്തനഫലമാണ് ഉറക്കത്തില് ഹിപ്‌ട്ടൈസര്‍ക്ക് നിദ്രാവിധേയനുമായി അശയവിനിമയം നടത്താന് കഴിയുന്നത്.\nനിദ്രാവിധേയന്റെ മസ്തിഷ്‌കത്തിന്റെ ഭൂരിഭാഗവും നിരോധിതാവസ്ഥയില് ആ‍യിരിക്കയാല് ഹിപ്‌നോട്ടൈസറുടെ നിര്‍ദ്ദേശങ്ങള് യാതൊരു ചെറുത്തുനില്‍പ്പിനും വിധേയമാകാതെ നിദ്രാവിധേയനില് പ്രായോഗികമാകുന്നു.\nഹിപ്‌നോട്ടിസത്തിന്റെ നന്മതിന്മകളെക്കുറിച്ചും ഉപയോഗത്തെക്കുറിച്ചും ഫലപ്രാപ്തിയെക്കുറിച്ചും പിന്നാലെ പറയാം….കാരണം നമ്മുടെ പയ്യന് ഉറങ്ങുകയാണ്…അവനെ ഉണര്‍ത്തണ്ടേ???\nഅവനെ ഉണര്‍ത്തി. പിറ്റേന്നു വീണ്ടും വരാന് പറഞ്ഞു. അന്നും റിലാക്‍സേഷന് മാത്രം കൊടുത്തു. അവന് നിദ്രയിലായിരിക്കേ പെട്ടെന്ന് കറന്റ് പോയി. ഞാന് വല്ലാതെ പരിഭ്രമിച്ചു. അവന് ഉറങ്ങാന് പോകുമ്പോള് വെളിച്ചമുണ്ടായിരുന്നു. ഈ ഇരുട്ടത്ത്, ഇപ്പോഴെങ്ങാനും അവന് ഉണര്‍ന്നാല്…???\nഎഴുതിയത് Ziyaat 4:40 PM\nLabels: Hypnotism, Story\nആപ്പിള് വരക്കാം ആപ്പിളേയ്....\nഎന്റെ ഫോട്ടോഷോപ്പ് പരീക്ഷണങ്ങള്\nഹിപ്‌നോട്ടിക്ക് അനുഭവങ്ങള് - 1


വൻ ദുരന്തം കാത്ത് ബദിയഡുക്ക -പെർള പാത | Road\nവൻ ദുരന്തം കാത്ത് ബദിയഡുക്ക -പെർള പാത\nചെര്‍ക്കള-പുത്തൂര് സംസ്ഥാനപാതയില് കരിമ്പലയില് മണ്ണിടിഞ്ഞ നിലയില്.\nപെർള: ബദിയഡുക്ക-പെർള സംസ്ഥാനപാത കരിമ്പലയിൽ മണ്ണിടിഞ്ഞത് ഗതാഗതം തടസ്സമായി മാത്രം കാണണ്ട. ആയിരക്കണക്കിന് ടൺ മണ്ണും പാറയുമാണ് പൊട്ടിപ്പിളർന്ന് തൂങ്ങി നിൽക്കുന്നത്. ഇടിഞ്ഞതിനെക്കാൾ ഭയക്കേണ്ടത് പൊട്ടിനിൽക്കുന്ന ഏക്കർകണക്കിന് പ്രദേശമാണ്. ചെർക്കളയിൽനിന്ന് കർണാടക പൂത്തൂറിലേക്കുള്ള ചെർക്കള-കല്ലട്ക്ക എസ്.എച്ച്-64 ആണ് മണ്ണിടിച്ചിൽ നിമിത്തം ഗതാഗതം നിലച്ചത്.\nഎക്കർകണക്കിന് കുന്നിൻചെരിവാണ് പിളർന്ന് തൂങ്ങിക്കിടക്കുന്നത്. വെള്ളം ഇടതടവില്ലാതെ പിളർപ്പിനുള്ളിലേക്ക് പതിക്കുന്നു. ഒരു സുരക്ഷിതത്വമില്ലാത്ത മേഖലയിലേക്ക് ആൾക്കാർ കാഴ്ചക്കാരായി എത്തുന്നതും പ്രശ്നമാകുന്നുണ്ട്.\nചെർക്കള-കല്ലട്ക്ക് 50.2 കിലോമീറ്റർ പാതയിൽ പലയിടത്തും അപകടാവസ്ഥയിലുണ്ട്. നെക്രാജെ, ബീജന്തടുക്ക മേഖലയിലും മണ്ണിടിഞ്ഞിരുന്നു. അരികിടിഞ്ഞ് വീഴുന്നുമുണ്ട്. 20 അടിയോളം താഴ്ചയാണ് ഈ ഭാഗത്തുള്ളത്. പെർള ഉക്കിനടുക്ക മേഖലയും കുന്നിടിയാനും സംരക്ഷണഭിത്തിയിടിയാനുള്ള സാധ്യതയുണ്ടെന്ന് നാട്ടുകാർ പറയുന്നു. പലയിടത്തും കുന്നിൻചെരിവ് കുത്തനെ ചെത്തിയെടുത്താണ് പാതയുണ്ടാക്കിയിട്ടുള്ളത്.\nകാസർകോട്-പൂത്തൂർ അന്തസ്സംസ്ഥാന പാതയായത് കൊണ്ട് നൂറുകണക്കിന് വാഹനങ്ങളാണ് ഇതുവഴി ദിവസവും പോകുന്നത്. രണ്ട് ദേശീയപാതകളെ ബന്ധിപ്പിക്കുന്ന പ്രധാന പാതയായതുകൊണ്ട് നല്ല വീതിയും റോഡിനുണ്ട്. ദീർഘദൂര ബസ്സുകളടക്കം ഈ പാത വഴികടന്ന് പോകുന്നു. കുന്നിടിച്ചിലിന്റെ ആഘാതത്തിൽ റോഡിന് താഴെയുള്ള ആന്റണിയുടെ കവുങ്ങിൻതോട്ടം പാടെ നശിച്ചു.\nഗതാഗതം നിലച്ചതോടെ കരിമ്പല മുതൽ ഉക്കിനടുക്കവരെ എട്ട് കിലോമീറ്റർ മേഖല ഒറ്റപ്പെട്ട അവസ്ഥയിലായി. പഠനം, ജോലി തുടങ്ങിയ ആവശ്യങ്ങൾക്കായി ബദിയഡുക്ക, പുത്തൂർ, കാസർകോട് ടൗണുകളെ ആശ്രയിക്കാൻ ഏറെ ബുദ്ധിമുട്ടേണ്ടിവരുന്നു. പലരും കിലോമീറ്ററുകളോളം നടന്നാണ് ബദിയഡുക്ക ടൗണിൽ എത്തുന്നത്.\nപല ബസ്സുകളും ബദിയഡുക്കയിൽ ഓട്ടം അവസാനിപ്പിക്കുകയാണ്. പെർളയിലേക്കുള്ള ചില ബസ്സുകൾ മാത്രം കന്യപ്പാടി, ബൺപത്തടുക്ക, ഉക്കിനടുക്ക വഴി ചുറ്റിവളഞ്ഞ് പോകുന്നുണ്ട്. കർണാടക പൂത്തൂരിലേക്കുള്ള കേരള, കർണാടക എസ്.ആർ.ടി.സി. ബസ്സുകൾ ബദിയഡുക്കയിൽനിന്ന് സീതാംഗോളി, ഷേണിവഴി സർവീസ് നടത്തുന്നുണ്ട്.\nമണ്ണിടിഞ്ഞ കരിമ്പില മുതൽ ഉക്കിനടുക്ക വരെയുള്ള നൂറുകണക്കിന് കുടുംബങ്ങൾക്കും യാത്രാസൗകര്യമില്ലാതെ ബുദ്ധിമുട്ടുകയാണ്. പാത പുനർനിർമിക്കാൻ രണ്ടരക്കോടിയോളം ചെലവ് വരുമെന്നാണ് പൊതുമരാമത്ത് അധികൃതരുടെ കണക്ക്. സംരക്ഷണഭിത്തി ഏത് മാതൃകയിൽ കെട്ടണമെന്നത് തിരുവനന്തപുരത്തുള്ള പൊതുമരാമത്ത് ഡിസൈൻ വിഭാഗം പരിശോധിച്ചേ തീരുമാനിക്കൂ.\nനിലവിലുള്ള പാത നാല് മീറ്ററോളം പുറത്തേക്ക് തള്ളി പൊട്ടിനിൽക്കുകയാണ്. പാതയുള്ള അലൈൻമെന്റ് തന്നെ ഈ മേഖലയിൽ പൂർണമായും മാറിയ നിലയിലാണ്. നിലവിലുള്ള സ്ഥലത്തുതന്നെ പാത നിർമിക്കാനും ഏറെ ദുഷ്കരമാണ്. നിലവിലുള്ള പാതയ്ക്ക് ചുറ്റുമായി സ്വകാര്യവ്യക്തികളുടെ കൃഷിയാണ്.\nതകർന്നടിഞ്ഞിട്ട് വർഷങ്ങൾ; ഏറ്റെടുക്കാൻ കരാറുകാരില്ല\nറോഡിലെ കുഴി മൂടാൻ പറഞ്ഞുമടുത്തു; ഉദ്യോഗസ്ഥരുടെ പിഴവിന് കോടതി മാപ്പ് പറഞ്ഞു\nറോഡ് കുത്തിപ്പൊളിക്കുംമുമ്പ് അറിയണം, ഇതൊക്കെ\nയാത്ര മുടക്കി റോഡിലെ വെള്ളക്കെട്ട്


ഇതാണ് ലോകത്തിലെ ഏറ്റവും ചെറിയ പശു; ഗിന്നസ് റെക്കോര്‍ഡ് നേട്ടത്തില് റാണി -\nHome Kaleidoscope ഇതാണ് ലോകത്തിലെ ഏറ്റവും ചെറിയ പശു; ഗിന്നസ് റെക്കോര്‍ഡ് നേട്ടത്തില് റാണി\nഇതാണ് ലോകത്തിലെ ഏറ്റവും ചെറിയ പശു; ഗിന്നസ് റെക്കോര്‍ഡ് നേട്ടത്തില് റാണി\nസമൂഹമാധ്യമങ്ങള് ഏറെ ജനപ്രിയമാണ് ഇക്കാലത്ത്. രസകരവും കൗതുകം നിറയ്ക്കുന്നതുമായ നിരവധി കാഴ്ചകള് സമൂഹമാധ്യമങ്ങളിലൂടെ നമുക്ക് മുന്‍പില് പ്രത്യക്ഷപ്പെടാറുമുണ്ട്. അതും ലോകത്തിന്റെ പലയിടങ്ങളില് നിന്നുമുള്ള കാഴ്ചകള്. കുറച്ചു നാളുകള്‍ക്ക് മുന്‍പ് ഒരു പശു സമൂഹമാധ്യമങ്ങളില് ശ്രദ്ധ ആകര്‍ഷിച്ചിരുന്നു. ഇപ്പോഴിതാ വീണ്ടും താരമായിരിക്കുകയാണ് ഈ പശു. ലോക റെക്കോര്‍ഡ് സ്വന്തമാക്കിയ പശുവിന്റെ വിശേഷങ്ങളാണ് വീണ്ടും സമൂഹമാധ്യമങ്ങളില് പ്രത്യക്ഷപ്പെടുന്നത്.\nപശു എന്ന് കേള്‍ക്കുമ്പോള് നമ്മുടെ മനസ്സില് തെളിയുന്ന രൂപങ്ങളില് നിന്നെല്ലാം അല്‍പം വ്യത്യസ്തമാണ് ഈ പശു. ലോകത്തിലെ തന്നെ ഏറ്റവും ചെറിയ പശുവാണ് ഇത്. പേര് റാണി. ബഗ്ലാദേശിലെ ധാക്കയിലാണ് ഈ പശുവുള്ളത്. ഗിന്നസ് വേള്‍ഡ് റെക്കോര്‍ഡ്‌സില് ലോകത്തിലെ ഏറ്റവും ചെറിയ പശു എന്ന സ്ഥാനവും റാണി സ്വന്തമാക്കിയിരിക്കുകയാണ്.\nRead more: ‘പ്രപഞ്ചത്തിന്റെ കൈ’- വിസ്മയിപ്പിച്ച് നാസ പുറത്തുവിട്ട ചിത്രം\nരണ്ട് വയസ്സ് പ്രായമുണ്ട് റാണി പശുവിന്. എന്നാല് ഈ പശുവിന്റെ വലുപ്പം തീരെ കുറവാണ്. 51 സെന്റീമീറ്റര് മാത്രമാണ് റാണിയുടെ ഉയരം. 66 സെന്റീമീറ്റര് നീളവുമുണ്ട്. തൂക്കമാകട്ടെ ഏകദേശം 26 കിലോഗ്രാം. ധാക്കായിലെ ഷികോര് അഗ്രോ ഫാമലലുള്ള റാണി പശുവിനെ കാണാന് തന്നെ നിരവധി സന്ദര്‍ശകര് എത്താറുണ്ട്.\nഭൂട്ടി ഇനത്തില്‍പ്പെട്ടതാണ് റാണി എന്ന പശു. ഫമിലുള്ള ഈ ഇനത്തില്‍പ്പെട്ട മറ്റ് പശുക്കള്‍ക്ക് റാണിയേക്കാള് വലുപ്പമുണ്ട്. രണ്ട് വയസ്സ് ആയതിനാല് ഇനി റാണിക്ക് വലുപ്പം വയ്ക്കാനുള്ള സാധ്യത കുറവാണെന്നാണ് വിദഗ്ധര് അഭിപ്രായപ്പെടുന്നത്. എന്തായാലും ഗിന്നസ് വേള്‍ഡ് റെക്കോര്‍ഡ്‌സിന്റെ നേട്ടത്തിലാണ് ഈ പശു ഇപ്പോള്.\nStory highlights: Rani World’s shortest cow gets Guinness World Record


മഞ്ഞള് പ്രസാദത്തിന്റെ വേര്‍പാടിന് 25 വയസ്സ് - Janayugom Online\nBy: Web Desk | Tuesday5December 2017 7:00 AM IST\nആലപ്പുഴ: മഞ്ഞള് പ്രസാദത്തിന്റെ നൈര്‍മല്യത്തോടെ പ്രേക്ഷക ഹൃദയം കീഴടക്കിയ മോനിഷയുടെ വേര്‍പാടിന് ഇന്ന് 25 വയസ്സ്. 1992 ഡിസംബര് അഞ്ചിന് ചേര്‍ത്തലയില് വാഹനാപകടത്തിലാണ് മലയാളത്തിന്റെ മഞ്ഞള്‍പ്രസാദത്തിനെ പ്രേക്ഷകര്‍ക്ക് നഷ്ടമായത്.\nചെപ്പടിവിദ്യ എന്ന സിനിമയുടെ ചിത്രീകരണത്തിനിടയില് മോനിഷയും അമ്മയും സഞ്ചരിച്ച കാര് ബസുമായി കൂട്ടിയിടിച്ചായിരുന്നു അപകടം. തലക്കേറ്റ പരിക്ക് മൂലം മോനിഷ സംഭവ സ്ഥലത്തുവെച്ച് തന്നെ മരിച്ചു. അമ്മ നിസാര പരിക്കുകളോടെ രക്ഷപെട്ടു. 1971 ല് കോഴിക്കോട് പി നാരായണന് ഉണ്ണിയുടേയും ശ്രീദേവിയുടെയും മകളായി ജനിച്ച മോനിഷ 1986 ല് നഖക്ഷതങ്ങള് എന്ന ചിത്രത്തിലൂടെയാണ് സിനിമയിലെത്തുന്നത്. മലയാള സിനിമയില് ഹിറ്റുകള് സൃഷ്ടിച്ച എം ടി വാസുദേവന്‍നായര്-ഹരിഹരന് ടീമിന്റെ ചിത്രത്തില് ആദ്യം അഭിനയിക്കാന് കഴിഞ്ഞത് മോനിഷയുടെ ജീവിതത്തില് വഴിത്തിരിവായി. കൗമാര പ്രായക്കാരുടെ ത്രികോണ പ്രണയകഥ മനോഹരമായി ആവിഷ്‌ക്കരിച്ച നഖക്ഷതങ്ങളെ മലയാളി പ്രേക്ഷകര് നെഞ്ചേറ്റി. ഇതോടൊപ്പം മോനിഷയും പ്രേക്ഷകഹൃദയം കീഴടക്കുകയായിരുന്നു. ഗൗരി എന്ന ഗ്രാമീണ പെണ്‍കുട്ടിയെ അവതരിപ്പിച്ച മോനിഷയ്ക്ക് 1987 ല് മികച്ച നടിക്കുള്ള ദേശീയ അവാര്‍ഡ് ലഭിച്ചു. തുടര്‍ന്ന് മലയാള സിനിമയില് കൂടുതല് സജീവമായി. അച്ചന് നാരായണനുണ്ണിക്ക് ബാംഗ്ലൂരില് തുകല് വ്യവായമായതിനാല് അവിടെയായിരുന്നു മോനിഷയുടെ ബാല്യം. നര്‍ത്തകിയായിരുന്ന അമ്മ ശ്രീദേവിയില് നിന്നും നൃത്തത്തിന്റെ ആദ്യപാഠങ്ങള് പഠിച്ച മോനിഷയ്ക്ക് 1985 ല് കര്‍ണ്ണാടക സര്‍ക്കാരിന്റെ കൗശിക പുരസ്‌ക്കാരം ലഭിച്ചു. മലയാള സിനിമയില് ഒട്ടേറെ ഹിറ്റുകളില് വേഷമിട്ട താരം 21-ാമത്തെ വയസ്സിലാണ് മരണമടഞ്ഞത്.


പുത്തൻബാഗ്, കുട, കട്ടർ, പെൻസിൽ എന്നിങ്ങനെയൊക്കെയായിരുന്നു പഴയ സ്കൂൾവിപണി. എന്നാൽ, കുട്ടിമുഖാവരണങ്ങൾ, അണുനാശിനിക്കുപ്പികൾ, ഇവ നിറയ്ക്കാൻ പുതിയതരം പെന്നുകളും വ്യത്യസ്തമായ കുപ്പികളുമൊക്കെയായി സ്കൂൾവിപണിയിൽ തിരക്കേറുകയാണ് - Media Malayalam (മീഡിയ മലയാളം)\nപുത്തൻബാഗ്, കുട, കട്ടർ, പെൻസിൽ എന്നിങ്ങനെയൊക്കെയായിരുന്നു പഴയ സ്കൂൾവിപണി. എന്നാൽ, കുട്ടിമുഖാവരണങ്ങൾ, അണുനാശിനിക്കുപ്പികൾ, ഇവ നിറയ്ക്കാൻ പുതിയതരം പെന്നുകളും വ്യത്യസ്തമായ കുപ്പികളുമൊക്കെയായി സ്കൂൾവിപണിയിൽ തിരക്കേറുകയാണ്\nപുത്തൻബാഗ്, കുട, കട്ടർ, പെൻസിൽ എന്നിങ്ങനെയൊക്കെയായിരുന്നു പഴയ സ്കൂൾവിപണി. എന്നാൽ, കുട്ടിമുഖാവരണങ്ങൾ, അണുനാശിനിക്കുപ്പികൾ, ഇവ നിറയ്ക്കാൻ പുതിയതരം പെന്നുകളും വ്യത്യസ്തമായ കുപ്പികളുമൊക്കെയായി സ്കൂൾവിപണിയിൽ തിരക്കേറുകയാണ്.\nഒന്നരവർഷത്തെ ഇടവേളയ്ക്കുശേഷമാണ് പ്രതീക്ഷയോടെ സ്കൂൾവിപണി തുറക്കുന്നത്. എന്നാൽ, കച്ചവടത്തിന് തിരക്കില്ലെന്നാണ് വ്യാപാരികൾ പറയുന്നത്. കോവിഡ്കാരണം ക്ലാസുകളെല്ലാം ഓൺലൈനായതോടെ സ്കൂൾ വിപണിയിലും കാര്യമായ കച്ചവടം നടന്നിരുന്നില്ല.\nനവംബർ ഒന്നിന് സ്കൂൾ തുറക്കുമെന്ന പ്രഖ്യാപനം വന്നതോടെയാണ് വ്യാപാരികൾ കഴിയുന്നത്ര പുതിയ സ്റ്റോക്കുകളെത്തിച്ചത്. വിദ്യാർഥികളെ സ്കൂളിൽ പറഞ്ഞയയ്ക്കാൻ രക്ഷിതാക്കൾ മടിക്കുന്നതും സാമ്പത്തിക പ്രശ്നങ്ങളുമാണ് കച്ചവടം കുറയുന്നതിന് കാരണമെന്നാണ് കച്ചവടക്കാർ പറയുന്നത്. ചെറിയ കുട്ടികൾക്ക് കാർട്ടൂൺ കഥാപാത്രങ്ങളുടെ ചിത്രങ്ങൾ പതിപ്പിച്ച ബാഗുകൾക്കുതന്നെയാണ് ആവശ്യക്കാർ കൂടുതലും.\nഡോറ, സ്പൈഡർമാൻ തുടങ്ങി കുട്ടികളുടെ ഇഷ്ടതാരങ്ങളുടെ ചിത്രം പതിപ്പിച്ച ബാഗ് അന്വേഷിച്ചാണ് കൂടുതൽ കുട്ടികളെത്തുന്നത്. കോളേജ് തുറന്നതോടെ ലഭിച്ച കച്ചവടം ചെറിയ പ്രതീക്ഷയുണ്ടാക്കിയിട്ടുമുണ്ട്.\nസ്കൂൾകുട്ടികൾക്കായി മുംബൈ, കൊൽക്കത്ത എന്നിവിടങ്ങളിൽനിന്ന് പെൻസിൽ ബോക്സ്, സ്നാക്സ് ബോക്സ്, വാട്ടർബോട്ടിൽ തുടങ്ങിയവയും എത്തിയിട്ടുണ്ട്. കുട, റെയിൻകോട്ട് എന്നിവ വിപണിയിലുണ്ടെങ്കിലും ആവശ്യക്കാർ കുറവാണ്. ഇത്തവണ വില കാര്യമായൊന്നും കൂടിയിട്ടില്ലെന്നു വ്യാപാരികൾ പറഞ്ഞു.\nഅണുനാശിനിപ്പേനകളും കുട്ടികൾക്കായി എൻ-95 മുഖാവരണവും ആളുകൾ വാങ്ങുന്നുണ്ടെന്ന് വ്യാപാരികൾ പറയുന്നു\ncutters and pencils.\nwas for newbags\nPrevious articleവായ്പ തിരിച്ചടയ്ക്കണമെന്നാവശ്യപ്പെട്ട് ഫോൺ കോൾ അതും തട്ടിപ്പിന് പേരുകേട്ട കരുവന്നൂർ സഹകരണ ബാങ്കിൽ നിന്നും; വായ്പയെടുത്ത് കുടിശ്ശിക വന്നയാളെ ആത്മഹത്യചെയ്ത നിലയിൽ കണ്ടെത്തി\nNext articleമൂല്യനിർണയത്തിന് അധ്യാപകരെത്തി; ഉത്തരക്കടലാസ് എത്തിയില്ല


അഭിലാഷ് പുറവൻതുരുത്തിൽ June 24, 2021 08:16 AM IST\nറിലയൻസ്, ഇൻഫോസിസ്, മാരുതി, ഹീറോ, ഐഷർ, എസ്ബിഐ, പി എൻ ബി, യുണൈറ്റഡ് ബ്രൂവറീസ്, മാരികോ, എച്ച്സിഎൽ ടെക്, എച്ച്ജി ഇൻഫ്രാ, പിവിആർ, ഓഎൻജിസി, ഓയിൽ ഇന്ത്യ, ശാരദ മോട്ടോഴ്‌സ്, ആൻഡ്രു യൂൾ, സ്പെഷ്യലിറ്റി റെസ്റ്റോറന്റ്സ്, ഓർക്കിഡ് ഫാർമ , നുരേക, എച്ച്ജി ഇൻഫ്രാ, എച്ച്എഫ്സിഎൽ ഓഹരികള് ശ്രദ്ധിക്കുക\nഇന്നലെ അവസാന മണിക്കൂറിൽ അമേരിക്കൻ വിപണി കൂപ്പ് കുത്തിയെങ്കിലും, ഇന്ന് അമേരിക്കൻ സൂചിക ഫ്യൂച്ചറുകൾ നേട്ടത്തിൽ വ്യാപാരം നടക്കുന്നത് ഏഷ്യൻ വിപണികൾക്ക് അനുകൂലമാണ്. എസ്ജിഎക്സ് നിഫ്റ്റി ലാഭത്തിൽ വ്യാപാരം ചെയ്യുന്നതും ഇന്ന് ഇന്ത്യൻ വിപണിക്ക് അനുകുലമാണ്.\nഇന്നലെയും രാജ്യാന്തര വിപണി പിൻതുണയിൽ നേട്ടത്തോടെ തുടങ്ങിയ ഇന്ത്യൻ വിപണി ശക്തമായ ലാഭമെടുക്കലിൽ കൂപ്പു കുത്തി. നിഫ്റ്റി ഇരുന്നൂറോളം പോയിന്റാണ് ഇന്നലെ നഷ്ടപ്പെടുത്തിയത്. എഫ് & ഓ ക്ലോസിങ് ദിനമായ ഇന്ന് ഇന്ത്യൻ വിപണി ഷോർട് കവറിങ് പ്രതീക്ഷയിലാണ്. ഓട്ടോ ഒഴികെ സകല മേഖലകളും നഷ്ടത്തിൽ വ്യാപാരം അവസാനിപ്പിച്ച ഇന്നലെ മെറ്റൽ, ഐടി, ബാങ്കിങ് മേഖലകളാണ് വിപണിയെ കൂടുതൽ പിന്നോട്ട് വലിച്ചത്. 15686 പോയിന്റിൽ വ്യാപാരമവസാനിപ്പിച്ച നിഫ്റ്റി ഇന്ന് 15600 പോയിന്റിലും, 15500 പോയിന്റിലും പിന്തുണ പ്രതീക്ഷിക്കുന്നു. 15800 പോയിന്റിലും 15900 പോയിന്റിലും നിഫ്റ്റി റെസിസ്റ്റൻസ് പ്രതീക്ഷിക്കുന്നു.\nഐടി, ഓട്ടോ, ക്രൂഡ് ഓയിൽ, ഹോസ്പിറ്റാലിറ്റി, ബാങ്കിങ്, എഫഎംസിജി, പൊതു മേഖല ഓഹരികൾ ശ്രദ്ധിക്കുക. റിലയൻസ്, ഇൻഫോസിസ്, മാരുതി, ഹീറോ, ഐഷർ, എസ്ബിഐ, പി എൻ ബി, യുണൈറ്റഡ് ബ്രൂവറീസ്, മാരികോ, എച്ച്സിഎൽ ടെക്, എച്ച്ജി ഇൻഫ്രാ, പിവിആർ, ഓഎൻജിസി, ഓയിൽ ഇന്ത്യ, ശാരദ മോട്ടോഴ്‌സ്, ആൻഡ്രു യൂൾ, സ്പെഷ്യലിറ്റി റെസ്റ്റോറന്റ്സ്, ഓർക്കിഡ് ഫാർമ , നുരേക, എച്ച്ജി ഇൻഫ്രാ, എച്ച്എഫ്സിഎൽ മുതലായ ഓഹരികളും ശ്രദ്ധിക്കുക.\nറിലയൻസ് & ഇൻഫി\nറിലയൻസിന്റെ ഇന്നത്തെ എജിഎം ഇന്ത്യൻ വിപണി വളരെ പ്രതീക്ഷയോടെ കാണുന്നു. ജിയോ മീറ്റിലൂടെ നടക്കുന്ന വാർഷിക യോഗത്തിൽ 5ജി യുടെയും, ജിയോ ഫോണിന്റെയും, ലാപ്ടോപ്പ് അടക്കമുള്ളവയുടെയും പ്രഖ്യാപനവും, പുത്തൻ ബിസിനസ് സംരംഭങ്ങളുടെ പ്രഖ്യാപനവും വിപണി പ്രതീക്ഷിക്കുന്നു. റിലയൻസിന്റെ വിഭജന സൂചനകളും, ചില ബാലൻസ് ഷീറ്റ് സംഖ്യകളും പുറത്തു വിട്ടേക്കാവുന്നത് വിപണിയെ ചൂട് പിടിപ്പിച്ചേക്കാം.\nഏപ്രിൽ 24-ന് ഡയറക്ടർ ബോർഡ് അനുമതി നൽകിയ പ്രകാരം ഇൻഫോസിസിന്റെ ഓഹരി തിരികെ വാങ്ങൽ നാളെ ആരംഭിക്കുന്നത് ഓഹരിക്ക് അനുകൂലമാണ്. പരമാവധി 1750 നിരക്കിൽ 9200 കോടി ഓഹരികളാണ് കമ്പനി നാളെ മുതൽ അടുത്ത ആറ് മാസം കൊണ്ട് തിരികെ വാങ്ങുക. ഓഹരി മുന്നേറ്റം പ്രതീക്ഷിക്കുന്നു. അടുത്ത റിസൾട് മുന്നിൽ കണ്ട് നിക്ഷേപം തുടരാം.\nഓഎൻജിസി, അശോക് ലെയ്‌ലാൻഡ്, ബോഡൽ കെമിക്കൽസ്, ഇകെസി, ഡീപ് ഇൻഡസ്ട്രീസ്, എസ്സാർ ഷിപ്പിംഗ്, ഫ്യൂച്ചർ സപ്ലൈ ചെയിൻ, മിഥാനി, പിടിസി ഇന്ത്യ, സൗത്ത് ഇന്ത്യ പേപ്പർ മിലൈസ്, വെസ്റ്റ് കോസ്റ്റ് പേപ്പർ മുതലായ കമ്പനികളും ഇന്ന് റിസൾട്ടുകൾ പ്രഖ്യാപിക്കും.\nലോകത്തിന്റെ ക്രൂഡ് ഓയിൽ ആവശ്യകത വർദ്ധിക്കുന്നതും, അമേരിക്കയുടെ എണ്ണക്കരുതലിൽ 7.119 ദശലക്ഷം ബാരലുകളുടെ കുറവ് കഴിഞ്ഞ ആഴ്ചയിൽ റിപ്പോർട്ട് ചെയ്തതും ബ്രെന്റ് ക്രൂഡ് വില 76 ഡോളർ കടത്തി.\nസ്വർണ വില 1770 ഡോളർ നിരക്കിൽ ക്രമപ്പെടുന്നത് ശ്രദ്ധിക്കുക. സ്വർണത്തിൽ അടുത്ത തിരുത്തൽ അവസരമാണ്.


സെന്‍സര് ബോര്‍ഡ് ഇടപെട്ടു; 'സെക്‌സി ദുര്‍ഗ' ഇനിമുതല് 'എസ് ദുര്‍ഗ',name of movie sexy durga changed durgakeralaonlinenews.com | Malayalam news, kerala news, onlinenews,\nSunday July 22nd, 2018 - 12:54:am\nസെന്‍സര് ബോര്‍ഡ് ഇടപെട്ടു; 'സെക്‌സി ദുര്‍ഗ' ഇനിമുതല് 'എസ് ദുര്‍ഗ'...\nസെന്‍സര് ബോര്‍ഡ് ഇടപെട്ടു; 'സെക്‌സി ദുര്‍ഗ' ഇനിമുതല് 'എസ് ദുര്‍ഗ'\nPublished: Wednesday 11 October 2017 01:16:16 PM\nതിരുവനന്തപുരം: സെന്‍സര് ബോര്‍ഡിന്റെ ഇടപെടലിനെ തുടര്‍ന്ന് ഇരുപതോളം അന്താരാഷ്ട്ര ചലച്ചിത്ര മേളകളില് തിളങ്ങിയ മലയാള സിനിമ 'സെക്‌സി ദുര്‍ഗ'യുടെ പേര് മാറ്റി. 'എസ് ദുര്‍ഗ' എന്നാണ് 'സെക്‌സി ദുര്‍ഗ'യുടെ പുതിയ പേര്. എന്നാല്, വിദേശരാജ്യങ്ങളിലും ഓണ്‍ലൈനിലും സെക്‌സി ദുര്‍ഗ എന്ന പേരില് തന്നെ ചിത്രം പ്രദര്‍ശിപ്പിക്കുമെന്ന് സംവിധായകന് സനല് കുമാര് ശശിധരന് അറിയിച്ചു.\nസിനിമയുടെ പേരിനെതിരെ ചിലര് സെന്‍സര് ബോര്‍ഡിനു പരാതി നല്‍കിയിരുന്നു. സിനിമ സെന്‍സര് ചെയ്തശേഷം പേരു മാറ്റാതെ സര്‍ട്ടിഫിക്കറ്റ് നല്‍കാനാവില്ലെന്നാണ് ബോര്‍ഡ് അറിയിച്ചത്. തുടര്‍ന്ന് 'എസ് ദുര്‍ഗ' എന്ന പേരു നിര്‍ദ്ദേശിച്ചു. യു.എ സര്‍ട്ടിഫിക്കറ്റാണു ലഭിച്ചത്. മികച്ച ചിത്രത്തിനുള്ള റോട്ടര്‍ഡാം പുരസ്‌കാരം നേടുന്ന ഇന്ത്യയിലെ ആദ്യ സിനിമയാണ് സെക്‌സി ദുര്‍ഗ.\nചിത്രത്തിന് പത്തോളം അന്താരാഷ്ട്ര പുരസ്‌കാരങ്ങള് ലഭിച്ചിട്ടുണ്ട്. സനല് കുമാര് ശശിധരന്റെ മൂന്നാമത്തെ ചിത്രമാണ് സെക്‌സി ദുര്‍ഗ. കണ്ണന് നായരും രാജശ്രീ ദേശ്പാണ്ഡെയുമാണ് മുഖ്യകഥാപാത്രങ്ങളെ അവതരിപ്പിച്ചിരിക്കുന്നത്. ഉന്മാദിയുടെ മരണം എന്ന നാലാമത്തെ ചിത്രത്തിന്റെ പണിപ്പുരയിലാണ് സനല് കുമാര്.\nഒരാള്‍പ്പൊക്കമാണ് സനല് കുമാര് ശശിധരന്റെ ആദ്യ ചിത്രം. മീന കന്ദസാമിയും പ്രകാശ് ബാരെയുമാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്. ഉണ്ണി ആറിന്റെ ചെറുകഥയെ ആസ്പദമാക്കി നിര്‍മ്മിച്ച ഒഴിവ് ദിവസത്തെ കളി ആണ് സനലിന്റെ രണ്ടാമത്തെ ചിത്രം.\nRead more topics: name, movie, sexy durga, changed, s durga\nThe name of movie sexy durga changed to s durga\nസെക്‌സി ദുര്‍ഗ വിവാദം: സിനിമ പ്രദര്‍ശിപ്പിക്കണമോയെന്ന് ജൂറിക്ക് തീരുമാനിക്കാമെന്ന് ഹൈക്കോടതി


ഇനി ഞാനത് രോഹിത്തിനോട് ചോദിച്ചു വാങ്ങില്ല; മതിയായെന്ന് ഗില് | Southlive\nഇനി ഞാനത് രോഹിത്തിനോട് ചോദിച്ചു വാങ്ങില്ല; മതിയായെന്ന് ഗില്\nടെസ്റ്റ് കരിയറില് ഇനിയൊരിക്കലും ഇന്നിംഗ്‌സിലെ ആദ്യ ബോള് നേരിടാനില്ലെന്ന് യുവ ബാറ്റ്‌സ്മാന് ശുഭ്മാന് ഗില്. മുമ്പുണ്ടായ ഒരു മോശം അനുഭവമാണ് ഗില്ലിനെ ആദ്യ ബോള് നേരിടുന്നതില് നിന്ന് പിന്തിരിപ്പിക്കുന്നത്. ഈ വര്‍ഷം ഇംഗ്ലണ്ടിനെതിരെ അഹമ്മദാബാദില് നടന്ന നാലാം ടെസ്റ്റില് ഇന്ത്യന് ഇന്നിംഗ്‌സ് ഓപ്പണ് ചെയ്ത ഗില് മൂന്നാം ബോളില് പൂജ്യത്തിന് പുറത്തായിരുന്നു.\n“അഹമ്മദാബാദ് ടെസ്റ്റില് ആദ്യ സ്ട്രൈക്ക് നേരിടാന് ഞാന് സ്വയം മുന്നോട്ടു വരികയായിരുന്നു. ആ തീരുമാനത്തില് കുറ്റബോധമുണ്ട്.\nഅന്ന് ആദ്യ ബോള് ഞാന് നേരിടാമെന്നു രോഹിത്തിനോടു എന്തുകൊണ്ടാണ് പറഞ്ഞതെന്നു എനിക്കറിയില്ല. അതു പക്ഷെ പ്രതീക്ഷിച്ചതു പോലെ നടന്നില്ല. മൂന്നാമത്തെയോ, നാലാമത്തെയോ ബോളില് എനിക്കു ഡെക്കായി ക്രീസ് വിടേണ്ടിവന്നു” ഗില് പറഞ്ഞു.\nകരിയറില് ആദ്യമായിട്ടായിരുന്നു ഗില് ആദ്യ സ്ട്രൈക്ക് നേരിട്ടത്. അന്നു ഇംഗ്ലണ്ടിന്റെ ഇതിഹാസ പേസര് ജെയിംസ് ആന്‍ഡേഴ്സന്റെ മൂന്നാമത്തെ ബോളില് ഗില് വിക്കറ്റിനു മുന്നില് കുരുങ്ങി. ഈ ടെസ്റ്റിനു മുമ്പുള്ള ഇന്നിംഗ്സുകളില് രോഹിത്തായിരുന്നു ആദ്യ ബോള് നേരിട്ടിരുന്നത്.\nനിലവില് ലോക ടെസ്റ്റ് ചാമ്പ്യന്‍ഷിപ്പ് ഫൈനലിനായുള്ള തയ്യാറെടുപ്പിലാണ് ഗില്. ജൂണ് 18നാണ് ലോക ടെസ്റ്റ് ചാമ്പ്യന്‍ഷിപ്പ് ഫൈനല് ആരംഭിക്കുന്നത്. ഇംഗ്ലണ്ടിലെ സതാംപ്ടണിലാണ് മത്സരം.


ശാസ്ത്രത്തിനോടുള്ള അകൈതവമായ ആത്മസമര്‍പ്പണംകൊണ്ട് വിധിയുടെ വെല്ലുവിളികളെ സധൈര്യം നേരിട്ടൊരു മഹാവ്യക്തിപ്രഭാവമാണ് സ്റ്റീഫന് ഹോക്കിങ്. ആല്‍ബര്‍ട്ട് ഐന്‍സ്റ്റീനുശേഷം പൊതുജനത്തേയും ശാസ്ത്രലോകത്തേയും ഇത്രയധികം സ്വാധീനിച്ച ഒരു വ്യക്തി വേറെയില്ല എന്നുതന്നെ പറയാം.\n1942 ജനുവരി എട്ടിന് ഓക്‌സ്ഫഡിലാണ് സ്റ്റീഫന് ഹോക്കിങ്ങിന്റെ ജനനം. അത്ഭുതമെന്നോണം ഗലീലിയോയുടെ മരണത്തിന് കൃത്യം 300 വര്‍ഷങ്ങള്‍ക്കുശേഷം! ഒരു ജീവശാസ്ത്രജ്ഞനായിരുന്ന പിതാവ് ഫ്രാങ്ക് ഹോക്കിന്‍സിന്റെയും മാതാവ് ഇസബെല്ലിന്റെയും നാലു മക്കളില് മൂത്തവനായിരുന്നു സ്റ്റീഫന് ഹോക്കിങ്. ലണ്ടനിലെ സെന്റ് ആല്‍ബന്‍സ് സ്‌കൂളില് പഠിക്കുമ്പോള്‍തന്നെ സ്റ്റീഫന്റെ അനിതരസാധാരണമായ ബുദ്ധിവൈഭവം സഹപാഠികളുടെയും അധ്യാപകരുടെയും ശ്രദ്ധയില്‍പ്പെട്ടിരുന്നു. പിന്നീട് ഓക്‌സ്‌ഫോര്‍ഡില് ഫിസിക്‌സും മാത്തമാറ്റിക്‌സും പഠിക്കുമ്പോള് യുവാവായ ഹോക്കിങ്ങിന് പുസ്തകങ്ങളോ നോട്ടുകളോ ഒന്നും വേണ്ടിവന്നിട്ടില്ല. ഓക്‌സ്ഫഡില്‍നിന്ന് ബിരുദം നേടിയശേഷം കേംബ്രിഡ്ജ് സര്‍വ്വകലാശാലയിലെ ഗേവഷണത്തിന് ചേര്‍ന്ന ഹോക്കിങ്ങിനെ ഏറ്റവുമധികം ആകര്‍ഷിച്ച വിഷയം കോസ്‌മോളജി അഥവാ പ്രപഞ്ച വിജ്ഞാനീയം തന്നെയായിരുന്നു.\nഡോ. ഷിയാമയുടെ കഴില് കേംബ്രിഡ്ജിലെ ഗവേഷണ ജീവിതത്തിനിടയ്ക്കാണ് 1963-ല് അദ്ദേഹത്തിന് ലൊവ് ഗെറിങ് സിന്‍ഡ്രോം എന്ന രോഗമുണ്ടെന്ന് ഡോക്ടര്‍മാര് കണ്ടെത്തിയത്. മൂന്നുകൊല്ലത്തെ ആയുസ്സാണ് അവര് അദ്ദേഹത്തിന് വിധിച്ചത്. ആദ്യം അദ്ദേഹം വിഷാദരോഗത്തിന് അടിമപ്പെട്ടെങ്കിലും അദമ്യമായ ആത്മധൈര്യംകൊണ്ട് തന്റെ ശാരീരിക അവശതകളെ നേരിട്ടു. ഒരു വൈദ്യുത കസേരയിലിരുന്നുകൊണ്ടാണ് അദ്ദേഹം പിന്നീടുള്ള ജീവിതം കഴിച്ചുകൂട്ടിയത്. സംസാരശേഷി നഷ്ടപ്പെട്ട ഹോക്കിങ് ഒരു ഇലക്‌ട്രോണിക് വോയ്‌സ് സിന്തസൈസറിന്റെ സഹായത്തോടെയാണ് ആശയവിനിമയം നടത്തിയിരുന്നത്.\nതമോഗര്‍ത്തങ്ങളെക്കുറിച്ചുള്ള ഗവേഷണങ്ങള്‍ക്കാണ് ഹോക്കിങ് എന്നും പ്രാധാന്യംകൊടുത്തിരുന്നത്. തമോഗര്‍ത്തങ്ങളുടെ അനന്തമായ ആകര്‍ഷണവലയത്തില്‍പ്പെട്ടാല് ഒരു വസ്തുവിനും അതില്‍നിന്ന് പുറത്തുകടക്കുക അസാധ്യമാണ്. പ്രകാശ കണികകള്‍ക്കുപോലും തമോഗര്‍ത്തങ്ങളുടെ ചക്രവാളങ്ങളില്‍നിന്നും ബഹിര്‍ഗമിക്കുക അസാധ്യംതന്നെ. എന്നാല് ഇതിനൊരപവാദമാണ് ഹോക്കിങ് റേഡിയേഷന് എന്ന പ്രതിഭാസം. തമോഗര്‍ത്തത്തിന്റെ സാംഭവിക ചക്രവാളത്തില്‍നിന്നും പ്രകാശത്തിനും മറ്റു കണികകള്‍ക്കും പുറത്തുവരുവാനുള്ള സാധ്യത ക്വാണ്ടം ഭൗതികത്തിന്റെ സഹായത്തോടെ ഹോക്കിങ് കണ്ടെത്തി. ഇത്തരത്തില് സാവധാനത്തിലുള്ള ബാഷ്പീകരണംകൊണ്ട് തമോഗര്‍ത്തങ്ങള് പ്രത്യക്ഷമാകാനുള്ള സാധ്യത പോലും നിലനില്‍ക്കുന്നു. തമോഗര്‍ത്തങ്ങള്‍ക്ക് 'മീശ'യുണ്ടാകാമെന്നാണ് തമാശരൂപത്തില് ഈ പ്രതിഭാസത്തെ വിവരിക്കാറ്.\nതമോഗര്‍ത്തങ്ങളുടെ താപഗതീയതകളെക്കുറിച്ചും വിവരസംബന്ധമായ ഗുണഗണങ്ങളെക്കുറിച്ചും ഹോക്കിങ് വിശദമായി ഗവേഷണം നടത്തുകയുണ്ടായി. ഇവയുടെ ഫലങ്ങള് ചില വിവാദങ്ങളിലേക്കും നയിച്ചിട്ടുണ്ട്. കേംബ്രിഡ്ജില് ലുക്കേഷ്യന് പ്രൊഫസര് ഓഫ് മാത്തമാറ്റിക്‌സ് (ഐസക് ന്യൂട്ടണ് അലങ്കരിച്ചിരുന്ന സ്ഥാനം), റോയല് സൊസൈറ്റി ഫെല്ലോ എന്നിവക്കു പുറമെ ഡയറക്ടര്, സെന്റര് ഫോര് തിയററ്റിക്കല് കോസ്‌മോളജി എന്നീ പദവികളും സ്റ്റീഫന് ഹോക്കിങ് അലങ്കരിച്ചിരുന്നു.\nസ്റ്റീഫന് ഹോക്കിങ്ങിന്റെ പോപ്പുലര് സയന്‍സ് കൃതികളാണ് സാധാരണക്കാരെ ഏറ്റവുമധികം ആകര്‍ഷിച്ചിരുന്നത്. 1988 ല് പ്രസിദ്ധീകരിച്ച 'എ ബ്രീഫ് ഹിസ്റ്ററി ഓഫ് ടൈം' ആണ് ഏറ്റവും ജനശ്രദ്ധ പിടിച്ചുപറ്റിയ ഒരു പുസ്തകം. സാധാരണക്കാര്‍ക്ക് മനസ്സിലാകുന്ന വിധത്തില് ഭൗതികത്തിലെ സങ്കീര്‍ണ തത്വങ്ങള് സരളമായി വിശദീകരിക്കാന് അസാധാരണമായ വൈഭവമാണ് സ്റ്റീഫന് ഹോക്കിങ്ങിനുള്ളത്. 2010 ല് പ്രസിദ്ധീകരിച്ച 'ദ ഗ്രാന്‍ഡ് ഡിസൈന്' മറ്റൊരു ബെസ്റ്റ് സെല്ലറായിരുന്നു. 'യൂണിവേഴ്‌സ് ഇന് എ നട്ട്‌ഷെല്' (2001), 'ബ്ലാക്‌ഹോള് ആന്‍ഡ് ബേബി യൂണിവേഴ്‌സ്' (1993) തുടങ്ങിയവയൊക്കെ സാധാരണക്കാര് വളരെയധികം ഇഷ്ടപ്പെട്ട ഗ്രന്ഥങ്ങളായിരുന്നു. താനൊരു നിരീശ്വരവാദിയാണെന്ന് ഹോക്കിങ് പലയിടത്തും വെളിപ്പെടുത്തുന്നുണ്ട്. 100 കൊല്ലംകൂടിയേ മനുഷ്യവര്‍ഗ്ഗത്തിന് ആയുസ്സുള്ളൂ എന്നദ്ദേഹം അഭിപ്രായപ്പെട്ടിരുന്നു. മനുഷ്യകുലം വംനാശഭീഷണിയിലാണെന്നും മറ്റ് ഗ്രഹങ്ങളിലേക്ക് ചേക്കേറിയേ നിലനില്‍പ്പുള്ളൂ എന്നുമൊക്കെ ഹോക്കിങ് പരിതപിച്ചിരുന്നു.


Janmabhumi| ഇതാണ് മഞ്ഞ പത്രപ്രവര്‍ത്തനം; അനുഭവിക്കൂ; ഇതൊക്കെ എന്ത് ഭാഷയാണ്; അപകീര്‍ത്തികരമായ ലേഖനം; മാധ്യമപ്രവര്‍ത്തകന് ഒരു മാസം തടവുശിക്ഷ വിധിച്ച് ചീഫ് ജസ്റ്റിസ്\nഇതാണ് മഞ്ഞ പത്രപ്രവര്‍ത്തനം; അനുഭവിക്കൂ; ഇതൊക്കെ എന്ത് ഭാഷയാണ്; അപകീര്‍ത്തികരമായ ലേഖനം; മാധ്യമപ്രവര്‍ത്തകന് ഒരു മാസം തടവുശിക്ഷ വിധിച്ച് ചീഫ് ജസ്റ്റിസ്\nDecember 17, 2021, 02:50 p.m.\nഅയാള് അനുഭവിക്കട്ടെ; എന്തൊരു പത്രപ്രവര്‍ത്തനമാണിത്; അഭിഭാഷകരെയും സംരക്ഷിക്കണം. ഒരു മാസം വളരെ കുറവാണെന്നും ചീഫ് ജസ്റ്റിസ് വിലയിരുത്തി.\nന്യൂദല്‍ഹി: അഭിഭാഷകര്‍ക്കെതിരായ അപകീര്‍ത്തികരമായ ലേഖനത്തിന്റെ പേരില് ഒരു മാസത്തെ തടവിന് ശിക്ഷിക്കപ്പെട്ട ഒരു മാധ്യമപ്രവര്‍ത്തകന് സമര്‍പ്പിച്ച അപ്പീല് ചീഫ് ജസ്റ്റിസ് ഓഫ് ഇന്ത്യ എന് വി രമണ തള്ളി. പത്രപ്രവര്‍ത്തകന് ഒരു മാസത്തെ തടവ് ശിക്ഷ അനിവാര്യമാണ് രമണ നിരീക്ഷിച്ചു. ഏത് തരത്തിലുള്ള പത്രപ്രവര്‍ത്തനമാണ് ലേഖനത്തിലൂടെ ഉദ്ദേശിക്കുന്നതെന്നും ഇതാണ് മഞ്ഞ പത്രപ്രവര്‍ത്തനമെന്നും ഒരു മാസത്തെ ജയില് ശിക്ഷ വളരെ ഉദാരമാണെന്നും ചീഫ് ജസ്റ്റിസ് വ്യക്തമാക്കി.\nഅയാള് അനുഭവിക്കട്ടെ; എന്തൊരു പത്രപ്രവര്‍ത്തനമാണിത്; അഭിഭാഷകരെയും സംരക്ഷിക്കണം. ഒരു മാസം വളരെ കുറവാണെന്നും ചീഫ് ജസ്റ്റിസ് വിലയിരുത്തി. നിങ്ങളുടെ ലേഖനത്തില് ഒരാളെ 'മൂന്നാം നിര അഭിഭാഷകന്' എന്നാണ് വിളിച്ചിരിക്കുന്നത്. 'നിങ്ങള് ഒരു പത്രപ്രവര്‍ത്തകനാണോ, പത്രപ്രവര്‍ത്തില് ഉപയോഗിക്കുന്ന ഭാഷയാണോ ഇതെന്നും ജസ്റ്റിസ് സൂര്യകാന്ത് ചോദിച്ചു. നിങ്ങളുടെ ലേഖനങ്ങളുടെ ഭാഷ നിങ്ങള് തന്നെ പരിശോധിക്കൂ എന്ന് ചീഫ് ജസ്റ്റിസ് എന്‍വി രമണയുടെ നേതൃത്വത്തിലുള്ള ബെഞ്ചിലെ ജസ്റ്റിസ് ഹിമ കോഹ്‌ലി പറഞ്ഞത്.


ക്രിസ്തുമസ് – ന്യൂ ഇയര് സമയത്തെ ഷോപ്പിംഗിന് ഉപയോഗിക്കാന് പത്ത് പൗണ്ട് വീതം തികച്ചും സൗജന്യമായി ലഭിക്കാനുള്ള ഓഫര് ഇത് വരെ ഉപയോഗിച്ചത് മുന്നൂറിലധികം പേര്. ടെസ്കോ, ആമസോണ്, കോസ്റ്റ, പ്രിമാര്‍ക്ക് തുടങ്ങി നിരവധി നിത്യോപയോഗ സാധനങ്ങള് വാങ്ങുന്ന ഷോപ്പുകളില് ഉപയോഗിക്കുന്ന കൂപ്പണുകള് വാങ്ങാന് പത്ത് പൗണ്ട് വീതം ഓഫര് ചെയ്തു കൊണ്ടുള്ള സിസിആര്‍ബി എന്ന വെബ്സൈറ്റ് ഓഫര് ഉപയോഗിച്ച മുന്നൂറിലധികം ആളുകള്‍ക്കാണ് പത്ത് പൗണ്ട് ഫ്രീ ആയി ലഭിച്ചത്. ഈ ഓഫര് ഇനിയും അഞ്ച് ദിവസം കൂടി ലഭ്യമാണ്.\nമുതലാക്കാന് വന്‍കിട ചെറുകിട റീട്ടെയിലെര്‍മാര് എല്ലാം പല തരത്തിലുള്ള ഡിസ്കൌണ്ടുകളും ഓഫറുകളും പ്രഖ്യാപിക്കാറുള്ളതും ഇങ്ങനെയുള്ള സീസണുകളില് തന്നെയാണ്. തങ്ങളുടെ കടയില് നിന്നും സാധനം വാങ്ങുന്നവര്‍ക്ക് ഒന്നെടുത്താല് മറ്റൊന്ന് സൗജന്യം, സീസണ് അനുസരിച്ച് നിശ്ചിത ശതമാനം കിഴിവ് തുടങ്ങിയ ഓഫറുകള് ആണ് സാധാരണ കണ്ടു വരുന്ന ഉത്സവകാല നേട്ടങ്ങള്. ആരും തന്നെ സൗജന്യമായി പണം നല്‍കുകയും നിങ്ങള്‍ക്ക് ഇഷ്ടമുള്ള കടയില് ഷോപ്പിംഗ് ചെയ്തോ എന്ന് പറയുകയും ചെയ്യുന്നില്ല.\nഇവിടെ കാണുന്ന ഫ്രീ സൈന് അപ്പ് ഓപ്ഷന് ക്ലിക്ക് ചെയ്ത് നിങ്ങളുടെ സ്വന്തമായ ഒരു അക്കൌണ്ട് ക്രിയേറ്റ് ചെയ്യുക. ഇത് ക്രിയേറ്റ് ചെയ്തു കഴിയുമ്പോള് തുറന്നു വരുന്ന വിന്‍ഡോയില് നിങ്ങള്‍ക്ക് നിങ്ങളുടെ പുതിയ അക്കൌണ്ട് വിവരങ്ങള് കാണാന് സാധിക്കും, ഒപ്പം അക്കൌണ്ട് ബാലന്‍സ് ആയി പത്ത് പൗണ്ടും അവിടെ കാണിക്കുന്നുണ്ടാവും. ഇനി ഈ ലഭിച്ച പത്ത് പൗണ്ട് നിങ്ങള്‍ക്ക് ഇഷ്ടമുള്ള ഷോപ്പില് ചെലവഴിക്കാം.\nന്യൂ ഇയര് ഷോപ്പിംഗിന് പത്ത് പൗണ്ട് സൗജന്യമായി ലഭിക്കാന് ഇതാ ഒരവസരം; വിശദ വിവരങ്ങള് ഇവിടെ വായിക്കാം


നിയോം എയര്‍പോര്‍ട്ടില് സഊദിയയുടെ ആദ്യ വിമാനമിറങ്ങി • Suprabhaatham\nനിയോം എയര്‍പോര്‍ട്ടില് സഊദിയയുടെ ആദ്യ വിമാനമിറങ്ങി\nJanuary 11, 2019 | 7:40 pm IST\nജിദ്ദ: ലോകത്തെ ഏറ്റവും വലിയ സാമ്പത്തിക പദ്ധതിയായ നിയോമില് സഊദിയയുടെ ആദ്യ യാത്രാ വിമാനങ്ങളിറങ്ങി. നിയോമിലെ ശര്‍മ എയര്‍പോര്‍ട്ടിലാണു നിയോം പദ്ധതിയുമായി ബന്ധപ്പെട്ട 130 സ്റ്റാഫുകളെയും വഹിച്ച് കൊണ്ട് സഊദിയയുടെ രണ്ട് വിമാനങ്ങള് ലാന്റ് ചെയ്തത്. വാര്‍ഷിക മീറ്റിംഗിനായിരുന്നു ഇവരെത്തിയത്.\nമാസങ്ങളായി തങ്ങള് ജോലി ചെയ്ത് കൊണ്ടിരിക്കുന്ന പദ്ധതിയുടെ പുരോഗമനം സ്റ്റാഫുകള്‍ക്ക് അനുഭവിച്ചറിയുകയായിരുന്നു ഈ ട്രിപ്പിന്റെ ലക്ഷ്യമെന്ന് നിയോം സി.ഇ.ഒ നള്‍മി അല് നാസര് അറിയിച്ചു.\nസഊദിയുടെ ചെങ്കടല് തീരത്ത്, ഈജിപ്ത്, ജോര്‍ദാന് അതിര്‍ത്തി പ്രദേശങ്ങള് ഉള്‍പ്പെടെ 26,500 ചതുരശ്ര കിലോമീറ്ററിലാണ് നിയോം പദ്ധതി നടപ്പിലാക്കുന്നത്. അമ്പതിനായിരം കോടി ഡോളര് ആണ് പദ്ധതിയുടെ ചെലവ്. നിയോം പദ്ധതിയിലൂടെ സഊദി ഏറ്റവും വലിയ സാമ്പത്തിക, സാമൂഹിക വിപ്ലവത്തിനാണ് തയ്യാറെടുക്കുന്നത്. ഏറ്റവും കൂടുതല് നിക്ഷേപ സാധ്യതകളും, തൊഴിലവസരങ്ങളും നല്‍കുന്ന പദ്ധതിയായിരിക്കും നിയോം. ജോലി ചെയ്യാന് റോബോട്ടുകളും ഉണ്ടാകും. ഇതിന്റെ ഭാഗമായി ലോകത്ത് ആദ്യമായി ഒരു റോബോട്ടിന് സഊദി പൗരത്വം നല്‍കിയിരുന്നു. ലോകപ്രശസ്തമായ ‘സോഫിയ’ എന്ന റോബോട്ടിനാണ് പൗരത്വം നല്‍കിയത്.\nഊര്‍ജം, ജലവിതരണം, ബയോടെക്‌നോളജി, ഭക്ഷ്യോല്‍പ്പന്നങ്ങള്, ടൂറിസം തുടങ്ങി വിവിധ മേഖലകളില് പുതിയ പദ്ധതികള് ഇവിടെ ഉണ്ടാകും. സ്വകാര്യ നിക്ഷേപങ്ങള്‍ക്കും, സര്‍ക്കാര് സഹായത്തോടെയുള്ള നിക്ഷേപങ്ങള്‍ക്കും അവസരമുണ്ടാകും. എണ്ണയിതര വരുമാനമാര്‍ഗം കണ്ടെത്താനുള്ള സഊദിയുടെ ഏറ്റവും വലിയ പദ്ധതിയായിരിക്കും നിയോം. പദ്ധതിയുടെ ആദ്യഘട്ടം 2025ഓടെ പൂര്‍ത്തിയാകും.


വേണുഗോപാലന് നായരുടെ മരണമൊഴിയില് വിശ്വാസമില്ലെന്ന് ബിജെപി - BIGNEWSLIVE | Latest Malayalam News\nbjp statement about venugopal death\nതിരുവനന്തപുരം: ആത്മഹത്യ ചെയ്ത വേണുഗോപാലന് നായര് മജിസ്‌ട്രേട്ടിനും പൊലീസിനും നല്‍കിയ മരണമൊഴിയില് വിശ്വാസമില്ലെന്ന് ബി.ജെ.പി സംസ്ഥാന സെക്രട്ടറി എംടി രമേശ്.\nതീവ്രപരിചരണ വിഭാഗത്തില് വെച്ച് ആരും കേള്‍ക്കാതെ എന്ത് മൊഴി നല്‍കിയാലും ബി.ജെ.പി വിശ്വസിക്കില്ല. സമരപ്പന്തലിന് മുമ്പില് സമരം നടത്തുന്ന സി.കെ പത്മനാഭന് മുമ്പില് പറഞ്ഞതാണ് ഏറ്റവും വലിയ മൊഴി. ആശുപത്രിയില് വെച്ച് പറഞ്ഞ മൊഴി മുഖ്യമന്ത്രി പിണറായി വിജയനും മന്ത്രി കടകംപള്ളി സുരേന്ദ്രനും വിശ്വസിച്ചോട്ടേയെന്നും എംടി രമേശ് പറഞ്ഞു.\nമെഡിക്കല് കോളേജ് ആശുപത്രിയിലെ തീവ്രപരിചരണ വിഭാഗത്തില്‍വെച്ച് അദ്ദേഹം എന്താണ് മൊഴി നല്‍കിയതെന്ന് അറിയില്ല. സംഭവം നടന്ന ദിവസം രാവിലെ മൊഴി രേഖപ്പെടുത്താന് സാധിക്കാതെ മജിസ്‌ട്രേട്ട് ആശുപത്രിയില് നിന്ന് മടങ്ങി പോയിരുന്നു. വേണുഗോപാലന് നായര് മരിക്കുന്നതുവരെ രണ്ട് സഹോദരങ്ങളും തീവ്രപരിചരണ വിഭാഗത്തില് ഉണ്ടായിരുന്നു. മരിച്ചയാള് എപ്പോഴാണ് മൊഴി നല്‍കിയതിനെ കുറിച്ച് അന്വേഷണം നടത്തണമെന്നും രമേശ് ആവശ്യപ്പെട്ടു.\nഎന്നാല് വേണുഗോപാലന് നായരുടെ ആത്മഹത്യക്ക് ബി.ജെ.പിയുടെ ശബരിമല സമരവുമായി ബന്ധമില്ലെന്നാണ് പൊലീസ് അറിയിച്ചത്. വേണുഗോപാലന് നായര്‍ക്ക് രാഷ്ട്രീയ ബന്ധങ്ങളില്ല. അദ്ദേഹം ജീവിത നൈരാശ്യം മൂലമാണ് ആത്മഹത്യ ചെയ്തതെന്നാണ് മരണ മൊഴി നല്‍കിയതെന്നും പൊലീസ് പറഞ്ഞു.\nTags: bjpMT Rameshvenugopalan nairVenugopalan Nair Suicide


“തറ തുടക്കാൻ MOP ഉപയോഗിക്കുന്നവരാണോ നിങ്ങൾ ?എങ്കിൽ തീർച്ചയായതും ഇതുപോലെ ചെയ്യാൻ മറക്കല്ലേ” ക്ളീനിങ് ജോലികൾ വീട്ടമ്മയെ സംബന്ധിച്ചു കുറച്ചു ബുദ്ധിമുട്ടുള്ള പണി തന്നെയാണ്. വീട്ടമ്മമാരുടെ ജോലികൾ എളുപ്പത്തിൽ തീർക്കുന്നതിന് നല്ല കുറച്ചു ടിപ്പുകൾ കൂടിയേ തീരു.. അത്തരത്തിൽ വീട്ടമ്മമാർക്ക് ഏറെ ഉപകാരപ്രദമായ ടിപ്പുകൾ ആണ് ഇവിടെ നിങ്ങളെ പരിചയപ്പെടുത്തുന്നത്.\nഒട്ടുമിക്ക വീടുകളിലും തുടക്കുമ്പോൾ മോപ്പ് ആണ് ഉപയോഗിക്കാറുള്ളത്. തുണി ഉപയോഗിക്കുന്നത് വളരെ അപൂർവം ആളുകൾ ആയിരിക്കും. എന്നാൽ നിങ്ങൾ എപ്പോഴെങ്കിലും ചിന്തിച്ചിട്ടുണ്ടോ, നമ്മൾ തറ വൃത്തിയാക്കുന്ന മോപ്പുകൾ വൃത്തിയുള്ളത് ആണോ എന്ന്. നമ്മുടെ തറയിലുള്ള അഴുക്കും അണുക്കളും പോകുന്നതിനായാണല്ലോ നമ്മൾ തറ തുടക്കുന്നത്. മോപ് വൃത്തിയുള്ളത് അല്ല എങ്കിൽ നമ്മൾ ഇങ്ങനെ ചെയ്യുന്നതിൽ എന്തെങ്കിലും കാര്യം ഉണ്ടോ..\nഇല്ല അല്ലെ.. മോപ് എളുപ്പത്തിൽ വൃത്തിയാക്കുന്നതിനുള്ള ഒരു മാർഗം ആണ് ഈ വീഡിയോയിലൂടെ നിങ്ങളെ പരിചയപ്പെടുത്തുന്നത്. ഇതിനായി നമ്മൾ തറ തുടക്കുവാൻ ഉപയോഗിക്കുന്ന മോപ് ഒരു പാത്രത്തിൽ ഇട്ടശേഷം ഇതിലേക്ക് ചൂടുവെള്ളം ഒഴിക്കുക. മോപ് മുങ്ങികിടക്കത്തക്ക രീതിയിൽ വേണം വെള്ളം ഒഴിക്കാൻ. ഇതിലേക്ക് വാഷിങ് ലിക്വിഡ്, ഷാംപൂ, ബേക്കിംഗ് സോഡാ തുടങ്ങിയവ ചേർത്ത് കഴുകിയാൽ അഴുക്ക് പോകുന്നതാണ്..\nകൂടുതൽ അറിയ്യുവാൻ വീഡിയോ കാണൂ.. വിശദമായി വീഡിയോയിൽ ഇതിനെക്കുറിച്ച് പറയുന്നുണ്ട്. ഈ വീഡിയോ നിങ്ങൾക്ക് ഇഷ്ടമാവുകയാണ് എങ്കിൽ തീർച്ചയായും ലൈക്ക്, ഷെയർ ചെയ്യണേ.. ഇതുപോലെ കൂടുതല് ഉപകാരപ്രദമായ വീഡിയോകള്‍ക്കായി Mums Daily Tips & Tricks എന്ന ചാനല് Subscribe ചെയ്യാനും കൂടെ കാണുന്ന ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


Aug 25, 2017, 06:05 pm IST\n1.ഓണത്തെ വരവേറ്റുകൊണ്ട് ഇന്ന് അത്തം. ഇനി പൂവിളികളുടെ പത്ത് നാളുകൾ.\nഓണം കഴിഞ്ഞ് പത്തുദിവസങ്ങള്‍ക്കപ്പുറം മലയാളിക്കു തിരുവോണമാണ്. രാവിലെ ഒമ്പതുമണിക്ക് മന്ത്രി കടകംപള്ളി സുരേന്ദ്രന് അത്തച്ചമയ ആഘോഷപരിപാടികള് തൃപ്പൂണിത്തുറയില് ഉദ്ഘാടനം ചെയ്തു. കേരളത്തിന്റെ സാംസ്‌കാരികത്തനിമ നിറഞ്ഞ ദൃശ്യങ്ങളും കലാപരിപാടികളും ഘോഷയാത്രയില് നിറഞ്ഞു നിന്നു. ഉല്‍സവം കാണുന്നതിനായി കൊച്ചി രാജാവ് അണിഞ്ഞൊരുങ്ങി, പല്ലക്കില് സര്‍വ്വ സന്നാഹങ്ങളോടെ എഴുന്നള്ളുന്നതിന്റെ പ്രതീകമായാണ് അത്ത ചമയ ആഘോഷത്തിന്റെ ഘോഷയാത്ര നടത്തുന്നത്. കാസര്‍ക്കോട് മുതല് തിരുവനന്തപുരം വരെയുള്ള എല്ലാ സംസ്ഥാനങ്ങളിലേയും കലാരൂപങ്ങള് ഘോഷയാത്രയില് അണിനിരന്നു. പത്ത് മണിയോടെ ആരംഭിച്ച ഘോഷയാത്ര നഗരം ചുറ്റി വൈകീട്ട് മൂന്നു മണിയോടെ തൃപ്പുണിത്തറ അത്തം നഗറില് സമാപിച്ചു.\n2.ഓട്ടോയും ഇനി ഓണ്‍ലൈനിലൂടെ വിളിക്കാം. ദേ ഓട്ടോ ആപ്പുമായി കൊച്ചി\nകൊച്ചി നഗരത്തിലെ ഇരുനൂറില് പരം ഓട്ടോറിക്ഷകളുമായി പ്രവര്‍ത്തനം തുടങ്ങാന് പോകുന്ന ‘ദേ ഓട്ടോ’ ഇപ്പോള് പരീക്ഷണ ഓട്ടത്തിലാണ്. കിയോസ്‌കുകള് വഴിയാണ് സംവിധാനം നടപ്പാക്കുന്നത്. സ്മാര്‍ട്ട് ഫോണ് ഇല്ലാത്തവര്‍ക്കും ഓണ്‍ലൈന് ഓട്ടോ വിളിക്കാനാണ് ആളില്ലാ കിയോസ്‌കുകളിലൂടെ ‘ദേ ഓട്ടോ’ അവതരിപ്പിക്കുന്നത്. ജി.പി.എസ്. സംവിധാനത്തോടെ പ്രവര്‍ത്തിക്കുന്ന കിയോസ്‌ക് വികസിപ്പിച്ചെടുത്തിരിക്കുന്നത് ഇന്‍ഫോ പാര്‍ക്കിലെ ‘മെലോസിസ്’ എന്ന സ്ഥാപനമാണ്.\n3.ലഡാക്കില് പാംഗോങ് തടാകത്തിനു സമീപം റോഡ് നിര്‍മിക്കാനുള്ള ഇന്ത്യന് നീക്കം സ്വയം മുഖത്തടിക്കുന്ന നടപടിയെന്ന് ചൈന.\nപാംഗോങ് തടാകത്തിനും മര്‍സിമിക് ലായ്ക്കും ഇടയിലായി 20 കിലോ മീറ്റര് ദൈര്‍ഘ്യമുള്ള പാത ഇന്ത്യ നിര്‍മിക്കാന് ഒരുങ്ങുന്നെന്ന വാര്‍ത്ത പുറത്തെത്തിയതിനു പിന്നാലെയാണ് രൂക്ഷ പരിഹാസവുമായി ചൈന രംഗത്തെത്തിയിരിക്കുന്നത്.\nറോഡ് പണി പൂര്‍ത്തിയായി കഴിഞ്ഞാല് കിഴക്കന് ലഡാക്കിന്റെ ഉള്‍ഭാഗങ്ങളില് വരെ ഇന്ത്യന് സൈന്യത്തിന് എത്തിച്ചേരാന് സാധിക്കും. എന്നാല് ചൈനയുടെ കടന്നുകയറ്റം റിപ്പോര്‍ട്ട് ചെയ്തിട്ടുള്ള പ്രദേശമാണ് ഇത്. ഡോക് ലാം പ്രദേശത്തെ ചൊല്ലി ഇന്ത്യയും ചൈനയും തമ്മില് രൂക്ഷമായ തര്‍ക്കം തുടങ്ങിയിട്ട് രണ്ടുമാസം കഴിഞ്ഞു.\n4.തെറ്റില്ലാത്ത മലയാളം പറയാനും എഴുതാനും പഠിപ്പിക്കുന്ന ‘പച്ച മലയാളം’ കോഴ്സ് വരുന്നു. അഭ്യസ്തവിദ്യര്‍പോലും മലയാളം തെറ്റിക്കുന്നത് നികത്താനാണ് ഈ കോഴ്സിന് സംസ്ഥാന സാക്ഷരതാ മിഷന് രൂപംനല്‍കിയിരിക്കുന്നത്.\nമലയാളം പഠിക്കാന് താത്പര്യമുള്ള ഏത് പ്രായത്തിലുള്ളവര്‍ക്കും ഇതില് ചേരാം. രണ്ട് പാഠ്യഭാഗങ്ങളിലായി അക്ഷരം, ചിഹ്നം, വാക്യം, വാക്യഘടന അടുത്തതില് ഭാഷാസാഹിത്യം, കല, കേരളസംസ്കാരം, മാധ്യമ സാക്ഷരത എന്നിവ പഠിപ്പിക്കും. മൂന്ന് മണിക്കൂര് വീതമുള്ള 20 ക്ലാസെങ്കിലും പഠിതാവിന് ലഭ്യമാക്കാനാണ് പ്രധാനമായും ഉദ്ദേശിക്കുന്നത്. മുതിര്‍ന്നവരുടെ ബോധന ശാസ്ത്രത്തെ അടിസ്ഥാനമാക്കി തയ്യാറാക്കുന്ന പാഠപുസ്തകവും ഉണ്ടാകും. സെപ്റ്റംബര് ഒന്നുമുതല് 30 വരെ ഇതിനായി രജിസ്റ്റര്‍ചെയ്യാം.\n1.അമിത് ഷായും കേന്ദ്രമന്ത്രി സ്മൃതി ഇറാനിയും രാജ്യസഭാംഗങ്ങളായി സത്യപ്രതിജ്ഞ ചെയ്തു\n2.മന്ത്രി തോമസ് ചാണ്ടി സര്‍ക്കാര് ഭൂമി കയ്യേറി നികത്തിയെന്ന റിപ്പോർട്ട് പൂഴ്ത്തി . വില്ലേജ് ഓഫീസർ6വർഷം മുമ്പ് നൽകിയ റിപ്പോർട്ടാണ് പൂഴ്ത്തിയത്.\n3.കൊടിഞ്ഞി ഫൈസല് വധക്കേസിലെ രണ്ടാംപ്രതി വിപിനെ കൊലപ്പെടുത്തിയ സംഭവത്തില് മൂന്നുപേര് പൊലീസ് കസ്റ്റഡിയില്.\n4.മുത്തലാഖിനെതിരെ നിയമപോരാട്ടം നടത്തിയ ഇസ്രത് ജഹാന് സാമൂഹ്യ‌വിലക്ക്. നിയന്ത്രണങ്ങളും അപമാനപ്പെടുത്തലും പുതിയ പോരാട്ടത്തിലേക്കു വാതിൽ തുറക്കുകയാണെന്ന് ഇസ്രത്ത് ജഹാൻ ദേശീയ മാധ്യമത്തോടു പ്രതികരിച്ചു.\n5.സംസ്ഥാനത്തെ സ്വകാര്യബസുകളുടെ പെര്‍മിറ്റ് വിവരങ്ങളും സമയക്രമവും ഇനി ഓണ്‍ലൈനില്.\n6.ഗര്‍ഭിണികളുടെ സ്‌കാനിങ്ങിന് ആധാര് കാര്‍ഡ് നിര്‍ബന്ധമാക്കി മഹാരാഷ്ട്രാ സര്‍ക്കാര്. പെണ്‍ഭ്രൂണഹത്യ തടയാനാണ് സര്‍ക്കാരിന്റെ പുതിയ നീക്കം\n7.200 രൂപ നോട്ടുകള് രാജ്യത്ത് ഇന്നുമുതല് പ്രാബല്യത്തില്.മഞ്ഞ നിറത്തിലുള്ള മഹാത്മാ ശ്രേണിയിലുള്ള കറന്‍സിയാണ് പുറത്തിറക്കുന്നതെന്ന് റിസര്‍വ് ബാങ്ക് അറിയിച്ചു\n8.സ്വകാര്യത മൗലികാവകാശമാക്കിയ സുപ്രീം കോടതി വിധി എന്‍ഡിഎ സര്‍ക്കാരിന്റെ കാഴ്ചപ്പാടുകളുമായി ഒത്തുപോകുന്നതാണെന്ന് ബിജെപി ദേശീയ അധ്യക്ഷന് അമിത് ഷാ. സാമൂഹിക നീതിയുടെ തുല്യമായ വിതരണം സര്‍ക്കാര് ഉറപ്പുവരുത്തുമെന്നും സ്വകാര്യതയ്ക്കുള്ള അവകാശത്തെ പാര്‍ട്ടി പൂര്‍ണമായും മാനിക്കുന്നതായും അദ്ദേഹം പറഞ്ഞു.\n9.ശ്രീജന് അഴിമതി സിബിഐ അന്വേഷിക്കും. മുഖ്യമന്ത്രി നിതീഷ് കുമാറിന്റെ ആവശ്യപ്രകാരമാണ് 800 കോടി രൂപയുടെ അഴിമതി കേസ് സിബിഐ ഏറ്റെടുത്തത്.\n10.മൂന്നാറില് വീണ്ടും പുലികളിറങ്ങി. ബുധനാഴ്ച വൈകീട്ട് പുതുക്കടി കവലക്കു സമീപമുള്ള കുടിവെള്ളസംഭരണിയോടു ചേര്‍ന്നുള്ള കാട്ടിലാണ് അഞ്ചു പുലികളെ കണ്ടത്.\n11.വടക്കാഞ്ചേരി പീഡനക്കേസിൽ പ്രതികളുടെ നുണ പരിശോധന ഫലം പുറത്ത്. കേസുമായി ബന്ധപ്പെടുത്താവുന്ന തെളിവുകളൊന്നും നുണപരിശോധനയിൽ ലഭിച്ചില്ല.\nadhar card amith sha MUTHALAQ minister thomas chandy Bihar Chief Minister PRIVACY Athachamayam kodinhi faisal murder smruthi irani 200 rupee note


മഹാരാഷ്ട്രയില് ശിവസേന പ്രതിപക്ഷത്ത് ഇരിക്കും; കേന്ദ്രത്തില് ഭരണപക്ഷത്തും: സഞ്ജയ് റാവത്ത് - Malayalam Daily News\nNov 24, 2014 ഷാഹിദ് വൈപ്പി\nന്യൂഡല്‍ഹി: മഹാരാഷ്‌ട്രയില് ശിവസേന പ്രതിപക്ഷത്ത് ഇരിക്കുമെന്ന് സേന നേതാവ് സഞ്ജയ് റാവത്ത്. ഡിസംബര് 8-ന് തുടങ്ങുന്ന നിയമസഭാ സമ്മേളനത്തില് സേന മുഖ്യ പ്രതിപക്ഷത്തിന്റെ സ്ഥാനത്ത് ഇരിക്കും. എന്നാല് ഇത് കേന്ദ്രത്തിലെ ബിജെപിയുമായുള്ള ബന്ധത്തെ ബാധിക്കില്ലെന്നും റാവത്ത് വ്യക്‌തമാക്കി. കേന്ദ്രത്തില് എന്‍ഡിഎ സഖ്യത്തില് തുടരും.\nമഹാരാഷ്‌ട്രയില് കര്‍ഷക ആത്മഹത്യ, വൈദ്യുതി പ്രതിസന്ധി, വരള്‍ച്ച തുടങ്ങിയ നിരവധി വിഷയങ്ങളുണ്ട്. കര്‍ഷക ആത്മഹത്യ ഉള്‍പ്പെടെയുള്ള വിഷയങ്ങള് ഉന്നയിച്ചാകും സര്‍ക്കാരിനെതിരായ പോരാട്ടമെന്നും ശിവസേന നേതാവ് വ്യക്‌തമാക്കി.\nമഹാരാഷട്രയില് ശിവസേനയെ വീണ്ടും സഖ്യത്തില് കൊണ്ടുവരാന് വീണ്ടും ബിജെപി ശ്രമം തുടങ്ങിയതിന് പിന്നാലൊണ് ശിവസേന നിലപാട് വ്യക്‌തമാക്കിയത്. മഹാരാഷ്‌ട്രയില് സഖ്യം സംബന്ധിച്ച് എന്തെങ്കിലും ചര്‍ച്ചകള് നടക്കുന്നുണ്ടോയെന്ന് തനിക്ക് അറിയില്ലെന്നും റാവത്ത് പറഞ്ഞു.\nസാര്‍ക് ഉച്ചകോടിക്കിടയില് മോഡി- ഷെരീഫ് ഔദ്യോഗിക കൂടിക്കാഴ്ചയില്ല


വീട്ടിലുണ്ടാക്കാം മായമില്ലാത്ത തക്കാളി സോസ് | DoolNews\nWednesday, 21st November 2018, 10:33 pm\nസോസ് മലയാളികളുടെ ജീവിതത്തിന്റെ ഭാഗമാണ് ഇന്ന്. വീടുകളിലും ഹോട്ടലുകളിലും കൂള്‍ബാറുകളിലുമെല്ലാം ഇന്ന് താരം തക്കാളി സോസാണ്. എന്നാല് ഇതേ സോസ് മായം കലര്‍ന്നതാണ് എന്ന വാര്‍ത്തകളും നേരത്തെ വന്നിരുന്നു. സോസിന്റെ വിലയും സാധാരണക്കാരെ ഇതില് നിന്ന് അകറ്റുന്നുണ്ട്.പക്ഷേ വളരെ എളുപ്പത്തില് മായമില്ലാത്ത തക്കാളി സോസ് വീട്ടിലുണ്ടാക്കാം\nതക്കാളി – 1/2 കിലോ\nവിനാഗിരി – 500 മില്ലി\nഇഞ്ചി അരിഞ്ഞത് – 1 ടീസ്പൂണ്\nകിസ്മിസ് –2ടീസ്പൂണ്\nപഞ്ചസാര – 100ഗ്രാം\nമുളക് – 10 എണ്ണം\nകറുവപ്പട്ട ഒരു കഷണം\nതക്കാളി ചെറിയ കഷ്ണങ്ങളായി അരിഞ്ഞ് അതിലേക്ക് ഉപ്പ്, പട്ട, ഗ്രാമ്പൂ എന്നിവ ചേര്‍ക്കുക. മയം വരുന്നതുവരെ ചെറുതീയില് വേവിച്ച് അടുപ്പില് നിന്ന് വാങ്ങി വെക്കുക.\nതുടര്‍ന്ന് മുളക്, കിസ്മിസ്, ഇഞ്ചി, വെളുത്തുള്ളി എന്നിവ അല്പം വിനാഗിരി ഒഴിച്ച് മിക്‌സിയില് അരച്ച് എടുക്കണം. ബാക്കിയുള്ള വിനാഗിരിയും പഞ്ചസാരയും ചെറുതീയില് ഉരുക്കി എടുക്കുക.\nനേരത്തെ വേവിച്ച തക്കാളി തൊലി മാറ്റി മിക്സിയില് അരച്ച് അരിപ്പയില് അരിച്ചെടുക്കുക. ഇതില് നേരത്തെ തയ്യാറാക്കി വെച്ച് അരപ്പുകൂട്ട് ചാലിക്കുക. ഇതിലേക്ക് പഞ്ചസാര സിറപ്പ് ചേര്‍ക്കുക.\nതുടര്‍ന്ന് ചെറു ചൂടില് ഇളക്കുക. തണുത്ത ശേഷം കുപ്പിയില് ആക്കാം.


ഫോര്‍ച്യൂണറിന് വെല്ലുവിളി ഉയർത്താൻ ഔട്ട്‌ലാന്‍ഡര് എത്തുന്നു | Live Newage - Live Newage\nHome > AUTO > ഫോര്‍ച്യൂണറിന് വെല്ലുവിളി ഉയർത്താൻ ഔട്ട്‌ലാന്‍ഡര് എത്തുന്നു\nഇന്ത്യന് വിപണി പിടിക്കാന് സകല അടവും പയറ്റിതെളിഞ്ഞ ഔട്ട്‌ലാന്‍ഡര് എസ്.യു.വി വീണ്ടും തിരിച്ചെത്തിക്കുകയാണ് മിത്‍സുബിഷി. പൂര്‍ണമായും നിര്‍മിച്ച് ഇറക്കുമതി ചെയ്യുന്ന ഔട്ട്‌ലാന്‍ഡറിനുള്ള ബുക്കിങ്ങ് കമ്പനി ആരംഭിച്ചു കഴിഞ്ഞു. സ്‌പോര്‍ട്‌സ് യൂട്ടിലിറ്റി ശ്രേണിയില് മാര്‍ക്കറ്റ് ലീഡറായ ടൊയോട്ട ഫോര്‍ച്യൂണറിന് വലിയ വെല്ലുവിളി ഉയര്‍ത്താന് ഔട്ട്‌ലാന്‍ഡറിന് സാധിക്കും. 2008ലാണ് ജാപ്പനീസ് നിര്‍മാതാക്കളായ മിട്‌സുബിഷിയുടെ ഔട്ട്‌ലാന്‍ഡര് ഇന്ത്യയില് അരങ്ങേറ്റം കുറിച്ചത്. 2010ല് ചെറിയ മിനുക്ക് പണിയോടെ വീണ്ടും പുതുക്കി അവതരിപ്പിച്ചു. എന്നാല് പെട്രോള് പതിപ്പില് മാത്രമെത്തിയ ഔട്ട്‌ലാന്‍ഡറിന് പ്രതീക്ഷിച്ച വിജയം നേടാന് കഴിഞ്ഞില്ല. വില്‍പന ഗണ്യമായി കുറഞ്ഞതോടെ 2013ല് ഔട്ട്‌ലാന്‍ഡര് ജപ്പാനിലേക്ക് തിരിച്ച് വണ്ടി കയറി. നിലവില് പെട്രോള് എഞ്ചിന് കാറുകള്‍ക്ക് ഇന്ത്യയില് ജനപ്രീതി വര്‍ധിച്ചു വരുന്ന സാഹചര്യത്തിലാണ് ഔട്ട്‌ലാന്‍ഡറുമായി മിത്‍സുബിഷി വീണ്ടും കളത്തിലിറങ്ങുന്നത്.\nപഴയ തിരിച്ചടിയില് നിന്ന് പാഠങ്ങള് ഉള്‍ക്കൊണ്ട് അധിക ഫീച്ചേഴ്‌സ് ഉള്‍പ്പെടുത്തിയാണ് ഫോം വീണ്ടെടുക്കാന് മിത്‍സുബിഷി എത്തുന്നത്. ഡൈനാമിക് ഷീല്‍ഡ് ഡിസൈനില് തീര്‍ത്ത മുന്‍ഭാഗം എസ്.യു.വികള്‍ക്ക് ഇണങ്ങിയ കരുത്തന് പരിവേഷം നല്‍കും. മുന് മോഡലിനെക്കാള് കൂടുതല് എയറോഡൈനാമിക്‌സ് നല്‍കാന് ഉതകുന്നതാണ് ഔട്ട്‌ലാന്‍ഡറിന്റെ രൂപം. 164 ബിഎച്ച്പി കരുത്തും 220 എന്‍എം ടോര്‍ക്കുമേകുന്ന 2.4 ലിറ്റര് പെട്രോള് എന്‍ജിനാണ് ഔട്ട്‌ലാന്‍ഡറിന് കരുത്തേകുക.\nഇറക്കുമതി വഴി എത്തുന്നതിനാല് വില അല്‍പം ഉയരും, ഏകദേശം 30 ലക്ഷം രൂപയാകും എക്‌സ്‌ഷോറൂം വില. പൂജ്യത്തില് നിന്ന് നൂറ് കിലോമീറ്റര് വേഗം കൈവരിക്കാന് 11.1 സെക്കന്‍ഡ് സമയം മതി. ഫോര് വീല് ഡ്രൈവ്, കീ ലെസ് എന്‍ട്രി, ഉയര്‍ന്ന ഇന്ധനക്ഷമത, ഓട്ടോ ഹോള്‍ഡ് ഇലക്ട്രിക് പാര്‍ക്കിങ്ങ് ബ്രേക്ക്, ഇലക്ട്രിക് സണ്‍റൂഫ്, ഡ്യുവല് സോണ് ഓട്ടോമാറ്റിക് ക്ലൈമറ്റ് കണ്‍ട്രോള്, റെയിന് സെന്‍സിങ് വൈപ്പര്, ഹില് സ്റ്റാര്‍ട്ട് അസിസ്റ്റ്, എബിഎസ്, ഇബിഡി, ആക്ടീവ് സ്‌റ്റെബിലിറ്റി കണ്‍ട്രോള് തുടങ്ങിയ ഫീച്ചേഴ്‌സ് സഹിതമാണ് ഔട്ട്‌ലാന്‍ഡര് വിപണിയിലെത്തുക.ലോഞ്ചിങ് തിയതി കമ്പനി പിന്നീട് അറിയിക്കും. ഏഴ് പേര്‍ക്ക് സുഖമായി വാഹനത്തില് യാത്ര ചെയ്യാം. 4695 എംഎം നീളവും 1810 എംഎം വീതിയും 1710 എംഎം ഉയരവും 2670 എംഎം വീല്‍ബേസും 190 എംഎം ഗ്രൗണ്ട് ക്ലിയറന്‍സും വാഹനത്തിനുണ്ട്.


ദുരുപയോഗത്തില് ആവശ്യമെങ്കില് പ്രവര്‍ത്തനം നിര്‍ത്തും; പെഗാസസില് അന്വേഷണത്തിന് ഉത്തരവിട്ട് ഇസ്രായീല്\nപെഗാസസ് ഫോണ് ചോര്‍ത്തലില് അന്വേഷണത്തിന് ഉത്തരവിട്ട് ഇസ്രായീല്. പെഗാസസ് സ്‌പൈവെയറുമായി ബന്ധപ്പെട്ട് പല രാഷ്ട്രതലവന്‍മാരുടേയും ഫോണ് ചോര്‍ത്തപ്പെട്ടന്ന ആരോപണം ഉയരുന്നതിനിടെയാണ് ഇസ്രായീല് ഉന്നത അന്വേഷണത്തിന് ഉത്തരവിട്ടിരിക്കുന്നത്. ഇസ്രായീല് കമ്പനിയായ എന് എസ് ഒയുടേതാണ് പെഗാസസ് സ്‌പൈവെയര്. മുതിര്‍ന്ന മന്ത്രിതല സംഘം ആരോപണങ്ങള് സംബന്ധിച്ച വിശദമായ അന്വേഷണം നടത്തും. ഇസ്രായീല് ദേശീയ സുരക്ഷാകൗണ്‍സില് അന്വേഷണത്തിന് നേതൃത്വം നല്കണമെന്നും ഔദ്യോഗിക വൃത്തങ്ങള് അറിയിച്ചു. ദുരുപയോഗം നടന്ന രാജ്യങ്ങളില് ആവശ്യമെങ്കില് പ്രവര്‍ത്തനം നിര്‍ത്തിവെപ്പിക്കുമെന്ന് ഇസ്രായീല് സൂചിപ്പിച്ചു. അതേസമയം ഇസ്രായീല് ദേശീയ സുരക്ഷാ […]\n22 July 2021 2:25 AM GMT\nപെഗാസസ് ഫോണ് ചോര്‍ത്തലില് അന്വേഷണത്തിന് ഉത്തരവിട്ട് ഇസ്രായീല്. പെഗാസസ് സ്‌പൈവെയറുമായി ബന്ധപ്പെട്ട് പല രാഷ്ട്രതലവന്‍മാരുടേയും ഫോണ് ചോര്‍ത്തപ്പെട്ടന്ന ആരോപണം ഉയരുന്നതിനിടെയാണ് ഇസ്രായീല് ഉന്നത അന്വേഷണത്തിന് ഉത്തരവിട്ടിരിക്കുന്നത്. ഇസ്രായീല് കമ്പനിയായ എന് എസ് ഒയുടേതാണ് പെഗാസസ് സ്‌പൈവെയര്. മുതിര്‍ന്ന മന്ത്രിതല സംഘം ആരോപണങ്ങള് സംബന്ധിച്ച വിശദമായ അന്വേഷണം നടത്തും. ഇസ്രായീല് ദേശീയ സുരക്ഷാകൗണ്‍സില് അന്വേഷണത്തിന് നേതൃത്വം നല്കണമെന്നും ഔദ്യോഗിക വൃത്തങ്ങള് അറിയിച്ചു. ദുരുപയോഗം നടന്ന രാജ്യങ്ങളില് ആവശ്യമെങ്കില് പ്രവര്‍ത്തനം നിര്‍ത്തിവെപ്പിക്കുമെന്ന് ഇസ്രായീല് സൂചിപ്പിച്ചു.\nഅതേസമയം ഇസ്രായീല് ദേശീയ സുരക്ഷാ കൗണ്‍സില് തന്നെയാണ് എന് എസ് ഒയുടെ പെഗാസസ് സ്‌പൈവെയര് കയറ്റുമതി ചെയ്യുന്നതില് മേല്‌നോട്ടം വഹിക്കുന്നത്. എവിടെയെങ്കിലും ദുരുപയോഗം നടന്നിട്ടുണ്ടെങ്കില് പെഗാസസ് അവിടെ പ്രവര്‍ത്തനം നിര്‍ത്തിവെക്കുമെന്നും ഇസ്രായീല് വ്യക്തമാക്കിയിട്ടുണ്ട്. ഇന്ത്യയെ കൂടാതെ ഫ്രാന്‍സ്, മൊറോക്കോ, മെക്‌സിക്കോ, ഇറാഖ് തുടങ്ങീ ലോകാരാജ്യങ്ങളിലെ രാഷ്ട്രമേധാവികളുടെ അടക്കം ഫോണ്‍ചോര്‍ത്തപ്പെട്ടെന്ന വിവരം പുറത്തുവന്നതാണ് പെഗാസസ് ഫോണ്‍ചോര്‍ത്തല് സംബന്ധിച്ച് അന്വേഷണം നടത്താന് ഇസ്രായേലിനെ പ്രേരിപ്പിച്ചത്.\nഅതേ സമയം മുതിര്‍ന്ന കോണ്‍ഗ്രസ് നേതാവ് ശശി തരൂന്റെ നേതൃത്വത്തിലുള്ള പാര്‍ലമെന്ററി സമിതി പെഗാസസ് സംബന്ധിച്ച് ജൂലൈ 28ന് യോഗം വിളിച്ചുചേര്‍ത്തിട്ടുണ്ട്. കേന്ദ്ര ഐ ടി, ഇലക്ടോണിക്‌സ് മന്ത്രാലയത്തിലെ ഉദ്യോഗസ്ഥര്, ആഭ്യന്തരമന്ത്രാലത്തിലെ ഉദ്യോഗസ്ഥര് എന്നിവരെ സമിതിയുടെ യോഗത്തില് വിളിച്ചുവരുത്തി പെഗാസസ് സംബന്ധിച്ച് വിവരങ്ങള് ആരായുമെന്ന് അറിയുന്നു.


coronavirus അനധികൃതമായി അതിര്‍ത്തി കടക്കാന് ശ്രമിക്കുന്നവര്‍ക്കും സഹായം ഒരുക്കുന്നവര്‍ക്കും എതിരെ നടപടിയെടുക്കും: മുഖ്യമന്ത്രി\nഅനധികൃതമായി അതിര്‍ത്തി കടക്കാന് ശ്രമിക്കുന്നവര്‍ക്കെതിരെയും അതിന് സഹായം ഒരുക്കുന്നവര്‍ക്കെതിരെയും നടപടിയെടുക്കുമെന്ന് മുഖ്യമന്ത്രി പിണറായി വിജയന്. അതിര്‍ത്തിയില് പണം വാങ്ങി ആളുകളെ കടത്താന് ചിലര് ശ്രമിക്കുന്നുണ്ട്. കര്‍ണാടകത്തില് നിന്ന് കാസര്‍ഗോട്ടേക്ക് ആളെ കടത്തുന്ന സംഘം സജീവമാണ്. ഇതിനിടെയാണ് പാസില്ലാതെ ആളുകളെ കടത്തിവിട്ടു എന്ന് വാര്‍ത്ത വരുന്നത്. ഇത്തരം പ്രവണതകള് ഉണ്ടാക്കുന്ന അപകടമാണ് കഴിഞ്ഞ ദിവസം വാളയാറില് കണ്ടതെന്നും മുഖ്യമന്ത്രി പറഞ്ഞു. കൊവിഡ് 19 അവലോകന യോഗത്തിന് ശേഷം മാധ്യമങ്ങളെ കാണുകയായിരുന്നു മുഖ്യമന്ത്രി.\nRead More: സംസ്ഥാനത്ത് ഇന്ന് 26 പേര്‍ക്ക് കൊവിഡ് സ്ഥിരീകരിച്ചു; മൂന്നുപേര് രോഗമുക്തരായി\nമെയ് എട്ടിന് ചെന്നൈയില് നിന്ന് മിനി ബസില് പുറപ്പെട്ട് ഒന്‍പതിന് രാത്രി വാളയാറില് എത്തിയ മലപ്പുറം പള്ളിക്കല് സ്വദേശിയായ 44 കാരന് കൊവിഡ് ബാധിച്ച് പാലക്കാട് ജില്ലാ ആശുപത്രിയില് ചികിത്സയിലാണ്. കൂടെ ഉണ്ടായിരുന്നയാളും നിരീക്ഷണത്തിലാണ്. മറ്റ് എട്ടുപേര് മഞ്ചേരി മെഡിക്കല് കോളജിലാണ്. കൃത്യമായ പരിശോധനകളും രേഖകളുമില്ലാതെ ആളുകള് എത്തുന്നത് നമ്മുടെ സംവിധാനത്തെ തകര്‍ക്കുമെന്ന് പലവട്ടം ഓര്‍മിപ്പിച്ചതാണ്.\nഒരാള് അങ്ങനെ കടന്നുവന്നാല് ഒരു സമൂഹം ആകെയാണ് പ്രതിസന്ധിയിലാകുന്നത്. ഇക്കാര്യം പറയുമ്പോഴും നിബന്ധനകളെക്കുറിച്ച് ഓര്‍മിപ്പിക്കുമ്പോഴും മറ്റ് തരത്തില് ചിത്രീകരിക്കരുത്. കര്‍ശനമായി തന്നെ നിര്‍ദേശങ്ങള് നടപ്പാക്കാന് ബന്ധപ്പെട്ട എല്ലാവര്‍ക്കും നിര്‍ദേശം നല്‍കിയിട്ടുണ്ട്. അനധികൃതമായി കടക്കാന് ശ്രമിക്കുന്നവര്‍ക്കെതിരെയും അവര്‍ക്ക് സഹായം ഒരുക്കുന്നവര്‍ക്കെതിരെയും നടപടിയുണ്ടാകും. വികാരമല്ല, വിചാരമാണ് എല്ലാവരെയും നയിക്കേണ്ടതെന്നും മുഖ്യമന്ത്രി പറഞ്ഞു.\nRead More: സംസ്ഥാനത്തെ ഹോട്ട്‌സ്‌പോട്ടുകളുടെ എണ്ണം 15 ആയി കുറച്ചു\nകൊവിഡ് 19 മനുഷ്യജീവന് കവര്‍ന്നെടുത്ത് വിനാശകരമായി മാറിയ സാഹചര്യമാണ് ചുറ്റമുള്ളത്. ലോകത്തിന്റെ വിവിധ ഭാഗങ്ങളിലുള്ള 124 മലയാളികളാണ് ഇതുവരെ കൊവിഡ് ബാധിച്ച് മരിച്ചത്. അവരുടെ വേര്‍പാട് വേദനാജനകമാണ്. ആരോഗ്യ സാമൂഹ്യ പ്രവര്‍ത്തനത്തിന്റെ ഭാഗമായി നില്‍ക്കുന്നവരും രോഗത്തിന് കീഴടങ്ങിയിട്ടുണ്ട്. ഇവരുടെയെല്ലാവരുടെയും കുടുംബാംഗങ്ങളുടെയും ബന്ധുക്കളുടെയും ദുഖത്തില് പങ്കുചേരുന്നു.\nപ്രതിരോധ പ്രവര്‍ത്തനങ്ങളില് അതാത് രാജ്യങ്ങള് പുറപ്പെടുവിക്കുന്ന മുന്‍കരുതല് നടപടികളുണ്ട്. അവ പിന്തുടരാന് എല്ലാ പ്രവാസി മലയാളികളോടും അഭ്യര്‍ത്ഥിക്കുന്നു. ഒരു വിട്ടുവീഴ്ചയും അക്കാര്യത്തില് പാടില്ല. വിദേശത്ത് നിന്നും വിവിധ സംസ്ഥാനങ്ങളില് നിന്നും കേരളത്തിലെ വിമാനത്താവളങ്ങളിലും റെയില്‍വേ സ്റ്റേഷനുകളിലും ചെക്‌പോസ്റ്റുകളിലും എത്തിയ യാത്രക്കാരുടെ സൗകര്യാര്‍ത്ഥം ജില്ലകളില് പ്രാഥമിക കൃത്യങ്ങള് നിര്‍വഹിക്കുന്നതിന് ജില്ലകളില് 185 കേന്ദ്രങ്ങള് തയാറാക്കിയിട്ടുണ്ട്. ഈ കേന്ദ്രങ്ങളുടെ പട്ടിക വിമാനത്താവളങ്ങളിലും റെയില്‍വേ സ്റ്റേഷനുകളിലും ചെക് പോസ്റ്റുകളിലുള്ള ഹെല്‍പ് ഡെസ്‌കുകളിലും ലഭിക്കുമെന്നും മുഖ്യമന്ത്രി പറഞ്ഞു.